
SPECIMEN     HISTOUICUM 


EXHIBE2JS 


SCRIPTORES  CRAECOS  OE  REBUS  PERSICIS  ACHAEME- 


NIDARUM  MONUMENTIS  COLLATOS- 


SPECIMEN     HISTOKICUM 

EXHIBENS 

SCRIPTORES  CRAECOS  DE  REBUS  PERSICIS  ACHAEMENh 
DARUM  MONUMENTIS  COLLATOS, 


Ex  Typographeo  H.  R.  de  Breuk. 

SPECIMEN     HISTOEICUM 

EXHIBENS 

SCRIPTORES  GRAECOS  DE  REBUS  PERSICIS  ACHAE- 
MENIDARUM  MONUMENTIS  COLLATOS. 

QTJOD  , 

ANNUENTE    SUMMO    NUMINE, 

EX    AUCTORITATE    RECTORIS    MAGNIFICI 

SiMOMiS    V5SSER5NG, 

PHIL.  THEOR.  MAG.  LITT.  HUM.  ET  JUR.  ROM.  ET  HOD.  DOCT. 
ET  IN  FaCULT.  JUR.  PROE.  ORD. , 

amplissimi  SENATUS  ACADEMICI  consensu 

ET 

nobilissimae   EACULTATIS   PHILOSOPHIAE    THEOEETI- 
CAE   et   LITEEAEUM   HUMANIOKUM   decreto, 


^Pto    (jtabu  S)octoiatuA  y 


IN  PHILOSOPHIAE  THEOMTICAE  ET  LITERARUM  HUMANIOM  DISGIPLINA 

HONORIBUS    AC   PRIVILEGIIS  , 

IN  ACADEMIA  L  UGDUNO-BATA  V  A, 

RITE    ET    LEGITIME    CONSEQUENDIS  , 
PUBLICO    AC    SOLENNI    EXAMINI    SUBMITTET 

JOHAMES  HEtfRIClTil  CASPARUS  KER1¥$ 

EX  PAGO   POERWOREDJO    INDO-BATAVUS. 

DIE    XII    0CT0BRI3    A.    MDCCCLV ,  HORA   III. 

IN     AUDITORIO     MAIORI. 


LUGDUNI-BATAVORUM  , 

APUD  JACm.  HAZENBERG,  Cornelit  FlL«. 

BTBLIOPOLAM, 

PRAEFATIO. 


Mihi,  quum  in  eo  sum ,  ut  universitati  Lugduuo-Batavae  valedi- 
cam,  optata  est  opportunitas ,  qua  praeceptoribus  pro  beneficiis 
palam  gratiam  persotvam. 

Primo  loco  ad  te  me  converto,  Clarissime  rutgeus,  Promotor 
Aestimatissime ,  cujus  in  frequenti  consuetudine  exquisitam  eruditio- 
nem  admirari ,  humanitatem  adamare  didici.  Tu  mihi  semper  prudens 
ac  benignus  eras  dux  sermonem  Sanscriticum  discenti  Indicasque 
colenti  literas,  et  si  aliquando  ad  id  genus  studiorum  promovendum 
aliquid  tuae  dignum  institutionis  proferam,  id  tibi  soli  me  debere 
semper  libentissime  profitebor.  Mittam,  quae  nuperrime  in  me  hauc 
disquisitionem  conscribentem  contulisti  beneficia,  quum  per  omne, 
quod  in  hac  degebam  Academia  tempus  numquam  mihi  defueris.  Ex 
imo  igitur  pectore,  vir  Aestimatissime  et  Carissime  gratias  accipe 
discipuli,  qui  se  aliquaudo  ostensurum  sperat,  te  non  indiguo,  non 
certe  ingrato  perdidisse  operam. 

Vix  minus  tibi ,  Clarissime  de  vkies  ,  me  debere  referre  oportet 
et  juvat,  quippe  qui  in  studiis  Germanicis  reetam  mihi  monstrans 
viam,  amorem  meum  erga  patriam  gentemque  nostram  Thiudiscam 
auxeris.  Prae  ceteris  autem  beneficiis,  gratum  animum  tibi  refero 
pro  benevolentia  tua  ac  familiaritate ,  qua  diu  cum  summo  meo  usus 
sum  emolumento.     Vivas   diu   felix,   vir  Diiectissime,    tu  cum  tuis! 


Id  cupio  ac  spero,  non  tua:  modo  gratia,  verum  patriarum  eti- 
am  literarum,  quibus  tantopere  adjuvas  quasque  illustras,  nec  non 
juventutis  Belgicae  causa,  quam  vero  erga  patriam  amore  imbuere  soles. 

Etiam  te  compello,  vir  Clarissime  cobet,  cujus  egregia  institu- 
tione  me  usum  esse  semper  gloriabor.  Tu  omnes  tuos  discipulos 
iugenium  Graecum  non  tam  stupere  et  temere  laudare,  quam  intel- 
ligere  et  admirari  doces,  iisque  tam  eloquenter,  tam  diserte  viam 
monstras,  quam  ingressi  philologiae  studio  prodesse  poterunt.  Mihi 
quoque  te  audiisse  contigit,  me  quoque  solita  tua  humanitate 
tecum  devinxisti  et  proinde  ac  ceteros  optantem  fecisti ,  ut  per  mul 
tos  annos  tu,  vir  Eximie,  juventutem  nostratem  saluberrima  tua 
doctrina  adjuvare  pergas,  Academiae  dum  eris  decori,  literis  Grae- 
cis  praesidio. 

Vos  quoque,  viri  Clarissimi  b^ke,  stuffken  et  dozy,  et  ceteri, 
quos  hac  in  Academia  habui  praeceptores ,  gratias  accipite  meas. 

Vobis  tandem,  amici  commilitonesque ,  valedico.  Vos  mei  memo- 
res  futuros  confido,  prouti  me  vestrum  numquam  obliturum  scio. 


INTROITUS. 


Paucis  expedire  libitum  est,  quo  consilio  quaque  ratione 
hancce  commentationem  scripserimus.  Quum  jam  multi 
mutuam  inter  scriptores  Graecos ,  de  rebus  Persicis  agen- 
tes,  comparationem  instituerunt,  nullus  tamen,  quoad 
scio,  post  reperta  Achaemenidarum  monumenta,  continua 
oratione,  testimonia  scriptorum  Graecorum  cum  testimonio 
inscriptionum  Persicarum  pensitare  aggressus  est.  Idcirco 
mihi  non  abs  re  est  visum,  ut  inquirerem,  quos  fructus 
historiae  scientia  esset  perceptura  ex  comparatis  testimo- 
niis  Persicis  atque  externis,  non  obiter  inter  varios  con- 
sensum  aut  dissensionem  referendo,  sicuti  ex  rei  natura 
ii  fecerunt,  qui  sibi  interpretationem  grammaticam  Xn- 
scriptionum  proposuere,  neque  strictim  ac  leviter  ex  In- 
scriptionibus  petendo  veluti  fecerunt  complures,  qui  ser- 
monis  Persarum  veteris  ignari,  ea  tamen  attingunt,  quae 
ad  suum  propositum  facere  ipsis  videntur. 

Quo  vero  modo  nos  documentis  Persicis  usi  simus,  id 
lectoris  judicio  relinquere  decet.     At,  ne  quis  exspectet, 

sese  copiosam  inventurum  Inscriptiorum  interpretationem, 
admonendum,  specimen  nostrum  pertinere  non  ad  genus 
quaestionum  grammaticarum ,  sed  ad  historiam  critice 
tractandam.  Si  igitur  nota,  quod  ad  interpretationem 
grammaticam  attinet,  repeteremus,  chartam  perderemus; 
sin  vero  difficultas  quadam  inerit,  quam  maxime  diligen- 
ter  interpretationem  nostram  defendemus,  aut  eam  prorsus 
esse  incertam ,  indicabimus, 

Quanti  autem  sit  momenti  historia  imperii  Persici  in 
complexu  rerum  humanarum,  unicuique  historiae  non  in- 
curioso  notum;  inutile  igitur  inopportunumque  esset,  si 
veluti  apud  complures  in  usu  est,  argumentum  commen- 
tationis  laudare  et  extollere  eniteremur.  Omnes  vero  con- 
sentientes  me  habiturum  puto,  quum  contendo  Persas  ex 
popuiis  orbis  antiqui  esse  celeberrimis  et  quorum  historia 
accurate  tractetur,  dignissimis.  Attamen  optime  scio, 
plura,  quin  pleraque  in  hac  inesse  dissertatione,  quae 
nondum  ad  liquidum  sunt  perducta,  saepius  coactus  fui 
dubitantis  vocabulum  fortasse  caute  dicere ,  ubi  alius  ali- 
quid  certi  sibi  repperisse  visus  erit;  saepius  me  notissima 
quaedam  attingere  oportuit.  In  universo  haec  Gellii  verba 
in  meam  rem  vertam:  //Ab  his  igitur,  si  cui  forte  non- 
nunquam  tempus  voluptasque  erit,  lucubratiunculas  istas 
i.ognoscere ,  petitum  impetratumque  volumus,  ut  in  le- 
gendo,  quae  pridem  scierint,  non  aspernentur  quasi  nota 
invulgataque :  (nam  et  quid  tam  remotum  in  literis  est, 
quin  id  tamen  complusculi  sciant?  et  satis  hoc  blandum 
est,  non  esse  haec  neque  in  scholis  decantata,  neque  in 
commentariis  protrita)." 

Ordinem  in  opusculo  nostro  hunc  sequemur,  ut  res 
Persicas  a  flne  inde  imperii  Medici  perductas  invenias 
usque  ad  regnum  Artaxerxis  tertii,  in  quo  subsistere 
nobis  visum  est,  quoniam  nullum  post  illum  monumentum, 

in  vetere  sermone  Persico  conscriptum  exstat.  Additae 
sunt,  corollarii  instar  annotationes  quaedam,  apud  varios 
sparsae  auctores  de  moribus,  religione,  lingua  Persarum ; 
ultimum  denique  caput  quasi  repetitionem  continebit  eo- 
rum,  quae  in  prioribus  sunt  disputata.  Apud  singulos 
reges  Persarum,  quid  quaque  de  re  diversi  tradant,  dili- 
genter  componemus ,  atque  ita  quidem,  ut  cuivis  data  sit 
inter  legendum  facultas  judicandi,  quid  de  quaque  re  sentiat. 

Eos  potissimum  ex  scriptoribus  Graecis  tractandos  ele- 
gimus,  ex  quibus  tamquam  fontibus  alii  sua  hausere, 
Herodotum  et  Ctesiam.  Deinceps  Xenophontem  audivi- 
mus,  et  eos,  qui  quamquam  rebus,  quas  narrant,  ipsi 
non  interfuerunt ,  antiquiorum  tamen  usi  sunt  scriptis, 
nobis  non  amplius  exstantibus.  In  his  sunt  Diodorus 
Siculus,  Plutarchus,  Strabo,  et  epitomator  Eomanus, 
Justinus,  qui  etiamsi  Latine  scripsit,  ex  Graecorum  scrip- 
tis  deprompta  tradit.  Herodotus  autem  atque  Ctesias, 
simul  cum  Achaemenidarum  monumentis,fundamenta  totius 
sunt  indagationis,  quum  ceteri  illustrandi  magis  causa 
audiuntur.  Aliis  testimoniis,  uti  scriptorum  Judaicorum, 
monumentorum  Sassanidarum ,  historicorum  et  poetarum 
Persarum  medii  aevi,  non  usus  sum,  utrum  cum  detri- 
mento  necne,  harum  rerum  periti  judicent. 

Subjecimus  tabellam,  qua  indicatur  diversitas  in  litera» 
rum  Persicarum  translatione  apud  Lassen,  Rawlinson  et 
in  hoc  opusculo. 

L.  \  a  i,  u. 

B.  )  a,  in  initio,  a  in  medio  et  fine  i,  u,  post  vocal  "u. 

'   a  aut  a  pro  re  nata,  i,  u. 

L.  \  k,  q,  kh,   g,  gh  ,   X- 

R.  )  k,  kh,  (kha),  k'h,  g,  gh,  m\ 

>k,  k1      (Fu),kh,    g,  g\    m\ 


L. 

\k', 

k'h,  g'. 

R. 

ch, 

t\      j. 

)K 

d\      g\ 

L. 

\t, 

5,       d,  dh,  d'h, 

K. 

t, 

th,      d,  dh,  t'h. 

u, 

th,     d,   d\    t\ 

L. 

)  p> f> 

b. 

R. 

p,f> 

b. 

)p,  f, 

b. 

L.  j  m,  m',  n. 

R.  )  m,  m',  n,  n1 


)  m,  m,  n,  n. 
L.  v  j,  r,  r\  v,  w. 

R.  (  y,  r,  r\  v,  ante  conson.  va,  w. 

)  j,  r,  i\  v\  ante  conson.  vi,  v. 
L.  \  c,  s. 
R.  >  s,  sh. 

/  s,  sh. 
L.  \  z,  z',   h,  thr,  rp. 
R.  (  z,  jh,  h,  tr,     q,    n. 

)  z,  g',  h,  thr,  rp,  n. 


C  A  P  U  T     I. 

REGNI    PERSICI  INITIUM ,    CYIiO    REGE. 


Quum  in  introitu  propositum  nostrum  ostendimus,  ra- 
tionemque  qua  nobis  argumentum  tractanduin  videatur, 
indicavimus,  transeundi  ad  expositionem  locus  est  eorum, 
quae  apud  scriptores  de  rebus  Persicis  leguntur;  et  ita 
exponere  nobis  cordi  erit,  ut  quisque  ante  dijudicandi  fa- 
cultatem  sit  habiturus,  quam  nostrum  judicium  simus 
elocuti. 

Non  inutile  erit  magnam  inter  Herodotum  Ctesiamque 
discrepantiam  animadvertere  in  historia  imperii  Medici, 
quamvis  argumento  hujus  commentarii  ea  sit  aliena.  Eam 
autem  discrepantiam  non  tam  explicare,  quam  indicare 
volumus,  et  hanc  quidem  ob  causam,  ut  pateat,  quanto 
majore  spatio  duo  illi  auctores  inter  sese  distent  in  re- 
ferendis  rebus,  aetate  mythica  gestis  (mythicum  enim 
regni  Medici  totum  tempus  nuncupare  vere  licet),  quam 
in  temporibus  recentioribus.  Non  operae  pretium  est  in 
re  tam  obscura  studere  sententia  conciliare,  quarum  al- 
teram   ex  excerpto  tantum  cognovimus  Diodori  Siculi  in 

L.  II,  c  32.  Etsi  hoc  loco  Diodori  Herodotus  statuisse 
dicitur,  primum  regem  Medorum  post  eversam  Assyrio- 
rum  dommationem  fuisse  Cyaxaren ,  ex  ipso  tamen  Herodoto 
scimus  et  ex  verbis  sequentibus  in  Diodoro  colligimus, 
primum  illum  regem  non  fuisse  Cyaxaren,  verum  Deio- 
cen.  Sequitur  sententia  Ctesiae  1.  c. ,  sed,  quoniam  diutius 
in  his  morari  abs  re  est,  euriosi  inspiciant,  quae  de  re- 
gibus  Medorum  temporumque  ratione  disputet  C.  Mulle- 
rus  in  Ctes.  fragm.  pag.  43  sqq.  Edit.  Didot.  In  hoc  uno 
Ctesias  facit  cum  Herodoto,  Astyagen,  ultimum  Medorum 
regem,  a  Cyro  Persa  fuisse  oppressum,  eoque  victo,  reg- 
num  Medorum  transiisse  ad  Persas.  A  tempore  autem, 
quo  Cyrus  Magnus  exstitit,  incipit  quoque  historia  regni 
Persici.  Abhinc  initium  sumit  excerptum  Photianum  ex 
Ctesia,  quod  continua  oratione  pergit  usque  ad  finem  li- 
brorum  Ctesiae  de  rebus  Persicis,  igitur  a  libro  VII  ad 
librum  XXIII.  Excerptum  Photianum  Mullerus  recepit 
in  editionem  suam  Ctesiae  pag.  45  sqq. 

De  Cyro  Ctesiam  loquentem  audiamus  ex  Excerpto  § 
%  sqq. :  Astyages,  sive  Astyigas  ex  ratione  scribendi  Cte- 
siana,  a  Cyro,  cui  nullo  necessitudinis  vinculo  erat 
junctus,  victus,  et  profugus,  se  abscondidit,  sed,  quum 
Cyrus  filiam  ejus  Amytin ,  atque  generum  Spitaman ,  eorum- 
que  liberos  per  tormenta  interrogari  juberet  de  latebra  pa* 
tris,  sese  ipse  Persis  tradidit,  qui  eum  Oebara  auctore 
in  compedes  conjecere.  Cyrus  autem  eum  liberavit,  pa- 
terno  coluit  honore,  postea  etiam  ejus  filiam  Amytin 
illam  uxorem  duxit.  Deinceps  Cyrus  bellum  gerit  cum 
Bactrianis,  qui  diu  aequo  Marte  cum  eo  pugnantes,  se 
in  ditionem  dedunt,  ubi  audiunt,  quae  intersit  necessitu- 
do  Cyro  cum  Astyage.  Paullo  porro  in  §  5  mors  narra- 
tur  Astyagis ,  quae  hunc  ad  modum  accidit.  Amyti  cu- 
piente,  Cyrus   Pefcesacan    eunuchum  misit,   qui  Astyagen 


ex  Barcaniis  adduceret.  Petesacas  ab  Oebara  instigatus, 
Astyagem  in  solitudine  reliquit,  atque  fanie  sitique  inte- 
remit.  Hujus  autem  facinoris  Amytis  in  somnio  certior 
facta,  Petesacan  a  Cyro  sibi  expoposcit,  traditumque  cruci 
affixit.  Oebaras  concilii  sui  poenam  metuens,  inedia  sibi  ipse 
mortem  conscivit,  Cyro  frustra  ei  pollicito,  se  numquam 
eum  injuria  affici  passurum.  Astyages  splendide  sepultus  est. 
Ecce  narrationem,  quam  apud  Photium  invenimus,  satis 
inconcinnam,  quamquam  brevem;  de  industria  nihil  de 
meo  interposui,  quamvis  hoc  facile  foret  factu,  e.  g.,. 
apud  bellum  cum  Bactrianis,  cujus  causa  non  redditur 
verum  ex  contextu  mtelligimus  causam  belli  fuisse  Bac- 
trianorum  erga  Astyagen  regem  fidem.  Ad  hoc  quoque 
referenda  puto  verba  Justini  in  L.  I,  c.  7.  //sed  civita- 
tes,  quae  Medorum  tributariae  fuerant,  mutato  imperio, 
etiam  conditionem  suam  mutatam  arbitrantes ,  a  Cyro  de- 
fecerunt:  quae  res  multorum  bellorum  Cyro  causa  et  origo 
fuit."  Minus  adhuc  intelligeremus ,  quo  pacto  Astyages 
in  Barcaniis  versaretur,  nisi  idem  Justinus,  rem  perspi- 
cuam  reddidisset.  Is  enim  nobis  est  auctor,  Astyagem  a 
Cyro  esse  Hyrcaniis  praefectum.  Si  quis  forte  addubita- 
bit,  num  eadem  sit  forma  Barcanii  atque  Hyrcanii,  eum 
attentum  esse  volo,  quod  forma  vocabuli  Persica  est  Var- 
kana,  quod  sane  ad  amussim  convenit  cum  Ctesiae  Bar- 
caniis,  pronuntiatio  vero  Hyrcanii  ori  Graeco  facilior 
fuisse  videtur.  Eadem  enim  ratione  Vishtaspa,  Vidarna 
Graece  pronuntiantur  'TaxdcaiiYiq  y  'Yddpvviq.  Quae  ad  h.  1. 
annotat  Mullerus,  Barcanios  scilicet  esse  finitimos  Hyr- 
caniis  nullo  nituntur  argumento ,  nisi  unius  Stephani 
Byzantini  testimonio:  BxpKocvtoi  eSvbg  xoiq  'Yp/-av£0t?  opopov. 
De  diversa  pronuntiatione  unius  ejusdemque  nominis  al- 
terum  porro  inveniemus  exemplum  apud  populum ,  qui 
vulgo  dicuntur  Susii. 


Tantum  apud  Photium  de  Astyage;  quae  autem  Hero- 
dotus  narret,  omnes  pueri  didicimus,  unde  ea  hic  repe- 
tere  non  opus  est.  Secundum  Herodotum,  L.  I,  130 
Astyages,  a  Cyro  bene  habitus,  apud  hunc  manet,  donec 
vita  functus  est.  Inscius  igitur  Herodotus  praefecturae 
super  Hyrcaniis  Astyagi  concessae,  nescius  quoque  necis 
per  Petesacan.  Alia  de  Astyage  memorant  Xenophon 
et  Justinus,  iile  quidem  sic,  ut  philosophum  ubique  et 
politicum  agnoscatis ,  qui  tantum  ex  copia  rerum  ac  tra- 
ditionum  sumit,  quantum  proposito  suo  idoneum  videatur, 
Justinus  vero  traditionem  sequitur,  ex  Herodotea  Ctesia- 
naque  quasi  mixtam.  Quasi  mixtam,  inquam,  quia  mihi 
non  persuadere  possum,  Justinum  ipsum  (vel  si  mavis 
Trogum  Pompejum)  duas  illas  narrationes  in  unam  con- 
gessisse ,  suspicor  potius  eum  in  historia  conscribenda 
alium  ducem  esse  secutum,  Dinonem  aliumve.  Ab  altera 
enim  parte  Justinus  convenit  cum  Herodoto,  quod  atti- 
net  ad  originem  Cyri ,  ad  partes  ,  quas  egit  Harpagus; 
ab  altera  cum  Ctesia,  quummemorat  Soebaren ,  Ctesianum 
Oebaran,  et  Astyagen  in  Hyrcanis  degentem.  Parva  tamen 
discrimina  insunt,  quae  apud  ipsum  vide  Justinum,  Jj. 
I,  c.  6.  ,*unde  concludo,  ejus  narrationem  non  fluxisse 
ex  Herodoto  et  Ctesia.  Ex  Xenophonte  locum  afferam, 
qui  omnem  inter  traditiones  de  Cyro  et  Astyage  diffe- 
rentiam  quodammodo  solvere,  vel  potius  explicare  poterit. 
Locus  est  in  Cyropaedia,  I,  2,  1,  ubi  haec  ^vvoli  $k  6 
Kvpoq  \iyexai  *od  aftzToci  exi  koll  wv  br.o  tgov  (3apj3a'pwv 
eldoq  pev  y.akhdxoq^  ^X^  ^  ^tXavS-pwTroTaro.;  cett.  Ex 
hoc  loco  apparet,  Cyrum  a  posteris  decantatum  esse 
tamquam  exemplum  herois  et  regis  perfectum.  Cf.  Athe- 
naei  L.  XIV,  p.  633,  d.  Illius  fama  viri,  qui  virtute 
ingenioque  suo  nisus,  dominationem  Asiae  a  Medis  trans- 
tulit    ad   Persas,  pridem  panci  aestimatos,  //  vires  acqui- 


rebat  eundo,"  sed  sensim  quoque  falsa  cum  veris  mis- 
cebat.  Sic  explicandum  est,  cur  de  viro,  qui  aetate 
vixerat  non  tam  remota  ab  ea,  qua  ejus  vixerunt  bio- 
graphi,  tantae  tamque  variae  in  ore  omnium  versaren- 
tur  fabulae.  Deinde  hoc  tenendum  est,  nomen  Cyrum 
esse  notissimum  in  Indorum  fabulis.  Et  Indi  autem 
et  Persae  pertinent  ad  tribum  populorum  Indo-Germani- 
corum,  quae  dicitur  Arica,  Haud  igitur  mirum  esset,si 
alter  Cyrus  fuisset  in  heroum  numero  apud  Persas  duc- 
tus;  adeoque  Cyro,  regni  Persici  conditori,  ex  traditione 
populari  paullatim  adhaerescebant  multa,  quae  fabula 
Cyro  prisco  tribuebat.  Hinc  omnes,  quas  de  Cyro  ha- 
bemus  traditiones,  fabulosae  sunt,  vera  mixta  cum  falsis, 
et  hac  de  causa  nequicquam  erit  quaerere,  quis  scriptor 
qua  in  re  proxime  ad  veritatem  accesserit.  Ex  fabulis 
historiam  construere  velle,  nimis  periculo  est  obnoxium, 
ac  si  ullum  habent  pretium  traditiones  illae,  tum  sane 
illud  est,  ut  delectamur  poetico  colore,  quo  universae  il- 
lae  narrationes  sunt  circumfusae  et  obfuscatae. 

Idem  quod  ad  originem  et  primos  Cyri  regni  annos  va- 
let  ad  reliqua  ejus  facinora.  In  his  primum  lo^cum  occu 
pat  bellum,  quod  Persa  cum  Croeso,  Lydorum  rege  gessit 
de  causis,  ab  alio  aliter  traditis.  Photius  nullam  reddit 
belli  causam;  secundum  Herodotum  vero  in  L.  I,  c.  73 
sqq.  belli  causa  erat  necessitudo  inter  Croesum  atque 
Astyagen,  et  inde  studium  Lydi,  affinem  suum  ulciscendi. 
Xenophon  bellum  a  Cyro  Croeso  illatum  dicit  propter 
societatem  Croesi  cum  Assyriis,  quam  societatem  cum 
Babyloniis  iniisse  item  Herodotus  scribit  in  L.  I.  c.  77. 
Idem  quoque  Justinus  statuit;  idemque  Babylonem  a 
Persis  captam  narrat  ante  bellum  cum  Croeso  initum,  in 
1.  I.  c.  7.  Causum  vero,  quam  Herodotus  statuit,  non 
propriam  fuisse,  quivis  statim  intelliget,  et  ipse  alio  loco 

in  L.  T,  c.  46  rem  aeu  tetigisse  mihi  videtur,  dicens, 
Croesum  cum  invidia  incrementa  contemplatum  rerum 
Persicarum,  oracula  consuluisse,  quo  potissimum  modo 
Persarum  potentiam  coerceret  et  frangeret.  Haec  pro- 
prie  erat  causa,  cur  inter  Cyrum  et  Croesum  bellum 
exarserit,  haec  vera  erat  ratio,  ex  qua  Croesus  foedus 
icit  cum  regibus  vicinis,  opibus  validis,  cum  Amasi  ac 
Labyneto.  In  universo  autem  super  Croeso  quam  maxime  — 
nihil  cum  malitia  a  nobis  dictum  videatur  —  diffidendum 
est  Herodoto,  quippe  qui  in  Croeso  nimis  cupide  oppor- 
tunitatem  arripuerit,  ut  speculum  ante  oculos  poneret  in- 
constantis  in  vita  humana  fortunae.  Herodotus,  quum 
fere  semper  ipse  credidit  et  credita  ea  cupit  quae  notam 
divinae  habebant  providentiae  mortalibus  felicioribus  in- 
videntis  et  inde  $eiGL$at[jLOViix  suae  arridebant,  in  multos 
incidit  errores.  Errat,  ut  unum  ex  pluribus,  et  notum 
afferam  exemplum,  Herodotus  in  ejusdem  Croesi  historia, 
quum  ratione  confusa  temporum,  Croesum  cum  Solone 
de  fortuna  humana  colloquentem  introducit.  Incautius 
quoque  Herodotus  narratiunculam  recepit  de  Croesojussu 
Cyri  rogo  imposito;  jure  igitur  Ctesias  eum  in  hac  re 
reprehendit,  quia  corpus  humanum  in  ignem  injicere 
contra  fas  sit  Persarum.  Attamen  quae  ipse  Ctesias  tradit 
de  Sardibus  expugnatis,  de  Croeso  quum  in  templum 
fugisset  Apollinis,  vincto  et  miraculose  soluto,  nequa- 
quam  majore  fide  digna  sunt  Quod  vero  certum  conclu- 
dere  possumus,  id  est:  inter  Croesum  regem  Lydorum  qui 
totam  Asiam  intra  Halyn  tluvium  sibi  subegerat,  et  Cy- 
rum,  qui  totam  Medorum  dominationem  sibi  adsciverat, 
inter  duos  illos  potentes  aemulos,  bellum  exortum  esse, 
quo  decerneretur  de  summa  rerum.  Omnes  consentiunt 
victorem  fuisse  Persam,  et  Lydum  postea  semper  honesto 
fuisse   loco    apud   regem    Persarum;    secundum    Ctesiam 

donatus  est  Croesus  urbis  Barenae,  Ecbatanis  vicinae, 
praefectura.  Croesum  Cyrus  benigne  affecit  non  admo- 
nitus  miraculis,  ut  Herodotus  Ctesiasque  perhibent,  sed 
clementia  sua  usus. 

Lydis  debellatis  Cyrum  Babylonem  oppugnasse  Hero- 
dotus  atque  Xenophon  scriptum  reliquere.  Contra  Justi- 
nus  statuit  Babylonem  ante  captam  fuisse,  quam  Cyrus 
adversus  Croesum  exercitum  duxerit.  Prior  ratio  verisimi- 
lior.  Nam,  ut  mihi  quidem  videtur,  Cyrus  diuturnam  Ba- 
bylonis  oppugnationem  fore  ratus,  prudentius  censuit 
Lydum,  Babyloniorum  socium  opibus  maxime  florentem 
subigere,  priusquam  urbem  obsideret,  quam  strenue  et 
diu  se  defensuram  probabile  erat.  Interea  enim  Croesus 
Babyloniis  auxilio  venire  potuit,  aut  copias  suas  augere. 
Igitur  Cyrus  satius  duxit  prius  hostem  aggredi  firmio- 
rem,  quo  fugato  oppressoque,  debiliores  sese  hostes  ultro 
aut  cum  labore  non  admodum  magno ,   dederent. 

De  circumcessa  Babylone  et  capta ,  teste  caremus 
Ctesia ,  qui  §  6  (post  narratam  Astyagis  mortem)  bellum 
describit  a  Cyro  cum  Derbicibus  gesto;  fortasse  vero 
Photius  partem  omisit  historiae  Ctesianae,  quae  huc  spec- 
taret,  verum  non  hoc  omisit  loco  sed  ante  bellum  cum 
Croeso,  quod  si  ita  fuerit,  Ctesias  eandem  fontem  secu- 
tus  erit,  quem  Justinus.  Exstant  tamen  fragmenta  ex 
Ctesia  apud  diversos  ex  libro  X,  ubi  nonnullarum  fit 
mentio  gentium,  Dyrbaeorum  et  Choramniorum;  hinc 
Mullerus  pag.  61  ad  §  6  colligit  in  eodem  libro  X  con- 
scripta  fuisse  bella ,  quae  Cyrus  cum  gentibus  gessit  Asiae 
interioris.  Num  in  eodem  libro  bellum  Babylonicum  nar- 
rabatur  ? 

Qua  autem  ratione  Cyrus  Babylonem  ceperit,  ab  He- 
rodoto  et  Xenophonte  eundem  ferme  ad  modum  narratur; 
noctu  urbs  dum  voluptatibus  et  festis  indulget,  a  Persis 

capitur,  Babyloniis  nimis  secuiis;  ultimus  Babylonis  rex 
de  sententia  Herodoti  fuit  Labynetus.  Ex  Inscriptione 
Behistunensi  in  Col.  I  vs.  78 ,  79 ,  textus-  Eawlinsoniani 
colligi  potest,  regem  illum  vocatum  esse  Nabunita.  Idem 
nomen  fuisse  statim  vides ,  literae  enim  n  et  /  facile 
possunt  permutari;  fieri  quoque  potest,  iit  nomen  apud 
Herodotum  corruptum  sit;  inter  utrumque  optionem  cui- 
que  relinquo. 

Babylone  capta  Cyrus  secundum  Herodotum  arma  Mas- 
sagetis  intulit,  quo  exitum  vitae  inveniret.  Non  nescie- 
bafr  pius  auctor,  multa  diversa,  ut  ipse  testatur,  tradi 
de  Cyri  morte,  sed  referebat,  quae  maxime  verisimilis 
sibi  videretur  narratio;  ttoXAwv  Xoywv  Aeyo^evwv  6#e  juioi  6 
mBav&TaToq  eipYixaci.  Her.  L.  I,  c.  214.  Hac  de  causa 
quidem  illi  fide  dignissima  erat,  opinor,  quia  omnium 
aptissime  mortales  doceat,  ab  diis  aliquando  tyrannos 
puniri  insatiabiles ;  haud  enim  alias  assequi  possum ,  quare 
ista  tragoedia  tantam  mereretur  fidem. 

At  apud  Ctesiam  res  multo  simplicius,  inde  multo 
probabilius  procedit.  Nam  si  ei  credimus ,  Cyius  in  praelio 
contra  Derbices ,  qui  cum  Indis  inierunt  societatem ,  vul- 
neratus,  ex  vulnera  aliquot  dies  post  mortem  obiit.  Der- 
bices  vero  profligati  et  Cyrus  victor  moritur.  Quum 
autem  in  eo  esset,  ut  moriretur,  ultimam  curam  in  regni 
successionem  habuit.  Tanuoxarcen  igitur  filium,  natu  mi- 
norem  Bactris  ,  Choramniis,  Parthis  et  Carmaniis  dominum 
praefecit ,  Cambysen  vero  majorem  successorem  reliqui  im- 
perii  reliquit  Persici.  Cyrus,  filio  utrique  simul  cum  regi- 
onibus  bonisque  consilia  relinquens  paterna,  ut  erga  sese 
invicem  concordes  benevolique  essent ,  atque  matri  dicto 
audientes,  diem  obiit  supremum ,  tertio  postquam  accepit 
vulnus  die  quum  regnasset  per  annos  triginta. 

Vides,   quantum   super  Cyri  morte  Ctesias  Herodotus 

que  inter  sese  disteut.  Ctesias  autem  quasi  inedium  tenet 
inter  Herodotum  et  Xenophontem,  quum  Cyrus  de  ejus 
sententia,  neque  ordinaria  morte,  sicuti  scribit  Xenophon, 
neque  ab  hostibus  vietoribus  caesus  sicuti  Herodoto  po- 
tius  videtur,  vitam  finiverit ;  qua  re  Ctesianam  narrationem 
maxime  ad  veritatem  accedere,  arbitror.  Unde  Herodotus 
sua  hauserit,  nescimus,  sed  conjicere  licet,  tragoediam 
istam  originem  duxisse  ab  odio  erga  oppressorem  barbarum 
quo  inflammati  erant  populi  subacti,  imprimis  Jones  Asiae. 
Ctesiae  Herodotique  inter  sese  et  cum  aliorum  testimo- 
niis  comparatis,  nobis  restat  ea  conferre  cum  testimonio 
fidissimo  Inscriptionum  Persicarum.  Malum  factum,quod 
ex  iis  nihil  exstat ,  quod  historiam  imperii  Persici  condi- 
toris  illustrare,  ne  quidem  a  Graecis  super  illo  relata 
confirmare  possit.  Exstat  quidem  inter  Inscriptionum  co- 
piam  una,  apud  Lassen  notata  per  literam  M.  quae  ad 
nostram  rem  facere  videtur.  Epigramma  est  in  moriu- 
mento  sepulcrali  ad  locum,  qui  hodie  dicitur  Murghab, 
quo  loco  a  compluribus  situs  fuisse  antiquarum  habetur 
Pasargadarum,  Eam  vero  opinionem  Lassen,  qua  solet 
sagacitate  et  subtilitate  judicii  refellit  in  Z.  f.  d.  K.  d. 
M,  vol.  VI.  pag.  155  sqq.  Sed,  etiamsi  hoc  mittamus, 
alia  eaque  major  nobis  offendit  difncultas  in  argumento 
epigrammatis ,  quod  diximus.  Verba  enim  exhibet  haec: 
Adam.  £?urush.  Khshdjathija.  Hakhdmanishija.  Latine: 
Ego  (sum)  Cyrus ,  rex ,  Achaemenida. 

Primore  aspectu  quemquam ,  quae  his  verbis  insit  diffi- 
cultas,  latebit;  sin  vero  hancce  comparabis  cum  ceteris 
simplicior  Inscriptio  videbitur,  quam  quae  tam  illustris, 
quam  Cyrus  fuit  regis,  fuerit.  Titulus  enim,  qui  omnes 
reges    ornat   Persarum,   est:    rex    magnus ,   rex  regum  *). 

*)  Graecorum  consuetudo  dicendi  BaotrXtvq,  Articulo  omis- 
so,    orta    est  ex  BaotXcvq  6  i^iyaq ,  translato  .  scilicet    ex    Per- 

Quo  igitur  pacto  fieri  potest,  ut  rex  omnium  nobilis- 
simus  eo  careret  titulo  ?  Si  deinde  mente  tenemus ,  ex 
testimonio  geographorum  atque  historicorum  veterum  si- 
tum  Pasargadarum  non  convenire  cum  situ  loci  Mur- 
ghab,  —  quod  satis  demonstrasse  Lassen  mihi  videtur  — 
monumentum  M  Cyro  Magno  potius  abjudicabimus. 
Cuinam.  tunc  igitur  tribuendum  est  epigramma?  Ad- 
modum  arridet  sententia  Clarissimi  Lassen,  monumen- 
tum  illud  esse  Cyri  Minoris,  opinantis,  cui  mater  Pary- 
satis  sepulcrum  aedificandum  curaverit.  Non  obstat  huic 
sententiae  vocabulum:  KlisMjathija  quod  vertimus  ipevregem. 
quoniam  vocabulum  Persicum  non  necessario  significat 
regem;  primitiva  vis  vocabuli  est  regms,  unde  deinde 
princeps,  rex.  Omnino  conferendae  sunt  in  Z.  f.  d.  K.  d. 
M.  vol.  VI,  pag.  152—159.  Nomen  Cyri  praeter  1.  c. , 
aliquoties  occurrit  in  Inscriptione  Behustinensi ,  sed  ibi 
nihil  de  eo  edocemur  nisi  quod  fuerit  pater  Cambysis  et 
Smerdis.  Inspice  textus  Rawlinson.  Col.  I,  28,  39,53. 
III,  25.  IV,  9,  27.  B,  6.  H,  6. 

Attamen  de  Cyri  rebus  gestis  ex  Inscriptionibus  Per- 
sicis  nihil  comperimus;  Graeci  soli  auctores  testimonium, 
idque  alius  aliud,  praestant  et  in  celeberrimi  Persae  his- 
toriam  tot  congerunt  fabulas,  ut  quid  de  singulis  tenen- 
dum  habeamus,  dubii  haereamus.  Quae  autem  ex  sparse 
relatis  apud  diversos  agnoscere  nobis  videamur,  breviter 
apponemus. 

Cyrus,  Persice  K'urush,  ex  genere  Achaemenidarum, 
Persarum  omnium  nobilissimo  ortus ,  filius  regis  vel  prae- 
fecti  Persidis,  quae  sub  ditione  erat  Medorum,  quodam 


sico,  khsMjathija  vazarJca.  Titulus  rex  regum  etiam  invenis 
in  ficto  Onesicriti  epigrammate  apud  Strabonem  XV,  3,  his 
verbis :   ev&&<f  f/w  zeZpat,  Kvgoq ,  fiaot,Xevq  fiaoiXywv. 

de  causa  regem  Medorum  Astyagen  aggressus  est  eoque 
debellato,  summam  rerum,  quae  adhuc  penes  Medos  fuit 
ad  populares  suos  transtulit.  Quum  autem  Cyrus  rerum 
potitus  esset,  ab  altera  parte  populos  a  se  defectos,  ab 
altera  regiones  adjacentes  et  liberas  in  suam  potestatem 
redegit.  In  his  erant  Medi,  Lydi,  Graeci  Asiae,  Assyrii 
et  Babylonii,  si  hi  duo  non  ad  idem  pertineant  imperium, 
ut  profecto  apud  Herodotum.  Praeter  illos  multi  alii 
enumerantur  populi  in  Xenophonto  Cyrop.  1, 1,  4.1n  ultima 
vero  vitae  parte  Cyrum  bellasse  credibile  est  cum  gentibus 
Scythicis  in  Asia  interiore.  Medi  aequo  jure  usi  sunt  ac  Per- 
sae,  unde  prompta  est  conclusio,  eos  non  tam  oppressos  fuisse 
violenter,  quam  principatum  super  Persis,  gente  cognata, 
amisisse.  Magna  fortasse  pars  Medorum  partibus  Cyri 
favebat  juvenis  qui  praeclaro  quodam  facinore  gloriam 
acquisierat;  huc,  opinor,  spectant  ea,  quae  de  Harpago 
ab  Herodoto  perhibentur.  Quamnam  autem  dignitatem 
Cyrus  ante  bellum  cum  Astyage  obtineret,  perquam  diffi- 
cile  est  dijudicatu.  Hoc  tamen  certum  est,  eum  fuisse  ex 
stirpe  regia  Achaemenidarum ,  unde  plures  Persis  reges 
exstiterunt.  Crediderim  Cyrum  fuisse  praefectum  vel  po- 
tius  regem  Persarum,  Medis  tributarium.  Etenim  ille  non 
primus  fuit  rex  ex  stirpe  sua,  quod  etsi  Herodoti  aucto- 
ritatem  mittamus,  apparebit  ex  Inscriptionis  Behistunensis 
Col.  I,  ab  initio  usque  ad  vs,  12. 

Hoc  enim  loco  stemma  legitur  Darii  Hystaspis,  atque 
additur  Darium  ipsum  ex  sua  stirpe  nonum  fuisse  regem, 
Enumerantur  quoque  1.  c.  majores  Darii .  qui  retro  nume- 
ranti  hoc  sequuntur  ordine:  Hystaspes  (Vishtaspa), 
Arsames  (Arshama) ,  Ariaramnes  (Arijaramna) ,  Teispes 
(K'ishpish),  Achaemenes  (Hakhamanish),  quinque  igitur 
numero.  Inde  colligit  Benfey  in  libro,  qui  inscribitur 
die  Persischen  Keilinschriften ,   pag.  7 ,  reliquos  tres  ex 

Achaemenidis  reges  fuisse  Cambysem,  Cyri  patrem,  ipsum 
Cyrum  ejusque  filium  Cambysem  *).  Viri  autem  in- 
signis  conclusio  falsa  est  et  diluitur,  si  consideras, 
majores  illos  Darii,  quinque  numero  non  omnes  fuisse 
reges.  Hystaspes  enim  numero  regum  est  eximendus, 
et  secundum  Inscriptionum,  et  secundum  Herodoti 
testimonium.  Yideas  Herod.  I,  c.  209.  III,  c.  70.  In 
Inscriptione  P.  ,apud  Lassen,  vocabulum  ndma ,  (nomine) 
Hystaspi  appositum  indicat  Hystaspem  non  fuisse  regem. 
Idem  ex  eadem  ratione  compertum  habemus  de  Arsame, 
ex  eadem  Inscriptione  P.  Hystaspe  autem  Arsameque  ex- 
ceptis  numerum  octo  non  complent  reliqui,  a  clarissimo 
Berfey  enumerati.  Nescimus  igitur,  quinam  ex  genere 
Achaemenidarum  in  Persis  regnarint,  ante  Darium  re- 
gem,  praeter  Cyrum  ac  Cambysem.  Si  Xenophonti  cre- 
dimus  tertius  accedit  Cambyses,  Cyri  pater  Cyr.  I,  £,  1, 
sed  inter  omnia  hoc  constat,  conditorem  regni  Persi  ci 
non  inferiore  natum  rfuisse  loco,  ut  praecunte  Justino, 
recentiores  nonnulli,  in  his  Bahr,  existimavere.  De  stem- 
mate  Darii  quum  in  ejus  vita  denuo  sermo  erit,  hoc  loco 
redeamus  ad  expositionem  vitae  Cyri,  qualem  ex  diver- 
sorum  testimoniis  eam  fuisse  conjectamus. 

Cyrus,  quum  in  Persis  Medisque  rerum  esset  potitus, 
atque  auctoritatem  et  dignitatem  praecipue  apud  Medos 
sibi  conquirere  studeret,  vinculo  necessitudinis  sese  ad- 
iunxit  stirpi  Medorum  regiae.    Inde  enim  explicari  potest, 


x)  Locum  citatum  perspicuitatis  gratia  infra  posui.  //Da 
Darius  nur  5  Ahnen  aufzahlt,  so  weiss  man  zunachst  nicht, 
wo  die  drei  andern  Kbnige  zu  zuchen ;  vergleicht  man  aber 
Herodot  VII,  11,  wo  zwischen  Teispes  und  Achamenes,  Cy- 
rus  und  dessen  Vater  Cambyses  eingeschoben  sind  so  ist  wohl 
nicht  zu  bezweifeln,  dass  die  drei  andern  xichameniden  Cam- 
byses,  Cyrus  und  Cambyses  dessen  Sohn  sind. 

quod  omnes  auctores  uno  alterove  modo  eum  Astyagi 
affinem  fuisse  scriptum  reliquerunt;  inde  quoque  expli- 
candum,  cur  omnium  consensu  Astyagen  benevole,  specie 
certe,  tractarit.  Benignitas  tamen  illa  simulata  fuisse 
potest,  quod  paene  colliges  ex  Ctesia,  qui  nobis  auctor 
est,  Cyrum  necem  Astyagis  si  non  probasse,  at  certe 
non  multum  esse  moratum. 

Pines  imperii  Persici ,  Cyro  regente ,  distincte  definire 
non  audemus,  in  universum  hoc  conficiendum  videtur, 
finem  imperii  a  parte  occidente  fuisse  mare  Aegaeum  et 
quod  oram  alluit  Ciliciae  et  Phoenices;  ab  oriente  autem 
flumen  Oxum.  De  regionibus  singulis,  quae  ad  imperium 
pertinebant  Cyri,  scriptores  summatim  inter  sese  conve- 
niunt;  in  capite  autem  super  Dario  Hystaspis  plura  de 
iis  disseremus. 

De  morte  Cyri  quid  sentiamus  supra  professi  sumus 
simulque  ostendimus,  quam  ob  causam  narratio  nobis 
Ctesiana  inter  omnes  maxime  videatur  probanda.  —  His 
de  vita  Cyri  rebusque  gestis  disputatis,  ad  vitam  transgre- 
diemur  Cambysis. 


CAPUT    II 


CAMBYSES    ItEX. 


In  paternum  imperium  suecessit  Cambyses,  ea  parte 
excepta  regionum,  quibus  Tanyoxarces  frater  a  patre 
praefectus  erat.  Sic  enim  memoriae  mandarunt  Ctesias 
et  Xenophon ,  Herodoto  hac  de  re  nihil  memorante.  Cte- 
sias  autem  Tanyoxarcen  praefectum  facit  Bactris,  Cho- 
ramniis,  Parthis  et  Carmaniis;  at  contra  Xenophon  Cyrum 
filio  Tanaoxarae  Medos,  Armenios  Cadusiosque  tribuisse 
meminit.  Ipsa  ea  in  nominibus  populorum  discrepantia 
me  adducit,  ut  fldem  testimoniis  Xenophontis  Ctesiaeque 
habeam,  per  ipsam  eam  quia  patet,  alterum  sua  non  ex 
altero  descripsisse.  De  Tanyoxarcae  caede,  Cambysis  jussu 
facta  loco  opportuno  plura  disseremus. 

Cambyses,  ubi  in  patris  locum'suecessit,  Aegyptum 
petiit  ex  causis,  quas  alius  alias  tradit.  In  Photiano 
quidem  excerpto  causa  belli  omissa  est,  sed  culpa  ex- 
cerptoris    eam    esse   omissam    videbfs   ex  loco  Athenaei , 

in  1.  XIII,  p.  560  D.  Ad  eundem  ferme  modum  atque 
in  Athenaei  1.  c.  narratiunculam  in  Persis  vulgatam  com- 
meminit  Herodotus  in  L.  III,  c.  1.  Praeter  hanc  fabel- 
lam  duas  alias  Herodotus  in  ejusd.  lib.  c.  2  et  3,  me- 
morat.  Quam  absurdae  universae  sint  istae,  ipse  Hero- 
dotus  subsensisse  videtur,  siquidem  non  distincte  ostendit, 
quaenam  potissimum  belli  causa  sibi  probabilis  videatur. 
Si  igitur  his  nullam  auctoritatem  tribuemus  fabulis, 
quaerenda  est  alia  quaedam  causa  belli  a  Persis  Aegyp- 
tiis  illati.  Et  satis  quidem  in  promptu  est,  qua 
mente  Aegyptum  Cambyses  adortus  sit.  Jam  a  remotis 
inde  temporibus  perpetui  erant  aemuli  dominationis  reges 
Aegyptiorum ,  ac  domini  Asiae,  seu  Assyrii,  seu  Baby- 
lonii.  Cyro  regnante  Amasis,  rex  Aegypti,  societatem 
inierat  cum  Croeso ,  rege  Lydorum  et  Labyneto  Baby- 
lonio,  ut  conjunctis  videlicet  viribus  Persae  singulis  va- 
lidioris  progressus  cohiberent.  Erustra  tamen  foedus  ic- 
tum  erat.  Et  Lydia  et  Babylon  in  ditionem  venerunt 
Cyri ,  atque  Aegyptus  exposita  erat  irae  cupiditatique 
victoris.  Si  igitur  Cyrus  Amasi  arma  non  intnlit,  impe- 
ditus  fuerit  in  ultione  sumenda  propter  nescimus  quas 
causas,  simulac  vero  vita  decessit,  Cambyses  expeditionem 
in  Aegyptum  paravit,  quodque  a  patre  imperfectum  re- 
lictum  erat,  sua  manu  perfecit. 

In  ipsius  expeditionis  historia  Ctesias  Herodotusque 
more  solito  in  multis  dissentiunt.  Ex  Ctesia,  Cambyses 
Aegypto  potitus  est  praecipue  fraude  proditioneque  Com- 
baphis,  regis  Aegyptiorum  eunuchi  acceptissimi.  Nec 
mirum;  iiib.il-  enim  in  orbe  terrarum  de  opinione  Ctesiae 
geri  possunt  nisi  per  eunuchos  et  aulicos.  Cujus  modi 
autem  ista  fuerit  proditio,  apud  ipsum  Ctesiam  inspice 
in  §  9.  Prorsus  intelligere  nequeo,  unde  Ctesias  nomen 
Amyrtaei   ultimo   Aegypti  regi  indiderit;   num  error  est 

excerptoris?   *)    Apud   Herodotum   autem   iter  Canibysis 
invenies  in  1.  III,  c.  6 — 14.    Ex  testimonis  historicorum 
tam    late    diversis,   id    quidem    prodit,    Cambysen  brevi 
tempore  Aegyptios  debellasse,  quin  in  uno  proelio.    Non 
distincte  quidem  in  excerpto  Photiano  id  legimus,  verum 
indicari  videtur  per  haec  verba  in  §  9.    //  Et  (Cambyses) 
totam  subegit  Aegyptum.    Caesi  sunt  proelio  Aegyptiorum 
quinquaginta   millia,    Persarum  septem  millia"  2).     Item 
consentinnt  inter  se  scriptores ,  regem  Aegyptiorum  clemen- 
ter  a  Cambyse  esse   affectum;    Psammenitus  vero  secun- 
dum  Herodotum    defectionem  molitus,   ipse  sibi  mortem 
metu     ne  puniretur,   conscivit.     At  Ctesias   Amyrtaeum 
suum  in  Susa  esse  relegatum  cum  sex  millibus  Aegyptio- 
rum  narrans,  praeterea  de  eo  tacet.    Item  apud  Photium 
nulla    mentio    fit    crudelitatis,    quam  in  Aegyptis  impri- 
mis   Cambyses    manifestarit    secundum    Herodotum,    qui 
fuse  omnia  narrat,  quae  ad  istam  Cambysis  erga  homines 
saevitiam  atque   erga    deos  impietatem  pertinent.    Eorum 
profecto    facinorum    pleraque    erunt    ex    veritate  tradita , 
verum    nonnulla   quoque  a  sacerdotibus  Aegyptiacis  ficta 
aut    exaggerata.     Si    ista    facinora    singula    enarrare    in- 
super    habebimus,    nemo    id   nobis    vitio    dabit.     Itaque 


x)  Kes  ad  hunc  explicari  potest  modum:  rex  Aeg\pti,  quem 
devicit  Cambyses  non  erat  Amasis,  sed  ejus  successor,  (Psam- 
menitus  apud  Her.  III ,  10  aut  Psammecherites  apud  Africanium). 
Hoc  nomen  autem  in  tabulis  Manethonis  apud  Eusebium  et  aMm" 
omittitur,  quia  sex  tantum  menses  regnavit.  Illo  nomine  omisso 
successor  Aegyptius  in  tabulis  chronologicis  proximus  Amasi  est 
Amyrtaeus.  Hunc  igitur  proximum  in  tabulis  successorem  pro 
successore  Amasis  habuerit  excerptor,  et  pro  Psammenito  ejus 
nomen  posuit.  Confirmatur  haec  solutio,  si  observaverimus  no- 
men  Amyrtaei  jam  desiderari  et  ignorari  ab  excerpt.  Ctes.  §  32, 
ubi  ertQov  tantummodo  Alyvmlov  laudat. 

2)  Numeros  in  ali's  Editt.  alios  legi,  nihil  refert. 

unum  ex  Cambysis  criminibus  nobis  tractandum  exi- 
memus  caedem  Smerdis ,  quippe  quae  res  sit  maxime 
decantata.  Primo  loco  videamus,  quae  de  caede  ista 
nos  doeeat  Ctesias. 

Magus  quidam,    Sphendadates  nomine,   ob  delictum  a 
Tanyoxarca  verberatus  se  confert  ad  Cambysem  ,  eique  Ta- 
nyoxarcen  suspectum  fecit.    Cambyses  fratrem  bis  arcessit 
nequicquam,  alio  negotio  detentum.    Tertium  vero  arcessi- 
tus  Tanyoxarces  venit,  benigneque  a  fratre  acceptus  est, 
qui   clam   ei  exitium  intendebat.    IVustra  Amytis  mater 
Cambysem  hortata  est,  ne  deceptori  Sphendadatae  crede- 
ret.     Denique   hoc  utitur   dolo  rex,   a  Mago  instigatus; 
juberet  rex  caput   abscindi   coram  omnibus    Magi,    tam- 
qnam   falsi  in  regis  fratem  accusatoris,   clam  vero  inter- 
ficeretur  Tanyoxarces,  et  Magus,  ore  Tanyoxarcae  simil- 
limus    ejusque    vestem   sibi   indutus   in   posterum   partes 
ageret  Tanyoxarcae.     Factum  est  ex  consilio  Magi.    Iste 
itaque  genuinus  habetur  Tanyoxarces,  quin  etiam  ab  iis, 
qui  familiarissime  regis  fratre  usi  erant.    Deinde   Magus 
in  Bactros  mittitur,  tamquam  ad  suum  imperium,  loco- 
que  regnat  Tanyoxarcae,  a  nullo  fraude  detecta.  Tandem 
omnia    a  Tibetheo  eunucho   Amyti   patefiunt,  quae,  ne- 
quicquam  Mago  a  Cambyse  sibi  expetito,  veneno  sese  in- 
terimit,    diras  filio  immani  imprecata.    Inde  omne  genus 
prodigia  Cambysem  terrefaciunt.    Mater  etiam  in  somnio 
ei    noctu    apparens,    ob    parricidium   minabatur.     Quum 
autem'  Cambyses    Babylonem   advenisset    ibique   cultrum 
tempus  fallendi  causa  poliens,  femoris  musculum  percus- 
sisset,  undecimo  die  post  mortem  obiit. 

Sic  Ctesias ,  in  excerpto  ,  quod  verbatim  prope  descrip- 
simus  §10—13.  At  apud  Herodotum  rem  ad  hunc  fac- 
tam  esse  modum  legimus.    Cambyses  mente  captus  propter 

sacrilegia  in  Aegypto  commissa,  fratem  Smerdin  prae 
invidia  in  Persidem  mittit,  ibique  insomnio  terrefactus, 
per  Prexaspen  interficiendum  curat.  Cambyse  autem  ad- 
huc  in  Aegypto  morante,  duo  fratres  Magi,  alter  Pati- 
zithes  nomine,  alter  Smerdis,  occasionem  bonam  reputan- 
tes,  defectionem  moliuntur.  Ut  majorem  autem  sibi 
auctoritatem  acquirant  et  justiore  titulo  rebellare  vide- 
antur ,  alter  eorum  Smerdis ,  Smerdi  Cyri  filio  in  oris 
habitu  simillimus,  fingit  se  esse  Smerdin,  Cambysis  fra- 
trem.  Hac  igitur  specie  populus  decipitur,  atque  in 
Cambysem  insurgit,  qui  nuntio  defectionis  accepto,  quam 
potuit  celerrime  ex  Aegypto  rebelles  punitum  tendit.  In 
Syriae  urbem,  Agbatana  veniens,  quum  equum  ascendit, 
forte  casu  gladio  suo  se  vulnerat.  Quum  ex  vulnere  se 
moriturum  sentit,  nobilissimos  convocat  Persarum,  iisque 
se  fratrem  Smerdin  interfecisse  confitetur,  omnes,  impri- 
mis  Achaemenidas  admonens,  ut  de  impostore  fraudis 
poenas  sumant.  Exspirat  subinde  Cambyses,  quum  per 
7  regnasset  annos  et  menses  quinque.  Vide  Her.  III, 
30—32,  61—66. 

Narrationes  Ctesiana  et  Herodotea,  quamvis  summa- 
tim  conspirant,  in  minutioribus  tamen  multum  inter  se 
invicem  dissident.  Adeo  ipsum  nomen  fratris  Cambysis 
apud  utrumque  varium  est.  Aliam  deinde  formam  nomi- 
nis  exhibet  Xenophon  in  Cyr.  VIII,  7,  11;  huic  Tana- 
oxares  est,  qui  Ctesiae  Tanyoxarces,  sed  haec  utraque 
forma  dialectice  tantum  inter  se  distat.  At  vero  quo 
pacto  discrimen  explicandum  inter  Smerdin  Herodoti  et 
Tanyoxarcen  seu  Tanaoxaren?  Sententiam  meam  de  ea 
re  in  medium  proferam.  Nomen  proprium  fratris  Cam- 
byses  fuit  Persice  Baytfija,  quod  occurrit  nomen  in  In- 
scription.  Behistun.  Col.  I,  30,  31,  32,  39  cett.    Illud 

BarcTija  apud  Graecos  abiit  in  Mipftiq ,  *)  qualis  nominis 
forma  est  apud  Aeschylum  in  Persis  vs.  774;  Herodotus 
vero  pronuntiat  Ipepdiq;  apud  Justinum  legitur  in  edd. 
Mergis,  corruptum,  ut  opinor,  ex  Merclis,  propter  abla- 
tivum  Mergide,  Verissimum  autem  exhibet  Scholiasta  in 
Aeschyli  Pers.  774,  afferens  formam  Merdias.  Quum 
autem  Persicum  nomen  Bard'ija ,  Graece  Merdis  seu 
Smerdis  nihil  cum  nomine  Tanyoxarce  seu  Tanaoxare  2) 
commune  habeat,  et  porro  hocce  nomen  non  a  Ctesia  et 
Xenophonte  fictum  esse  possit,  nihil  superest  nisi  opinio, 
Tanyoxarcen  fuisse  alterum  nomen,  quo  ab  ipsis  Persis 
Bard'ija  nuncuparetur.  Ideo  cognomen  illud  Bard'ijae 
fuisse,  arbitror.  Quod  vero  attinet  ad  nominis  significa- 
tionem,  equidem  crediderim  vocabulum  Tavuo|apx>js  esse 
compositum ,  ex  tanu  seu  tanuva  3)  ac  khshathra.  Voca- 
bulum  tanu  in  Inscriptionibus  quidem  non  exstat,  sed 
eo  sermonem  Persicum  non  egisse,  nihil  obstat,  ut  cre- 


1)  Graeci  in  nominibus  Persicis  suae  pronuntiationi  adap- 
tandis,  proni  erant  ad  literas  labiales  m  et  b  permutandas.  Prae- 
ter  Merdin  plura  cxempla  ejusmodi  permutationis  sunt  Megabazus , 
apud  Justinum  III,  1  Bacabasus;  Bagapates  Ctesiae  apudPlu- 
tarchum  in  vita  Artox.  c.  17,  Masabates;  contra  Agbatana 
pro  Persico  Hagamatan.  Alterum  exemplum,  ex  quo  apparet  ante 
literam  m  positam  esse  5,  in  eodem  Herodoto  repperisse  credo 
in  nomine  2(ieQ(fouhtjq  VII,  82,  121,  quod  difficile  Persice 
aliter  sonuit  nisi  MarcCumanish,  ex  mard^u  (Sanscritico  mrdhu) 
mitis  et  mani,  i.  e.  animus. 

2)  Proinde  ac  Persae,  proprie  dicti,  quorum  sermone  utun- 
tur  Inscriptiones ,  pro  Graeca  forma  Kva^dQtjq  pronuntiant 
Uvakhshatra  (deinde  Uvakhshathra) ,  sic  in  ulteriore  parte  no- 
minis  Tanaoxarae  latet  vocabulum  khshatlira.  Portasse  KvaldQtjq 
est  ex  molliore  Medorum  pronuntiatione  ortum. 

3)  De  tanu  seu  tanuva  conferas  jparu  et  paruva,  promiscue 
usurpata.  Pai'uzana  in  F.  15  0.  15  apud  Lassen ;  paruvazana 
vero  leges  in  A.  15,  D.  8. 

dainus,  propter  frequentissimum  in  lingua  Sanscritica  ejus- 
dem  vocabuli  usum.  Si  itaque  tanu  eodem  sensu,  quo 
Sascritice  usurpatum  ,  sensu  scilicet :  tenuis ,  parvus 
prior  pars  erit  compositionis ,  totum  vocabulum  Tanu- 
vahhshathfaka ,  Ctesianum  Tavuofapjajs  ex  compositione 
Bahuvrihi  significare  poterit:  y/ist  qui  parvam  habet  im- 
perii  partem"  Tanaoxares  convenit  cum  forma  Tanu- 
vakhshathfa,  omissa  syllaba  Jca ,  quae  ratio  saepius  in 
lingua  sanscritica  occurrit.  Significatio  autem ,  quam  du- 
bitanter  sane  atque  ex  mera  conjectura,  Ctesiano  Tanyo- 
xarcae  supposuimus,  egregie  apta  est  cognomini  filii 
Cyri  natu  minoris,  qui  minorem  quam  frater  Cambyses 
habebatj  partem  tenebat  imperii  paterni.  Nomen  Tanyo- 
xarces  tempore  Ctesiae  fortasse  apud  Persas  praevalebat, 
quia  per  illud  distinctius  infelix  Cyri  filius  quasi  deno- 
taretur.  Etiam  atque  etiam  lectorem  admonemus,  ut  ex- 
plicationem  nostram  nominis  Tanyoxarcae  conjecturae 
habeat  loco;  gratum  nobis  erit,  si  alius  meliorem  certi- 
oremque  rationem  docebit,  ex  qua  testimonium  Xeno- 
phontis  et  Ctesiae  cum  testimonio  Herodoti  Inscriptio- 
numque  sit  conciliandum. 

Supra  verbo  attigimus ,  secundum  Ctesiam  Tanyoxarcen 
a  Cyro  dominum  fuisse  praefectum  Bactris ,  Choramniis , 
(Chorasmiis  ?)  Parthis  et  Carmaniis  ea  quidem  conditione, 
ut  hae  regiones  immunes  forent.  At  contra  Xenophon 
eundem  a  Cyro  praefectum  esse  satrapam  Medis ,  Arme- 
niis  et  Cadusiis  scriptum  reliquit.  Haec  quidem  Xeno- 
phontis  sententia  melius  coneilianda  est  cum  iis,  quae 
Herodotus  de  Smerdi,  in  exercitu  fratris  in  Aegypto 
militante  narrat,  sed  quia  Herodotus  errore  id  narrasse 
mox  videbitur,  nihil  confici  potest  quod  ad  dignitatem, 
qua  Smerdis  esset  ornatus.  Vid.  Herod.  1.  III,  30. 
Peinde    quoque    caedem    Smerdis   Ctesias   Herodotusque 

quisque  suo  modo  narrant.  Non  vero  nesciebat  hicce , 
facinus  istud  crudele  variis  modis  tradi;  nam  ipse  nos 
docet  in  1.  III,  c.  32:  'Apyi  #e  tw  0av«T«  cdtvnq  (sororis 
Cambysis)  $£%,  &(77rep  rcepi  S^ep^tos  leysTai  'k6yog.v 
Illa  autem  altera  fama  de  nece  Smerdis  esse  potueritnar- 
ratio  Ctesiana.  At  non  modo  duas,  verum  complures  in 
Persis  fama  fuisse  vulgatas,  colliges,  ubi  Justinum  de 
isto  Cambjsis  parricidio  audieris;  ejus  igitur  narrationem, 
per  sese  ipsam  satis  brevem,  integram  describemus  ex  1. 
I,c.  9.  //Post  haec  per  quietem  vidit  (Cambyses)  fratrem 
suum  Mergim  regnaturum.  Quo  somnio  exterritus  non 
dubitavit  post  sacrilegia  etiam  parricidium  facere.  Erat 
enim  difficile ,  ut  parceret  suis ,  qui  cum  contemptu  re- 
ligionis  grassatus  etiam  adversus  deos  fuerat.  Ad  hoc 
crudele  ministerium  Magum  quendam  ex  amicis  delegit, 
nomine  Cometem  (v.  1.  Comarin).  Interim  ipse  gladio  sua 
sponte  evaginato  ,  in  femore  graviter  vulneratus  ,  occubuit, 
poenasque  luit,  seu  imperati  parricidii,  seu  sacrilegii 
perpetrati.  Quo  nuntio  accepto  Magus  ante  famam  amissi 
regis  occupat  facinus ;  prostratoque  Mergide ,  cui  regnum 
debebatur ,  fratrem  suum  subjecit  Oropasten.  Erat  enim 
et  oris  et  corporis  lineamentis  persimilis ;  ac  nemine  sub- 
besse  dolum  arbitrante  ,  pro  Mergide  rex  Oropasta  con- 
stituitur.  Quae  res  eo  occultior  fuit,  quod  apud  Persas 
persona  regis  sub  specie  majestatis  occulitur,  Igitur 
Magi  ad  favorem  populi  conciliandum,  tributi  et  militiae 
vacationem  in  triennium  permittunt ,  ut  regnum ,  quod 
fraude  quaesierant ,  indulgentia  et  largitionibus  confirma- 
rent."  Subinde  sequitur  relatio  conjurationis  inter  septem 
illos  Persarum  nobiles. 

Nequaquam  profecto  opus  est  admonitu,  narrationem 
Justinianam  ortam  esse  ex  traditione  plane  diversa  ab 
iis,    quas   referunt    Ctesias   et    Herodotus.    Et   rerum  et 


26 


nominum  discrepantia  id  coarguit.  Denique  converta- 
mur  ad  monumenta  Persica.  Ex  quibus  vid.  Inscription. 
Behistun.  Col.  I,  a  vs.  26  usque  ad  43.  Quamvis  locus 
aliquantum  sit  prolixior,  perspicuitatis  gratia  eum  sub- 
jecimus.  //Edicit  Darius  rex:  hoc  est,  quod  a  mefactum, 
antequam  rex  fui.  Cambyses  (Kabug'ija  *)  nomine  Cyri 
filius  ex  nostra  stirpe,  antea  hic  rex  fuit.  Mujus  Cam- 
bysis  frater  Merdis  (Bard'ija)  nomine  fuit,  ex  eadem 
matre,  ex  eodem  patre  ac  Cambyses.  Deinde  Cambvses 
hunc  Bard'ijam  interfecit;  quum  Cambyses  Smerdin  inter- 
fecisset,  imperii  successio  non  erat  (i.  e.  nullus  jure 
successqr  erat  in  imperium  Cambysis),  quia  Smerdis  in- 
terfectus  erat.  Deinde  Cambyses  in  Aegyptum  profectus 
est;  quum  Cambyses  in  Aegyptum  profectus  esset,  tum 
imperium  (i.  e.  incolae)  impium  erat,  tum  peccatum  in 
regione  increscebat  et  in  Perside  et  in  Media  et  in  ce- 
teris  regionibus.  Edicit  Darius  rex:  tunc  Magus  fuit, 
Gaumata  2)  nomine;  hic  insurrexit  ex  Pishijauvada;  Ara- 
kadrish  nomine  mons  est,  unde  Vijakhna  mensis  14  die 
insurrexit.  Is  imperium  sic  decepit :  ego  Smerdis  sum  Cyri 


*)  In  sermone  Inscriptionum  saepe  omissum  videmus  Nasa- 
lem,  quae  saltem  non  litera  exprimitur,  sed  et  ex  translatione 
Graeca  et  ex  pronuntiatione  eorum,  qui  hodie  Persidem  inco- 
lunt,  collegerim,  nasalem  fuisse  pronuntiatam,  non  vero  scrip- 
tam.  Argumento  sit  vocabulum,  quo  Graeci  incolas  Indiae 
universos  appellant,  "Ivdot, ;  quae  forma  tantum  ex  lingua  Per- 
sica  desumpta  esse  potest,  propter  omissam  s  literam.  In 
Inscriptionibus  autem  scribitur  Hid^ush^Sanscrit.  Sindhu. 
Conferas  praeterea  vocabulum  badalca,  Latine  servus  cum  Persico 
recentioris  aetatis  bendekeh. 

2)  Praeferendum  formae  Gumdta  credo  Gaumata,  comparato 
Gaubar^uva,  ad  amussim  respondente  Herodoti  rofiqvtjq.  Non 
est  res  magni  momenti ,  sed  quum  de  more  ante  literam  u  scri- 
batur  g'  (gh),  non  g,  in  omnibus  vocabulis  in  quibus  g  ante 
u  ponitur,  inhaerere  credo  literae  g  vocalem  a. 

filius,  Cambysis  frater.  Tum  imperium  totum  rebellavit, 
a  Cambyse  ad  istum  defecit,  et  Persis  et  Media  et  ce- 
terae  regiones.  Regnum  iste  sibi  adeptus  est.  Garmapada 
mensis  9  die  fuit,  quum  regnum  sibi  adeptus  est.  Deinde 
Cambyses  vehementer  iratus  mortuus  est."  Sic  Darius 
loquitur  in  Monumentis  suis.  Darii  autem  verba  nobis 
comparantibus  cum  tribus,  quae  supra  attulimus  testimo- 
niis,  confestim  occurrunt  alia  cum  Herodoto,  alia  cum 
Justino  convenientia,  nihil  vero  in  iis  invenimus,  quod 
quodam  modo  cum  Ctesiae  concinit  sententia.  Cum  He- 
rodoto  commune  habet  Inscriptio  nomen  fratris  Camby- 
s|s,  Bard'ija;  deinde  defectionem  Magi,  Cambyse  adhuc 
vivente,  factam.  At  apud  Justinum ,  qui  plane  ab  He- 
rodoteis  diversa  nomina  scribit,  convenit  forte  casu  unum 
nomen,  Comates  (sic  enim  confidenter  nomen  lego,  con- 
flatum  ex  vv.  11.  Cometes  et  Comaris).  Comates  est  prope 
ipsum  Persicum  Gaumata.  In  Justino  quidem  Comates 
non  est,  nisi  Merdis,  Cambyse  jubente,  interfector  et 
auctor  fratri  suo  Oropastae,  ut  rerum  potiretur;  Oropas- 
tes  igitur  proprie  partes  egit  Merdis,  sed  Comates  auctor 
et  princeps  erat  defectionis  et  una  cum  fratre  emolu- 
mentis  fruebatur  fraudis.  Minus  recte  secundum  Justi- 
num  regnum  Magorum  incipit  post  Cambysem  mortuum ; 
item  Smerdis  interficitur  posteriore  tempore,  quam  apud 
Herodotum  atque  etiam  Ctesiam  factum  est.  De  rebel- 
lione  igitur  Magorum,  Cambyse  vivente,  solus  scripsit 
Herodotus,  neque  Ctesias,  neque  Justinus  id  compertum 
habuerunt. 

Itaque  in  nomine  tantum  Magi  Herodotus  fallitur,  si- 
quidem  istum  appellat  Smerdin  *).    Sed  hic  certo  memo- 


*)     Herod.    III,    61    *Hv  xt    dy    bfAoZoq  ft&oq   xta  2(jLfQ^v,    xai 
dij  Kal  ovvo[ia  twvto   {iye   2(a,iq&iv. 

ria  aliquantulum  lapsus  est;  nimis  mirum  foret,  si  Ma- 
gus  praeter  similitudinem  vultus  corporisque  eodein,  quo 
filius  Cyri,  gauderet  nomine.  Utut  est,  narratio  Hero- 
dotea  inter  tres  ex  peregrinis  scriptoribus  profectas  op- 
time  cum  Monumenti  Persici  verbis  potest  conjungi ;  eum 
enim  duos  Magos  auctores  rebellionis  meminisse,  non 
est  cur  miremur,  etiamsi  Darius  unum  Gaumatam  com- 
memorat;  unum  alterum  non  excludit.  Narratio  autem 
Ctesiae  atque  Justini  laborant  vitio,  quod  tempus  defec- 
tionis  Magi  non  recte,  post  mortem  Cambysis  scilicet, 
statuunt. 

Si  omnium  testimoniis  compositis,  sententiam  ferre 
nos  oportebit,  ad  quem  potissimum  modum  rebellio  Magi 
processisse  videatur ,  haec  conjicere  licebit.  Cambyses , 
quum  per  aliquot  annos  in  Aegypto  maneret,  propter 
crudelitatem  in  suos  et  in  subditos,  indies  Persis,  ceteris- 
que  populis  invisior  fiebat.  Pratrem  Smerdin  pridem  ante 
quam  in  Aegyptum  tetendit,  interfecit,  quandoquidem  in- 
telligebat,  amore  populi  summopere  illum  gaudere,  usque 
adeo  ut  ipsi  ex  fratris  apud  populum  gratia  periculum 
immineret.  Per  longum  deinde  tempus  mors  Smerdis 
Persas  latebat,  qui  eum  Cambysem  in  Aegyptum  comita- 
tum  esse  opinabantur.  Quum  igitur  Persae,  Medi,  cete- 
rarumque  incolae  regionum,  ab  orientali  praesertim  im- 
perii  parte,  indies  Cambysem  pejus  odissent  et  propter 
exercitum  in  Aegypto  maximam  partem  morantem,  auda- 
ciores  facti,  odium  magis  ostenderent,  tum  Magus  quis- 
piam  ,  qui  Smerdi  Cyri  filio  simillimus  erat  vultu,  occa- 
sionem  bonam  esse  reputans,  eam  occupare  statuit  Porte 
fortuna  Smerdin,  Cyri  filium,  mortuum  noverat.  Occasi- 
onem  iste  Magus  arripuit,  fingebatque  se  esse  Smerdin. 
Deinde  populus  similitudine  Magi  cum  Smerdi  deceptus, 
et  jamdiu  ad  rebellionem  pronus  contra  Cambysem,  avide 


a  partibus  stare  instituit  illius,  quem  ipsum  sibi  gratis- 
simum  atque  amatissimum  Cyri  fllium  esse  rati  sunt. 
Itaque  generalis  quasi  rebellio  contra  Cainbysem  facta  est ; 
inde  explicandum,  cur  cum  tanto  labore  et  tam  caute 
conjurati  inter  Persas  Magi  regno  finem  fecerint.  Quo 
enim  pacto  Magus  iste  Gaumata  tam  potens  factus  est, 
nisi  valeret  amore  subditorum  in  se,  quem  tanquam 
bonum  Cyri  filium  diligebant?  In  quanto  Persae  timore 
Cambysem  habuerint,  nobis  auctor  est  Herodotusin  1.  III, 
c.  89,  ubi:  liyovm  Hepaai ,  w;  Aapetos  \xev  'fo  xa'fty]Xos  y 
Ka^j3uff>js  $1  dwKozYig,  YJupoq  $1  %dxr\p  ,  hanc  quidem  ob 
causam,  quod  Cambyses  yoHeTzoq  xe  yjv  v.cd  oliywpoq. 

Nuntio  descissae  a  se  partis  imperii  accepto,  Camby- 
ses  qua  potuit  celeritate,  ex  Aegypto  cum  copiis  domum 
redire  aggressus  est,  sed  casu  quodam  in  itinere  (seu  Ba- 
bylone,  seu  Agbatanis  Syriae)  vulneratus,  vita  est  functus. 
Ante  autem  quam  mortuus  est,  nobilissimos  Persarum 
convocavit,  iisque  revelavit  suum  erga  fratrem  scelus,  et 
fraudem  Magi,  qui  se  Smerdin  esse  flnxit.  Deinde  cum 
poenitentia  ob  delicta  de  vita  decedit.  In  Inscriptione 
Darii  de  ea  re  profecto  nullus  est  sermo,  sed  vocabulum 
Persicum  uvdmarshijush  poenitentiam  Cambysis  mihi  in- 
dicare  videtur.  Reddidimus  uvdmarshijush ,  proinde  ac 
Benfey  fecit,  per  vehementer  iratus ,  sed  aequo,  quin  imo 
meliore  jure  reddi  potest  per:  iratus  erga  semet  ipsum,  in 
dolore  oh  se  ipsum.  Ex  nostra  igitur  versione  compositum 
vocabulum  est  ex  huva,  Sanscritice  sva,  et  amarshijush, 
ab  amarsha ,  Latine  ira.  Producta  litera  a  m  uvdmar- 
shijush  pro  nostra  pugnat  sententia ;  conf.  composita  cum 
a  correpta  e.  g.  uvaspa,  umartija,  ex  hu  et  aspa,martija. 
Herodotum  de  poenitentia  Cambysis  vide  1.  III,  c.  64 
sqq.  Idcirco  quoque  Herodoto ,  narranti  Cambysem  scelus 

suum  Achaemenidis  aliisque  nobilibus  Persarum  revelasse, 
fidem  habeo ,  quod  Darius  in  Col.  1 ,  48  sqq.  testatur : 
//Nemo  fuit,  neque  Persa,  neque  Medus,  neque  ex 
nostra  stirpe  quidam,  qui  istum  Gaumatam  Magum 
regno  privavit;  imperium  (incolae)  istum  valde  me- 
tuebant."  Ex  hic  autem  verbis  patet,  non  ignotam 
quidem  esse  magnae  parti  nobilium  Magi  deceptionem, 
sed  eos,  metu  perculsos,  Magum  adoriri  non  ausos 
esse.  Audierant  vero  fraudem  Gaumatae  nobiles  ex  ipso 
Cambyse;  ita  sane  fraudis  detectio  explicari  potest. 
Qua  mente  nobiles  per  aliquod  tempus  dubitarint  num 
vera  esset  Cambysis  confessio,  et  inde  siluerint,  haud 
absurde  exponit  Herodotus  in  1.  III,  c.  66. 

De  regno  Magi  ac  caede  in  capite  proximo  disputatu- 
ris,  nobis  aliquid  dicendum  restat  de  differentia  inter 
Herodotum  Ctesiamque,  quod  ad  spatium  temporis ,  per 
quod  Cambysem  regnasse  perhibent  Ille  in  1.  III,  c.  66 
accurate  tempus  regni  definit  per  7  annos ,  5  menses. 
At  contra  Ctesias  numerum  habet  18  annorum.  Herodo- 
team  definitionem  esse  rectam ,  et  aliunde  confeceris  et 
hinc,  quod  Cambyses  non  diu  post  Cyri  mortem  expedi- 
tionem  suscepit  in  Aegyptios.  Si  addes  tempori,  per 
quod  in  Aegypto  remanebat,  tempus  idoneum  expeditioni 
in  Aethiopes  et  in  Ammonios,  invenies  spatium  7  anno- 
rum  satis  esse  longum  regi,  in  regione  externa  degenti. 
Verum  spatium  18  annorum  omnino  non  implere  possum ; 
quaenam  in  omni  hoc  tempore  tandem  Cambyses  gessit  ? 
Difficultas  vero  semper  remanebit,  quia  opinari  nequimus, 
Ctesiam  sine  ullo  argumento  tempus  18  annorum  statu- 
isse;  quo  pacto  Osiander  difiicultatem  solvere  conatus 
sit ,  videas  in  Ctes.  frag.  Ed.  Mull.  p.  64.  Ille  enim 
suspicatur,  Cambysem,  Cyro  vivente,  jam  ornatum  fuisse 

regio  honore  et  praefectura  quadam,  sed  huic  sententiae 
obstat,  quod  in  historia  Persarum  nullum  aliud  exemplum 
ejus  modi  facti  invenimus.  Deinde  quam  maxime  tenen- 
dum  est,  numeros  in  excerpto  Photiano  saepissime  esse 
depravatos,  ita  ut  semper  dubitare  liceat,  num  numeri 
in  excerpto  sint  ipsius  Ctesiae.  An  legebatur  apud  Cte- 
siam  yi'  pro  unf  i.  e.  octo  pro 


CAPUT    III 


MAGI    INTERKEGNUM. 


Quid  post  obitum  Cambysis  factum  sit,  Ctesias  sic 
propemodum  narrat.  Magus,  Bagapata  eunucho  atque 
Artasyra,  qui  apud  Cambysem  regem  magna  gaudebant 
auctoritate,  adjuvantibus,  regnum  usurpavit.  At  Izabates, 
item  Cambysi  pridem  acceptissimus ,  quum,  cadavere 
Cambysis  in  Persidem  (eiq  Uepaaq)  portato  ,  rediisset ,  exer- 
citui  fraudem  Magi  detexit.  Izabates  autem  mox  depre- 
hensus  morteque  mulctatus  est.  Deinceps  septem  Per- 
sarum  nobiles  conspiratione  inter  sese  facta ,  Artasyraque 
et  Bagapata  in  societatem  assumptis ,  Magi  interficiendi 
consilium  ceperunt.  Opera  Bagapatae,  qui  claves  regia- 
rum  habebat  aedium,  regiam  ingressi ,  Magum  cum  pel- 
lice  Babylonia  dormientem  invenere.  Magus  autem  exper- 
gefactus,  cum  aurei  pede  sedilis  ab  conjuratis  se  defen- 
dit,  donec  occisus  sit.  Begnaverat  menses  septem.  In 
Herodoto  elaboratior  quaedam  narratio  legitur  in  1.  III, 
c.  67  sqq.  Magus,  ubi  rerum  potitus  est,  omnes  subdi- 
tos ,   praeter   Persas,    sibi    conciliare   studuit    benefeciis, 


33 


praesertirn  per  immunitateui  omnibus  per  trieunium  edictam, 
et  a  militia,  et  a  tributis.  Quum  autem  Magus  septem 
menses  regnasset,  illustris  quidam  inter  Persas,  Otanes 
nomine,  cujus  filiam  Phaedyinen ,  ante  Cambysi  nuptam 
Magus  iste  uxorem  habebat,  suspicari  quid  rei  esset, 
coepit.  Per  filiam  illam  dolo  exploratum  habuit,  homi- 
nem,  quocum  ea  habitabat,  non  esse  Smerdin,  sed  Ma- 
gum,  cui  Cyrus  olim  aures  praecidi  jusserat  ob  magnam 
quandam  culpam.  Otanes,  simulae  sibi  persuasum  habuit, 
usurpatam  esse  sedem  regiam  ab  isto  homine,  consilium 
suum  Magi  interficiendi  eommunicat  cum  duobus  aliis 
Persis,  Gobrya  et  Aspathine.  Qui  quum  consilium  Ota- 
nis  comprobassent,  cuncti  unum  sibi  quisque  socium  ad- 
junxerunt,  Intaphernen,  Magabazum  et  Hydarnen.  Dein- 
ceps  septimus  in  societatem  assumitur  Darius,  Hystaspis 
filius,  qui  modo  Susa  ex  Perside  venerat.  Qui  sibi  jam 
notam  esse  fraudem  Magi  professus ,  postulat  ut  eodem 
die  Magum  aggrediantur.  Dum  ceteri  conjurati  Dario 
morem  gerere  cunctantur,  Gobryas  illius  laudatconsilium. 
cuuctantibusque  ut  ex  sententia  agerent  Darii,  persua- 
sit.  Interea,  dum  haec  apud  conjuratos  aguntur,  Prexas- 
pes,  qui  Smerdin  jussu  Cambysis  olim  interfecit,  a  Magis 
mandatum  accepit,  ut  turrim  adscenderet,  et  ad  populum 
orationem  haberet,  in  qua  eos  ab  ipso  Smerdi  regi  dice- 
ret.  Prexaspes  vero,  id  pollicitus,  suam  culpam  Mago- 
rumque  fraudem  populo  patefecit,  quo  facto,  de  turri  se 
praecipitem  dedit.  At  conjurati  eorum,  quae  a  Prexaspe 
facta  erant,  certiores  facti,  quum  jam  dimidium  viae  es- 
sent  progressi,  quid  sibi  faciendum  foret  deliberarunt. 
Denique  visum  omen  deliberationem  finivit.  Conjurati  ad 
regiam  pergunt,  eamque  intrant.  Ex  custodibus  iis,  qui 
illos  progredientes  prohibebant  occisis,  Magos  de  Prexas- 
pae  facinore   deliberantes  inveniunt.    Istos  adoriuntur    et 

post  acerrimam  pugnam ,  per  Gobryae  maxime  fortitudinem 
interficiunt.  Deinde  conjurati  foras  egressi  omnes  Ma- 
gos,  qui  sibi  obviam  venerunt,  trucidant.  Memoriae  causa 
postea  Persae,  quo  die  illud  factum  est,  festum  celebrant, 
quod  dicitur  Magicidium  (Mayoyovia.).  Vid.  Her.  III,  c.  79. 
Ttaque  summatim  Herodotus  ac  Ctesias,  in  historia 
conjurationis  adversus  Magum,  non  multum  inter  se  dis- 
tant.  Major  vero  inest  diversitas  de  modo ,  quo  consi- 
lium  suum  exsecuti  sunt  conjurati.  Apud  Ctesiam  enim 
ad  Magum  interimendum  magnas  partes  agunt  Artasyras, 
Bagapates  eunuchus,  item  Izabates;  Herodotus  contra 
nihil  ejusmodi  audivit,  neque  Justinus,  qui  prorsus  cum 
Herodoto  consentit  (excepta  ratione  scribendi  Ostanes 
pro  Otanes).  Justin.  L.  I,  c.  9.  Si  Ctesias  majores,  quam 
oportuit,  partes  tribuit  eunuchis  et  aulicis,  non  est  cur 
miremur;  dum  enim  Cnidius  medicus  in  aula  Artaxerxis 
Mnemonis  versabatur,  ubi  omnia  per  istiusmodi  homines 
geri  videbat,  sensim  consuetudinem  adscivisse  videtur, 
ut  omnia,  quae  ante  in  Persis  facta  erant,  opera  auli- 
corum  et  dolo  perfecta  censeret,  proinde  ac  sub  Artaxerxe, 
domino  suo  penes  mulieres  ac  nebulones  rerum  erat 
^ubernatio.  Deinde  Ctesias  nomina  coniuratorum  memo- 
rat  plane  diversa  ab  iis,  quae  in  Herodoto  legimus. 
Conjurati  enim  fuerunt: 

Secundum  Ctesiam,  Secundum  Herodotum. 

'Ovoipas.  'OxdvYiQ. 

'IftepvYiq.  'Ydapwfe. 

Nopov^a^r/iG.  'Ao-TraS-iV/js. 

Mapdovioq.  Ytofipifrii;' 

BapiGOYiq.  Meya'j3afos. 

'  AxayipVYi<; .  'IvTayepyjg. 
Aoipeloq.  Aapetog. 

Ex  septein  igitur  nominibus  tria  convenire  vides,  Aa- 
peloq,  'IvTayipvyq  a  Ctesia  scriptura  'Ai®f  ipvyq  :)j  et 
T^apyyj?,  idem  quod  l^ejov^.  Keliqua  autem  nomina  nul- 
lo  pacto  inter  sese  concilianda  sunt.  Antequam  de  sep- 
tem  viris  Inscriptiones  Darii  consulamus ,  locum  ex  iis 
inspiciamus,  ubi  Darius  Magum  a  se  oppressum  profitetur 
in  Col.  I,  43  sqq.  textus  Rawlinson.  Latine  locus  haee 
dicit :  „  Edicit  Darius  rex ,  illud  regnum  ,  quod  Gaumata 
Magus  surripuit  Cambysi,  illud  regnum  ab  antiquo  nos- 
trae  stirpis  erat.  Tum  Gaumata  Magus  surripuit  Cam- 
bjsi  et  Persidem  et  Mediam  et  ceteras  regiones;  iste  ex 
votis  perfecit ,  iste  rex  fuit.  Edicit  Darius  rex :  nemo  erat , 
neque  Persa,  neque  Medus,  neque  ex  nostra  stirpe  qui- 
dam,  qui  istum  Magum  regno  privavit ;  imperium  (incolae) 
istum  valde  metuebat.  Imperiura  (i.  e.  partem  imperii)  *) 
vi  opprimere  volebat,  quod  ante  Merdim  noverat.  Hanc 
ob  rem  imperium  opprimere  volebat ,  „  ne  me  perdat ,  quod 
ego  non  Merdis  sum ,  Cyri  filius"  (reputans).  Nemo  aude- 
bat  quicquam  facere  contra  Gaumatam  Magum,  quum 
ego  surrexi.  Tum  ego  Auramazden  adoro.  Auramazdes 
mihi  opem  tuiit.    Bugajadish  mensis  10°.  die  fuit,  quum 


*)  Mullerus  ex  Hellanici  fr.  167  affert  tamquam  ejusdem  viri 
nomen  Ja<pfQv?jq ,  Ctes.  fragm.  pag.  64.  '  AQxacpiQvrjq  ,  cum  litera 
q  anto  % ,  ut  apud  Mullerum  1.  c.  scribitur ,  est  mendum  ty- 
pographicum ,  cf.  ejusd.  p.  49,  ubi  recte  legitur  3Araq>tQvfjq. 
In  Herodoteo  ' IvratpfQvrjq  aliud  exemplum  habemus  insertae  na- 
salis.  Komen  Persicum  est   Vidafrand. 

2)  Maximam  partem  interpretationem  sequor  Clar.  Benfey, 
ceteroquin  non  sine  controversia  veram;  sed  lija  in  vs.  51  pro 
Pronomine  Masc.  generis  habeo,  quum  Benfey  hja  esse  arbitra- 
tur  Conjunctionem.  Inde  quoque  aliter  sententiam  interpungo. 
Belgice  sic  verterim.  //Hen  in  het  rijk ,  die  vroeger  Merdis  ge- 
kend  hadden ,  zou  hij  wel  willen  vernietigen.  Daarom  wilde  hij 
hen  vernietigen,  opdat  cett."  Kdra  non  tam  totum  imperium 
est,  quam  pars  nobilior  imperii,  exercitus. 

ego  cum  sociis  viris  istum  Gaumatam  Magum  interfeci, 
et  qui  ei  primi  sectatores  erant.  Sikthauvatish  nomine  arx 
(est),  in  Nisaja  nomine  regione  Mediae,  ibi  eum  inter- 
feci,  regnum  ei  ego  eripui,  voluntate  Auramazdae  ego 
rex  factus  sum ;  Auramazdes  regnum  mihi  obtulit."  Alius 
Inscriptionis  Behistunensis  locus  nobis  est  inspiciendus , 
quo  nominantur,  vel  potius  nominati  fuerunt  Persae  con- 
jurati,  qui  una  cum  Dario  Magum  oppressere.  Malum 
iactum  est,  quod  temporum  injuria  totus  fere  locus  de- 
pravatus  est,  et  paucissima  tantum,  comparatione  versi- 
onis,  quae  sic  dicitur  Medicae,  adhibita,  restitui  pos- 
sunt.  Lpcum  quem  diximus ,  invenies  in  Col.  IV,  80  sqq. 
//  Hi  sunt  viri ,  qui  loco  ?  illic  erant ,  quum  ego  Gau- 
matam  Magum  interfeci,  qui  Bard'ija  se  appellabat;  eo 
loco?  erant  hi  viri,  qui  (erant)  mei  sectatores:  Vidafra- 
na  (1)  nomine,  filius  ~-  Persa;  —  (2)  —  (filius)  — 
Persa;  Gaubar'uva  (3)  nomine,  filius  Mard'unijae,  Per- 
sa;  —  (4) —  filitis  —  Petsa;  —  ukhsha  (5) — filius  — 
Persa;  —  (6)  —  (filius)  —  Persa.  Si  textum  ipsum 
inspicies,  videbis  duo  tantum  nomina  lucide  legi  aut  certo 
restitui  posse  ex  versione  Medica.  Sunt  autem  haec  no- 
mina  Vidafrana  et  Gaubar'uva;  ille  ut  supra  annotavi- 
mus  idem  est ,  quem  Herodotus  Intaphernen ,  Ctesias  vero 
Ataphernen  appellat.  Alterum  nomen  Gaubar'uva  est  Go- 
bryas  Herodoto.  Deinde  tertium  nomen,  in  textuPersico 
non  legibile ,  in  Medico  sonat :  Hudddna ,  quod  verisimili- 
ter  convenit  cum  Herodoti  Otane.  Quo  vero  modo  Hudddna 
apud  Persas  sonaret,  dijudicare  nequimus  propter  imper- 
fectam  in  Medicis  inscriptionibus  rationem  scribendi. 
Benfey  proponit  (Jddna,  equidem  conjeci  Ustdna,  nomen 
Persicum  et  aliunde  notum  et  conveniens  cum  Justini 
Ostane ;  si  accipiemus  Udana,  offendet  duplex  consonans 
in   Huddana.    Haec  obiter.    Sequitur  in  Inscriptione  lo- 

cus  nomini  quarto,  non  ipsum  nomen;  nam  neque  in 
Persica,  neque  in  Medica  aliquid  exstat,  nisi  syllaba 
ultima  na ;  pars  esse  potest  nominis  ,  quod  ab  Herodoto 
scribitur  Hydarnes,  a  Ctesia  Idernes,  alicubi  in  Inscrip- 
tione  Vidarna;  consensus  Ctesiae  et  Herodoti  nos  addu- 
cit  ad  credendum ,  illam  syllabam  na  revera  pertinuisse  ad 
nomen  Vidarna.  Porro  nomen  quintum  in  Persico  textu 
restantem  habet  partem  posteriorem  —  ukhslia ,  in  Me- 
dico  vero  integrum  Pagavukhsha ,  unde  Eawlinson  con- 
fidenter  conjicit  Persicam  formam:  BagavuMisha^  propter 
Graecum  Mey«j3ufos  (v.  1.  Msya'/3a£o;).  Quod  sequitur 
sextum  nomen  plane  interiit  in  textu  Persico ,  in  Medi- 
co  restat  initio   syllaba:  Pa. 

Ex  collata  igitur  Inscriptione  concludere  possumus , 
uter  scriptorum  nomina  verius  reddat;  omnino  major  fides 
Herodoto  est  tribuenda,  quippe  qui  sine  controversia 
recta  exhibeat  haec  nomina :  Intaphernes,  Gobryas,  Otanes 
(vera  forma  Ustana  sit  licet).  At  Ctesias  quod  sciamus 
unum  Ataphernen.  Dubiosum  est  in  utroque  Hydarnes 
seu  Idernes.  Mardonius  apud  Ctesiam  procul  dubio  non 
fuit  unus  ex  conjuratis ,  quod  luce  clarius  patet  ex  In- 
scriptione.  Ibi  enim  Mardonius  quidem  occurrit,  sed 
tamquam  pater  Gobryae  *).  Pro  Otane  Herodoti  in  serie 
Ctesiana  habemus  'Ovo^a$,  quod  ad  formam  sane  congruit 


i)  Pilius  quoque  Gobryae  Mardonius  appellabatur.  Celeber- 
rimus  is  fuit  Mardonius  in  historia  Graeca.  Vid.  Herod.  1. 
VI,  43.  Aut  filium  aut  patrem  Gobryae  igitur  Ctesias  intellexit, 
quae  res  sic  quidem  explicari  potest,  ut  Ctesias  in  d^&fQdq 
fiaouXtxaq  legendo  minus  acriter  cerneret  nomina  conjuratorum , 
eorumque  patris  singulorum.  Nam  procul  dubio  in  illis  mem- 
branis  nomen  patris  adscriptum  erat,  proinde  atque  in  Inscrip- 
tionibus.  Equiclem  tamen  Ctesiam  membrana  regia  plane  ne- 
glexisse  contendo,  et  in  hac  commentatione  porro  probare 
studebo. 


cum  'Avayyjs ,  filio  Otanis ,  in  Herod,  VII ,  62.  Denique 
Herodoteus  Megabyzus  paene  non  in  dubium  vocari  po- 
test,  quin  unus  fuerit  ex  conjuratis  propter  illud  Medi- 
euui  Pagavukhsha.  Septimum  nomen  in  Inscriptione  neque 
cum  Herodoti  Aspathine,  neque  cum  Ctesiae  Noronda- 
bate  ullo  modo  componi  posse  videtur. 

Ut  a  nominibus  ad  res  transeamus,  statim  narratio  in 
Col.  I.  Inscript.  plane  diversam  se  offert  et  ab  Herodoti 
et  a  Ctesiae  relatione.  Non  modo  in  minutis  et  ea  ra- 
tione  diversa  est ,  ut  percipiamus ,  auctorem  Inscriptionum 
fuisse  Darium ,  qui  semper  prae  se  fert ,  „  ego  hoc  aut 
illud  feci ,"  ac  ceteros  conjuratos  in  ministrorum  quasi 
numero  habet,  non  modo  in  tenore  igitur  orationis  di- 
versa  est,  verum  etiam  in  rebus  maximi  momenti.  Apud 
Herodotum  enim  scena  caedis  Magorum  posita  est  Susis ; 
vid.  III,  70;  apud  Ctesiam  indistinctius  dicitur  in  regia, 
itaque  necessario  in  uno  capitum  imperii.  Verum  in  In- 
scriptione,  locus  ubi  Magus  Gaumata  cum  primis  suis 
sectatoribus  oppressus  est,  situs  est  in  Mediae  regione, 
nomine  Nisaja,  etiam  Graecis  satis  nota.  Arx,  de  qua 
1.  c.  est  sermo,  vocatur  Sikthauvatish,  quam  Benfey  com- 
ponit  cum  Ptolemaei  Sidike,  recte  necne  non  moror. 
Monumento  autem  Darii  procul  dubio  maxima  omnium 
fides  habenda  est;  etsi  Darius  sibi  majorem  tribuerit  in 
Mago  perdendo  partem,  quam  ex  veritate  facere  debebat, 
sibique  uni  totum  consilium  vindicat,  tamen  ejus  testi- 
monium  non  multum  a  veritate  abesse  potest,  quando- 
quidem  etiam  apud  Herodotum  perlucet,  Darium  postre- 
mum  in  societatem  conjuratorum  admissum,  mox  princi- 
pem  factum  esse  consilii  ad  optatum  finem  perducendi. 
Timida  deliberatio  inter  conjuratos,  quam  in  Herodoto 
iegimus,  non  multum  distat  a  verbis  Darii;  //  neque  Persa, 
neque    Medus,    neque  ex   nostra  stirpe  quidam  ausus  esfc 

quicquam  contra  Magum  facere."  De  spatio  temporis , 
per  quod  Magus  regnavit  idem  statuunt  historici  Graeci. 
Ex  Inscriptione  Persica  id  quidem  compertum  habemus 
initium  regni  Mago  fuisse  in  mense  Vijakhna,  et  finem 
in  mense  Bagajadish,  sed  quum  neseiamus,  quibus  men- 
sibus  Graecorum  menses  Persici  respondeant,  dijudicatio 
incerta  remanet.  Quoniam  autem  ambo  scriptores  inter 
sese  conspirant,  nullum  est  argumeritum,  quo  nisis  testi- 
monia  conjuncta  in  dubium   vocare  nobis  licebit. 

Itaque  ex  iis,  quae  modo  disputavimus,  consequitur , 
prope  omnia,  quibus  quum  Herodotus  tum  Ctesias  his- 
toriam  Magi  ornant,  esse  fictitia  et  ex  populari  traditione 
desumpta.  Ctesiana  meo  judicio  fluxerunt  ex  traditione 
in  regia  vulgata,  non  ex  actis  regiis,  de  quorum  notitia 
medicus  Cnidius  aliquantum  gloriatus  videtur,  nam  illa 
acta  maximam  partem  cum  Monumentis  Darii  Goncinerint 
necesse  est.  Si  igitur  Ctesias  alia  refert,  ac  Monumenta 
faciunt,  tum  sane  se  res  percunctatum  fuisse  simulat, 
quarum  revera  ignarus  fuit.  In  epilogo  copiosius  nostram 
sententiam  illustrabimus. 

Denique  silentio  non  praetermittendum  puto,  quod 
Herodotus,  Ctesia  consentiente  super  festo  apud  Persas 
celebrato,  quod  dicebatur  Magophonia,  memoriae  manda- 
vit.  Inspicias  Mulleri  annot.  ad  Ctes.  §  15,  pag.  64, 
ubi  noveris,  quae  viris  doctis  de  illo  festo  disserere  li- 
buerit.  Kleukerus  1.  c.  negasse  dicitur,  hocce  festum 
pertinere  ad  religionem  Persarum  ,  affirmasse  vero  Baehrius. 
Quin  autem  Kleukerus  rectum  docuerit,  nemo  paululum 
in  his  rebus  versatus,  infitias  ibit.  Ratio,  ex  qua  in 
Zendavesta  non  praescriptum  esse  potuerit,  ut  festum 
celebraretur  ob  Magos  interfectos,  ea  ratio  tam  simplex 
est,  ut  cuivis ,  etiam  Kleukero  non  praeeunte,  perspicua 
sit.     Attamen  post   conjuncta    Herodoti  Ctesiaeque  testi- 

monia  non  est  cur  dubitemus,  quin  illud  festum  Magi- 
cidium  in  Persis  celebratum  fuerit,  sed  non  festum 
fuit  ad  religionem  pertinens.  Etenim  unde  ac  quo  con- 
silio  festum  illud  ad  religionem  spectaret?  Num  insur- 
rectio  Magi  cum  religione  quid  commune  habebat?  Si 
hoc  ita  fuerit,  Magus  nomen  Smerdis,  Cyri  filii  usurpare 
supersedere  potuisset ,  opinor.  Quid  igitur  sibi  volunt  inter- 
pretes?  De  re  per  sese  ipsam  perspicua  controversia  omnis 
dirimitur  per  verba  ex  excerpto  Photiano:  „*AyeTai  xoiq 
Xlipacaq  eopxh  t%q  Mayofoviaq ,  y.aff  yjv  2<pev#a#a'ryj;  6  Ma- 
yoq  avriprixau  Vid.  Ctes.  Pers.  §  15.  Celebratur  ergo  a 
Persis  dies,  quo  Magus  iste  (Magus  tamen,  qui  honora- 
tissimis  apud  Persas  collegis  suis  dedecori  fuit)  cum 
sociis  fraudis  joccisus  est;  illo  die  Persae  grati  isto,  qui 
fraude  regnavit  patriam  liberatam  recordabantur.  Adda- 
mus  quoque,  quod  ex  Inscriptione  Behistunensi  apparet, 
eundem  Magum  multa  impie  fecisse  contra  religionem 
Persarum,  ergo  etiam  Magorum.  Gaumata  primum  qui- 
dem  Magus  erat,  sed  quum  regnaret  non  amplius  Magus 
erat,  aut  certe  talis  haberi  nolebat.  Id  ipsum  est,  quod 
non  intellexerunt  nonnulli,  qui  per  testimonium  Hero- 
doti  aliquantum  in  errorem  ducti  sunt. 

Percipies  diversas  narrationes  non  in  unam  posse  coa- 
lescere;  satis  ideo  duco,  me  exposuisse  quem  ad  modum 
a  quoque  traditae  sint  auctore,  et  propero  transgredi  ad 
regnum  illius,  qui  Cyro  excepto  omnium  nobilissimus 
regum  fuit  inJPersis,  idemque  unus  inter  dominos  illus- 
trissimos,  quos  umquam  tota  tulit  Asia;  Darium  intel- 
ligo,  Hystaspis  filium. 


CAPUT    IV. 


DARIUS    HYSTASHS    REX. 


Pro  imperii  Persici  historia  Dario  regnante  nobis  abun- 
dantissime  affluunt  fontes,  et  in  scriptoribus  Graecis  et 
in  Monumentis  Achaemenidarum ;  praesertim  inscriptio 
Behistunensis  ad  res  a  Dario  gestas  cognoscendas  maxi- 
mopere  adjuvat.  Inscriptiones  autem  Persepolitanae  nos 
multa  docent  super  imperii  Persici  magnitudine  numero- 
que  populorum,  qui  in  ditionem  regis  Persarum  fuerunt 
redacti,  praeter  alias  res  ab  historico  argumento  alienas. 
E-es  ipsa  declarat ,  in  usu  fontium  Persicorum  nobis  quam 
maxime  judicium  esse  adhibendum,  si  vera  a  falsis  dis- 
cernere  volemus,  propterea  quod  Dario,  res  a  sese  gestas 
referenti  in  Monumentis,  quae  ipse  exstruxit,  non  semper 
supra  aliis  fides  est  adjungenda.  Darius  aliquid  humani  fe- 
cerit,  si  studio  sui  ductus  multa  silentio  praeterierit, 
quae  fides  historica  ut  referrentur  postulavit;  consentan- 
eum  est  illum  plura  ad  hunc  referre  modum,  ut  dignitati 
suae  et  honori  maxime  congruum  foret.  Eadem  ratione, 
ex  qua  in  praecedentibus  a  singulis  narrata  singula  expo- 

suimus,  hic  quoque  breviter  quae  ab  historicis  nostris 
literis  mandata  sunt,    subjiciemus,  initio  facto  in  Ctesia. 

Darius,  (qui  in  excerpto  Graece  vocatur  Aapetog^  quum 
Darius  Nothus  nuncupatur  in  eodem  Aapetatoq ,  unde  col- 
ligo  primo  quoque  Dario  Ctesiam  nomen  indidisse  Aa- 
petatoq)  Darius  per  equum,  arte  quadam  primum  ad  solis 
ortum  hinnientem,  ex  septem  conjuratis  rex  factus  est. 
Eex  vivens  sepulcrum  sibi  exstrui  jussit  ev  tco  dfoaut  opet\ 
subinde  narratur  historiola  super  eo  sepulcro  in  loco  tam 
male  habito  et  ab  excerptore  et  a  librariis,  ut  manum 
abstinere  satius  visum  sit. 

In  Herodoto  Darium  per  eundem  dolum  regem  factum 
omnes  legimus,  in  1.  III,  c.  85,  sqq.  Praeterea  autem 
apud  eundem  cognoscimus  deliberationem  inter  conjura- 
tos  memorabilem  super  forma  regni,  qua  potissimum  in 
posterum  Persis  utendum  esset.  Ingenue  sane  ipse  scriptor 
confitetur,  deliberationem  illam  a  nonnullis  negatam 
esse  Graecorum,  III,  c.  80,  xal  ekiyBr\aav  loyot  £1110x01 
pev  ivtotai  'EMtjvwv,  iXiyfivpav  (Twv.  Cujusmodi  illa  fuerit 
deliberatio,  1.  c.  legas.  Deinde  quoque  mentio  fit  monu- 
menti,  quod  Darius  memoriae  causa  equo  suo  custodique 
equorum  exstruxerit ,  his  verbis  incisis :  //  Aapetog  6  Ta- 
xocaneog  avv  ie  tou  fomov  •  xjj  apixv\  (to  ovvopa  liywv)  xal 
Oifidpeoq  tou  tTTTroXwOfJWU  iv.xwa.io  xhv  UepaitoV  ^aatkv\vr\v  ^ 
Quod  si  conferes  cum  oratione,  qua  utitur  Darius  in 
Inscriptione  Behistunensi ,  quum  se  victorem  Magi  pro- 
fitetur  regnique  reconditorem,  parvae  fidei  dignum  est. 
Praeterea  oratio  epigrammatis  simplicior  est,  quam  quae 
fuerit  a  '/rege  magno,  rege  regum."  Ne  hoc  quidem 
attigissem,  nisi  testimonio  Herodoti  in  errorem  adductus 
Lassen,  sagacitate  solita  sua  invita,  Inscriptionem ,  quam 
signat  litera  H  minus  recte  interpretatus  esset.  Vid. 
Z.  f.  d.  K.  d.  M.    YI,    p.    15  sqq.     De    sepulcro    Darii 

iv  tw  $ia<j(p  Bpeij  secundum  Ctesiam,  [multa  viri  doc- 
ti  diligentissime  disseruerunt,  quae  congesta  videbis 
in  Mull.  Ctes.  pag.  64.  Equidem  candide  confiteor  me 
non  clare  percipere,  quid  proprie  sit  dtaaov  opoq  Graece, 
neque  dujolex  mons  Latine,  neque  dubbele  berg  Belgice. 
At  Itaaov  opoq  *)  melius  quadrat  ad  rupem  indicandam , 
in  quam  Inscriptiones  Cuneiformes  sunt  incisae.  Utrum 
autem  xb  7(aaov  opoq  sit  mons,  qui  hodie  vocatur  Kach- 
med,  an  Nakshi  Rustam ,  non  diu  dubitare  opus  est. 
Secundum  traditionem  popularem  sepulcrnm  Darii  est  in 
loco  Nakshi  Eustam,  quod  confirmatur  per  inscriptionem 
Darii,  quae  invenitur  supra  sepulcro  ex  ordine  tertio. 
]taque  to  haaov  opog  erit  Nakshi  Eustam.  Quatenus  ce- 
teroquin  verum  sit,  quod  ex  Ctesia  excerptum  est  de 
morte  parentum  Darii,  nescimus,  neque  scire  curamus. 
Subinde  in  excerpto  Photiano  sequitur  bellum  relatum 
Darii  contra  Scythas,  sed  quia  ordini  orationis  magis 
idoneum  putamus,  si  priore  loco  tractabimus  eam  partem 
historiae  Darii,  quae  spectat  ad  magnitudinem ,  divisio- 
nem,  institutaque  imperii  Persici  illo  rege,  Ctesiae  per 
breve  tempus  valedicemus  et  accurate  componere  stude- 
bimus  ea,  quae  memoriae  mandavit  Herodotus  de  imperio 
Persico,  de  populis  tributariis,  de  institutionibus  Darii 
cum  fonte  in  hac  re  oppido  quanta  fide  digno,  cum 
Monumentis  scilicet  Persicis. 

Darius  rex  factus  curam  habuit  imperium  Persicum 
ordinandi,  quo  consilio  id  distribuit  in  viginti  satrapias, 
quasi  dicas,  praefecturas.  In  unam  praefecturam  plures 
interdum  collocavit  populos,  singulisque  praefecturis  de- 


l)  Idem  conjecere  (si  hoc  quidem  conjicere  recte  dicere  pos- 
simus)  Mullerus  et  Osiander.  dualis,  quaeso,  ista  est  expli- 
catio  apud  Hoeck:  //Mons  idcirco  dictus  videtur  duplex,  quod 
lunae  falcis  instar  est  ab  extrema  parte."    Vid.  Mull.  Ctes.  1.  c. 

finitum  imposuit  tributum.  Primus  inter  reges  Persarum 
Darius  tributa  ordinavit;  Cyrus  enim  ac  Cambyses  prae- 
cessores  de  tributis  pendendis  nihil  certi  constituere,  sed 
loco  tributorum  subjecti  dona  afferebant.  Populi  autem 
tributarii  ex  divisione  Darii  Herodoto  ab  occidente  parte 
incipienti  sunt :  1.  Jones,  Magnetes,  cett.  2.  Lydi, 
Mysi,  cett.  3.  Phryges,  Paphlagones,  Syri  (Leucosyri 
videlicet  seu  Cappadoces).  4.  Cilices.  5.  Syria  (cujus  pars 
Palaestina),  Phoenice,  Cyprus.  6.  Aegyptus  cum  finitimis 
regionibus.  7.  Sattagydes,  Aparytae,  Gandarii,  Dadicae. 
8,  Susa,  Cissii.  9.  Assyria  (Babylon).  10.  Media,  Pari- 
canii.  11.  Caspii,  Pausi,  Pantimathi,  Daritae.  12.  Bac- 
triani.  13.  Pactyica,  Armenia.  14.  Sagartii,  Sarangae, 
Thamanaei,  Utii,  Myci,  Rubri  maris  (i.  e.  sinus  Persici) 
incolae.  15.  Sacae,  Caspii.  16.  Parthi,  Chorasmii,  Sogdi, 
Arii.  17.  Paricanii,  Aethiopes  Asiae.  18.  Matiani,  Saspi- 
res,  Alarodii.  19.  Moschi,  Tibareni,  Macrones ,  Mosy- 
noeci,  Mardes.  20.  Indi. 

Hae  igitur  satrapiae  singulae  sua  pendebant  tributa; 
posteriore  autem  tempore  sicuti  addit  Herodotus  ex  Europa 
quoque  insulisque  Dario  redibant  tributa ,  ex  parte  quidem 
Europae  usque  ad  Thessaliam.  Deinde  aliquot  enumerantur 
populi,  non  quidem  tributa,  verumtamen  dona  ferentes, 
Aethiopes  Africae,  Colchi  eorumque  usque  ad  Caucasum 
montem  finitimi ,  denique  Arabes.  Ex  omnibus  autem , 
quos  diximus  populis,  soli  Persae  ab  omni  tributo  erant 
immunes.    Herod.  III,  97. 

Herodoto  audito,  deinceps  quaeremus,  quaenam  nobis 
super  diviso  imperio  in  Satrapias  innotent  ex  testimo- 
nio  ipsius  Darii  in  monumentis  suis  tum  Persepolitanis 
tum  Behistunensi.  Jam  primo  loco  seriem  percurremus 
populorum  subditorum  in  Inscriptione  I  apud  Lassen; 
Inscriptionem,  quae  invenitur  in  loco  Nakshi  Rustarn  in 

postremum  reservabimus,  siquidem  sine  ulla  controversia 
catalogus,  quem  in  ea  regionum  subditarum  invenimus  , 
confectus  est  secundum  distributionem  in  ultimis  Darii 
annis.  Inter  duas  autem  ceteras  Inscriptiones ,  quae  se- 
riem  exhibent  populorum  in  ditione  Persica,  utra  prio- 
ris  sit  aetatis,  mox  disputare  liceat.  Inscriptio,  quam 
Lassen  signat  I  incisa  est  in  parietem  regiae  Persepoli- 
tanae;  textus,  Latine  versus,  a  vs.  5  haec  dicit:  //Edicit 
Darius  rex:  voluntate  Auramazdae  hae  regiones  (sunt), 
quas  ego  tenebam  cum  hoc  Persico  imperio  (collective), 
quae  me  verebantur,  mihi  tributum  ferebant:  Uvag'a, 
Mada,  BamYush,  Arabaja,  Athura,  M'udraja,  Arnrina, 
Katpatfuka,  Sparda,  Jauna,  *)  qui  terrestres  et  qui  ma- 
ritimi;  et  regiones,  quae  [ab  oriente] ,  2)  Asagartia, 
Parthva,  Zaraka,  Hariva,  Bakhtarish,  Sug'da,  Uvaraz- 
m'ija,  Thatag'ush,  Harauvatish ,  Hid'ush,  Gadara,  Saka, 
Maka" 

De  industria  omnia  nomina  regionum  in  Persica  forma 
reddidimus ,  quoniam  aliquot  eorum  insunt,  quorum  nomen 
Graecum  haud  sine  controversia  apud  omnes  constat.  Infra 
locus  erit  sententias  virorum  in  his  rebus  versatorum 
inter  sese  pensitandi,  quum  diverse  nomen  populi  cujus- 
dam  in  nomen,  quo  Graeci  et  Romani  utebantur,  trans- 
ferunt.  Hoc  tamen  ex  inscriptione ,  quam  supra  exscrip- 
simus  apparet,  numerum  regionum  universim  esse  23  si 
vocabulum  pa^uvja  (i.  e.  ab  oriente)  legimus  cum  Ben- 
feyo,  at  contra  24  earum  fuisse,  si  facimus  cum  Lasseno 


J)  Sic  pronuntiandum  puto  pro  vulgari  Juna,  nam  sic  legere 
nihil  obstat,  et  concentus  scriptorum  Graecorum  aliquid  habet 
ponderis. 

2)  Neque  lectio,  neque  interpretatio  hujus  vocabuli  satis  cer- 
tum  est;  reddo  interpretationem  Benfeyanam.  Lassen  vero  legit 
in  loco  paulum  depravato:   Parutja. 

legenti  parutja  i.  e.  Parutia,  cujus  incolae  regionis  apud 
Herodotum  dicuntur  'A-napmai.  Vid.  Z.  f.  d.  K.  d.  M. 
VT,  p.  53,  54.  coll.  ibid.  p.  60,  61. 

Seriem  paullo  breviorein  invenimus  in  Col.  I,  text. 
Bawlins.  vs.  12  sqq.  // Edicit  Darius  rex:  hae  (sunt) 
regiones,  quae  mihi  obvenerunt;  voluntate  Auramazdae 
ego  earum  rex  eram :  Parsa ,  Uvag'a ,  BamVush  ,  Athura , 
Arabaja,  M^udraja,  qui  maritimi,  Sparda,  Jauna,  Arm'i- 
na,  Katpafuka,  Parthva,  Zaraka,  Hariva,  Uvarazm'ija, 
Bakhtarish  ,  Sugda ,  Saka  ,  Thatag'ush  ,  Harauvatish , 
Maka,  in  universo  regiones  23  (?)." 

Plures  autem,  quam  in  utraque  inscriptione  regiones 
enumerantur  in  inscriptione  sepulcri  Darii  apud  Nakshi 
Rustam.  "Vid.  N.  R  apud  Lassen,  ubi  haec  leguntur: 
//  Edicit  Darius  rex ,  voluntate  Auramazdae  hae  regiones 
(sunt),  quas  ego  acquisivi  praeter  Persidem;  mihi  ab  iis 
parendum  est  *),  mihi  tributum  afferebant,  omnia  iis  a 
me   edicta    2)  faciebant,   imperatum  quod  a   me,   hoc  ab 


i)  Dissideo  h.  1.  a  Benfeyo,  cujus  interpretationem  maxi- 
mam  partem  secutus  sum.  Vir  enim  eruditissimus  ac  subtilis 
vocabulum  patijdkhsMja  vertit  per :  adorandus ,  commotus,  credo, 
auctoritate  Graecorum ,  qui  absurdissima  de  rege  Persarum  fabulari 
ausi  sunt.  An  unum  exemplum  occurrit,  quod  ullus  rex  Persa- 
rum  divino  se  honore  coli  jussit  ?  Darius  certe,  qui  Auramaz- 
den  adorabat ,  istiusmodi  adorationem  non  passus  erit.  Equi- 
dem  vero  patijakhshija  credo  ex  eodem  verbo ,  quo  vult  Ben- 
fey.  Pro  significatione  tamen  malim :  parere;  Substantivum  enim 
jadd  in  Col.  III,  26,  non  tam  cultus  est,  quam  obedientia. 

2)  Superest  athag ;  Lassen  coujecit  aihaginam,  sequiturBen- 
fey.  Kes  dubia  est,  sed  sine  dubio  atliag  initium  esse  debet 
vocabuli,  quod  exprimit:  edictum.  Cf.  Col.  I,  text.  Eawl.  23, 
24,  ubi  legitur:  jatliasham.  hachama.  athalrja.  avatlia.  ak'una- 
vajata.  Inde  apparet ,  athag  fuisse  nostro  loco  partem  priorem  aut 
Participii  aut  Substantivi  derivati  a  verbo  dthah=:edicere ,  eodem 
fere  sensu  quo  simplex  thah.  De  sensu  vocabuli  depravati 
nulla  esse  potest  contentio ,  patet  enim  ex  contextu. 

iis  tenebatur:  Mada,  Uvaga,  Parthva,  Hariva,  Bakhta- 
rish,  Shug'uda,  Uvarazm'ish,  Zaraka,  Harauvatish,  Tha- 
tagush  ,  Gadara,  Hid'ush ,  Saka  Humava[tj]a ,  Saka 
TigraFuda,  BamYush,  Athura,  Arabaja,  M^udraja,  Ar- 
m'ina,  Katpatfuka,  Sparda,  Jauna,  Saka,  qui  transma- 
rini,  Sk'udra,  Jauna,  Takbara,  Pu — a,  K^ishija,Madija, 
Karaka." 

Si  eam  seriem  multo  lgngiorem  cum  duobus  aliis  com- 
parabis,  reperies  multa  populorum  nomina  esse  addita  a 
SaM  usque  ad  Karakd,  in  Inscript.  N.  E.  28 — 30. 
Unde  collegimus,  hanc  partem  in  N.  R.  ultimam,  et  iu 
ceteris  ignotam,  continere  populos,  quos  Darius,  jam 
aliquot  regni  annis  praeterlapsis ,  subjecerit.  Cetera  no- 
mina  in  N.  E.  a  22 — 28  non  multum  differunt  a  norni- 
nibus  in  Inscript.  J.  Lassen.  et  Col.  I  Eawl.  Singulas 
autem  inter  sese  et  cum  Herodoto  componemus  inscrip- 
tiones.  In  inscriptione,  quam  attulimus  primam,  quamvis 
non  prima  sit  quod  attinet  ad  tempus,  quo  sit  confecta, 
in  Inscript.  I,  ordo  enumerationis  est  talis,  ut  initium 
fiat  in  terris  Persidi  adjacentibus  progrediamurque  ab 
oriente  ad  occidentem.  Prima  regio  est  Uvag'a  sive  Su- 
siana.  2a  Mada  sive  Media.  3a  BabnMish  sive  Babylon. 
4a  Arabaja  sive  Arabia.  5a  Athura  seu  Assyrii.  6a  M'u- 
draja  seu  Aegyptii.  7a  Arm'ina  seu  Armenia.  8a  Kat- 
pafuka  seu  Cappadocia.  9a  Sparda  seu  Sardes,  (Lydia). 
10a  Jauna  seu  Jones,  qui  terrestres  et  qui  maritimi. 
lla  Asagarta  seu  Sagartia.  12a  Parthva  seu  Parthia. 
13a  Zaraka  seu  Sarangia  (vulgo  Drangiana).  14a  Hariva 
seu  Aria.  15a  Bakhtarish  seu  Bactria.  16a  Sug"da  seu 
Sogdia.  17a  Uvarazmeija  seu  Chorasmia.  18a  Thatag^ush 
seu  Sattagydia.  19a  Harauvatish  seu  Arachosia.  20a  Hi- 
d^ush  seu  India.  21a  Gadara  seu  Gandaria.  22a  Saka 
seu  Scythae.  23a  Maka  seu  terra  Mycorum  sive  Macarum. 

Ex  his  plurima  nomina  tam  facile  sunt  agnoscenda  ex 
formis  Persicis,  ut  non  opus  sit  ea  explicare;  quae  vero 
dubia  movere  poterunt,  expromemus.  Primo  loco  nomen 
legitur  Uvag'a  pro  regione,  quae  a  Graecis  dicitur  Su- 
siana.  Lassen  in  Z.  f.  d.  K.  d.  M.  VI,  pag.  47,  48, 
Herodoti  fretus  testimonio  per  Cissiam  et  Susa  unam 
eandemque  regionem  designari  putat.  Apud  scriptores 
Graecos  igitur,  de  sententia  Lasseni,  et  Cissii  et  Susii 
vocantur  incolae  regionis  Susianae.  Praeter  illos  duos 
populos  autem  ego  tertium  populi  nomen  in  eadem  re- 
gione  repperisse  mihi  videor;  quod  nomen  est  Oufiot. 
Arrianus  mihi  argumentum  praebet.  In  1.  III,  17,  1 
Anab.  legimus,  Alexandrum,  Susis  profectum  et  Pasitigri 
trajecta,  invadere  in  terram  Uxiorum ;  partem  igitur  in- 
colunt  Uxii  terrae  Susianae,  proxime  Persidi  adjacentem. 
His  autem  Uxiis  finitimi  erant  Cossaei;  vid.  Anab.  VII, 
15,  1,  £7ii  Koaaaiovq,  iSvog  TroXe/uuicov  y  opopov  tw  Ou£iwv. 
Cf.  quoque  1.  III,' 8,  5,  ubi  dicitur  Oxathres  dux  Su- 
siorum  et  Uxiorum.  Satis  itaque  demonstravimus,  ter- 
ram  Susianam  ab  his  incultam  esse  populis,  Susiis,  Cos- 
saeis,  (Jxiis.  Cossaei  autem  iidem,  qui  apud  ceteros 
vocantur  Cissii  sint  necesse  est;  Cossaei  est  melior  for- 
ma,  ut  apparet  ex  hodierna  nomine  pro  tota  terra,  quae 
eos  tres  populos  continebat,  Khuzistdn  scilicet.  Itaque 
tria  habemus  nomina:  Susios  sese  ipsi  appellabant  ii  qui 
proximi  ad  Babyloniam  habitabant;  Cossaeos  alia  pars 
populi;  haec  nominis  forma  adhuc  valet  in  Khuzistan; 
tertia  denique  pars  quae  proxima  erant  Persis,  eodem 
nomine  utebantur,  quo  eos  nuncupabant  Persae,  Ov^ioiq 
videlicet  seu  Persice  Uvag'ija.  Cf.  Strabon.  pag.  524. 
Athura,  convenit  cum  Assyriis  eodem  pacto  quo  Thata- 
gush  cum  Sattagydia.  Strabo  regionem  novit  'Arovpta, 
de   qua    vide    Z.    f.    d.    K.    d.    M.  VI,  pag.  48.     Aturia 

Assyria  esse  videtur,  antiquis,  arctis  limitibus  circum- 
scripta. 

Sparda  cum  Lasseno  habeo  pro  Sardes.  Z.  f.  d.  K.  d. 
M.  YI.  p.  50.  Benfey  vult  Spartam,  sed  si  hoc  conce- 
deremus,  ubi  maneret  praefectura  Lydia,  satis  magna. 
Atque  unde  nomen  unius  urbis  Spartae  tantopere  apud 
Persas  invaluit,  ut  eo  nomine  pro  dimidio  Graecos  ap- 
pellarint?  Athenienses  magis  noti  Persis  fuisse  debent 
quam  Spartani,  in  illis  certe  temporibus,  de  quibus  nunc 
sermo  est. 

Zaraka  est  regio  eorum ,  qui  ab  Herodoto  dicuntur  Sa- 
rangae,  ab  Arriano  Zarangaei  et  Drangae  confuse,  a  ce- 
teris  Drangae;  regio  vocatur  Drangiana.  Vid.  Z.  f.  d.  k. 
d.  M.  VI.  p.  55. 

Maka,  Lasseno  auctore  est  terra,  cui  hodie  nomen  est 
Makran;  apud  Herodotum  incolae  dicuntur  Mvxoi  1.  III, 
93  (v.  1.  Mixoi)  Strabo  vero  in  1.  XVI,  3,  p  763  eos 
vocat  eodem  nomine,  quo  Persae,  Maaas,  eosque  locat 
ad  sinum  Persicum  et  mare  Hubrum.  Eosdem  populos 
eundemque  ordinem  enumerandi  invenimus  in  Col.  I.  text. 
Eawl,  12  sqq.  Prima  et  princeps  regio  est  Parsa.  Deinde 
2a  Uvag'a,  3a  Babir'ush ,  4a  Athura,  5a  Arabaja ,  6a  M'u- 
draja;  —  verba  quae  sequuntur,  //  qui  maritimi''  mox 
quaeremus,  quo  referenda  sint  —  7a  Sparda,  8a  Jauna. 
9a  Armma,  10a  Katpafuka,  lla  Parthva,  12a  Zaraka, 
13a  Hariva,  14a  Uvarazm'ija,  15a  Bakhtarish,  16a  Sug'da, 
17a  Saka,  18a  Thatagush,  19a  Harauvatish,  20a  Maka, 

Differt  haec  series  ab  illa  primo  loco,  quod  in  hacce 
desideramus  Mediam,  quae  in  Inscript.  I  est  regio  or- 
dine  secunda.  Sed  in  Col.  I,  invenitur  Persis ;  quae  certo 
Mediam  simul  comprehendebat.  Major  autem  difficultas 
inest  in  verbis  Col.  I  vs.  15,  "tjija  darajahjd,  i.  e.  qui 
maritimi.    Benfey    difficultatem   sic   solvere    conatur,   ut 

lapidarium  mendose  ante  verba:  tjija  darajahjd  omisisse 
putet  verba ,  quae  legirnus  in  Tnscr.  I  f/tjija  ushkahjd" 
Quam  vero  exili  fundamento  illa  sententia  nitatur,  os- 
tendere  studebo.  Licet  sane  alia  vitia  lapidarii  occurrant, 
illius  modi  omissio  commissa  mihi  major  videtur,  quam 
ut  sine  aliis  argumentis  temere  id  concedere  liceat.  Deinde 
in  Inscr.  I  verba  //  fjija  ushhahjd  utd  tjija  darajahjd" 
locum  habent  post  nomen  Proprium  Jauna,  ad  quod  so- 
lum  pertinere  possunt;  at  vero  in  Col.  I  ante  //Sparda, 
Jauna,"  leguntur  f/tjija  darajahjd;"  cujus  constructionis 
nullum  aliud  exemplum  exstat  in  sermone  Inscriptionum  *). 
Porro  tamquam  demonstratum  ponitur,  quod  per  Sparda 
significatur  Sparta.  Sed  etiamsi  concederemus,  per  Sparda 
intelligi  Spartam,  vel  sic  verba  f/tjija  darajuhfd^yevtmem 
nequeunt  ad  Sparda ,  nam  id  non  est  in  Numero  Plurativo , 
i.  e.  nomen  gentis  non  reddit,  sed  nomen  regionis  vel 
loci,  quia  in  Singulari  Numero  legitur.  Hanc  sane  diffi- 
cultatem  effugere  possumus ,  quum  //  Sparda  Jauna '  ha- 
bemus  pro  composito,  itaque  signiilcare,  quasi  dicas: 
Spartoiones.  Conferas  tamen  Inscript.  N.  E.  28  ubi  et 
Sparda  et  Jauna  sunt  nomina  regionis ;  eodem  igitur  loco 
//Sparda  Jauna"  valeret  tamquam  Spartaionia,  quod  nomen 
Persas  loniae  in  Asia  indidisse  mihi  nequaquam  persua- 
dere  possum.  Yid.  Benfey,  d.  P.  K.  pag.  8.  De  industria 
dixi  Ioniam  in  Asia,  quia  ex  reliqua  serie  in  Col.  I 
patet,  eam  esse  co-nfectam  tempore,  quo  Darius  nondum 
expeditionem  in  Scythas  atque  in  Graecos  susceperat. 
Sin    autem   Benfey   se   arbitrari  ipse  testatur  1.  c. ,  Spar- 


])  Quamvis  sermo ,  quo  Inscriptiones  utuntur,  non  excul- 
tus  a  literatis  ac  poetis  videatur,  ejus  modi  tamen  licentiae, 
quibus  omnis  perspicuitas  tolleretur,  non  admittendae  sunt  sine 
arffumentis  vel  maxime  gravissimis. 

dajauna,  i.  e.  Spartaiones  nomen  fuisse  universim  Grae- 
corum  tum  sane  controversiam  dirimit,  sed  victus  abeat 
necesse  -est. 

Quid  tunc,  inquies.  Sententiam  meam  in  medium  pro- 
feram,  eam  non  pro  certa  venditare  cupiens,  sed  talem 
ducens  quae  sermoni  Inscriptionum  et  rei  naturae  magis 
consentanea  sit,  et,  qnum  inter  duas  difficultates  optio- 
nem  facere  nos  oporteat,  rationi  congruum  est,  minorem 
earum  praeferre.  Equidem  verba  //tjija  darajahja"  potis- 
simum  sic  explicarem,  ut  nulli  essent  apposita  nomini 
proprio,  verum  per  sese  ipsa  satrapiam  unam  signiflca- 
rent.  Grammatica  non  obstat;  nam  plura  exempla  afferam, 
quibus  pateat ,  Pronomen  lija  esse  Articuli  instar.  Vid. 
e,  g.  Col.  II,  20,  21,  ubi  haec:  „  avain.  karam.  tjam. 
Madam.  g'ata. ,  Latine :  //illum  exercitum  Medicum  cae- 
dite"  Clarum  est ,  hja  h.  1.  non  vim  habere  Pronominis 
Relativi,  nam  in  eodem  casu  ponitur,  quo  Jcdram  et  Md- 
dam.  Plura  exempla  passim.  Igitur  //tjija  darajahja," 
i.  e.  maritimi  (de  zeebewoners)  satrapia  fuisse  potest, 
quae  continebat  Cyprios  ,  insulanosque  in  mari  Aegaeo ; 
verisimiliter  adjuncti  erant  Phoenices,  Vehementer  mirum 
esset,  si  regiones  illae  ex  quibus  rex  Persarum  totum 
suum  exercitum  classiarium  habebat  non  commemoratae 
essent.  Ipsum  nomen :  marilimi,  egregie  aptum  erat  ad 
eos  denotandos,  qui  copias  navales  regi  Persarum  prae- 
bebant. 

Deinde  a  maritimis,  Phoenicibus  scilicet,  de  mea  sen- 
tentia,  et  Cypriis,  et  insulanis  in  mari  Aegaeo ,  pergit 
oratio  ad  Sparda  seu  Lydiam,  Ioniam,  Armeniam  ,  Cap- 
padociam  et  sic  porro  eodem  prope  ordine,  quo  in  Inscr. 
I.  In  hac  vero  trium  regionum  facta  est  mentio,  quae 
in  Col.  I  non  nominantur;  sunt  Asagarta  seu  terra  Sa- 
gartiorum ,    Hid^ush    seu    India,    Gadara    seu    Gandaria. 

Quare  Asagarta  in  nomenclatura  Col.  I  non  reperiatur 
non  assequor;  nam  procul  dubio  Asagarta  jam  tempore, 
quo  Inscriptio  Behistunensis  confecta  est,  in  Persarum 
erat  ditione.  Rebellio  enim  in  Asagarta  memoratur,  duce 
R'ithratakhma ,  in  Col.  II,  78 — 91  text.  Kawlins.  Igitur 
jam  pridem  Asagarta  subacta  erat.  Num  res  sic  explican- 
da  est,  ut  propter  eandem  rebellionem  Darius  postea  tu- 
tius  ratus  sit,  si  Sagartiis,  rerum  novarum  cupidis ,  sa- 
trapam  praeficeret,  qui  sedem  regni  in  iis  ipsis,  non  in 
populo  fmitimo  haberet?  Rehquae  regiones  India  et  Gan- 
daria  recentiore  tempore  subactae  videntur  ;  hoc  certum 
est  de  India ,  !)  teste  Herodoto  in  1.  IV ,  c.  44  De  Gan- 
dariis  Herodotus  tacet,  sed  quoniom  populus  erant  Indi- 
cus,  etiam  eos  simul  cum  Indis  a  Dario  subjectos  esse 
credere  licebit.  Ex  additis  in  Inscript.  I  Indis  et  Gan- 
dariis  sine  controversia  prodit,  catalogum  populorum  in 
Inscriptione  Behistunensi  eos  tantum  comprehendere  po- 
pulos,  qui  jam  ante  Darium  regem  Persis  erant  subditi- 
cii.  Igitur  ex  tribus  catalogis  is  in  Col.  I  Inscrip.  Beh. 
est  primus  confectus ,  sequitur  Inscriptio  I,  denique 
inscriptio  in  sepulcro  Darii  apud  Nakshi  Hustam.  Atten- 
das  quoque  formulam ,  qua  utitur  Darius  in  Inscript. 
Beh.  differre  a  verbis  in  Inscrip  I;  ibi  enim  dicit:  //  hae 
sunt  regiones,  quae  mihi  obvenerunt",  (ubi,  videlicet, 
rex  factus  sum);  hic  autem:  // hae  sunt  regiones,  quas 
ego  acquisivi.'''  Jam  ad  tertiam  seriem,  in  Inscript  N. 
R  progressi  sumus,  difficultatibus  repletam.  Primum  om- 
nia  ordine  procedunt;  incipit  series  in  vs.  22  in  Media, 
sequitur  Susia,  tum  convertitur  ad  orientem.  Parthia, 
Aria   et   Bactria,  regiones  sunt  sese  continuo  excipientes 


i)  Non  opus   est    admonitu,    me  per    Indiam  non  intelligere 
fcotam  Indiam,  sed  terram  ad  Indum  flumen. 

Imea  recta  ab  occidente  ad  orientem.  Confinis  Bactriae 
a  septentrione  est  Sogdiana ,  adjacet  Sogdianae  Choras- 
mia,  in  qua  regione  finis  est  imperii  Persici.  Inde  series 
nova  incipit  in  Sarangia  (Drangiana),  Arachosia,  Satta- 
gydia,  Gandaria,  India;  tum  sequuntur  duae  gentes  Scy- 
thicae,  de  quibus  mox  inquiretur;  serie  denuo  ad  fines 
imperii  perducta  et  ordine  rupto,  porro  aliquot  regiones 
in  parte  occidentali,  sibi  continuo  confines  enumerantur, 
Babylon,  Assyria,  Arabia  et  Aegyptus.  Deinde  transsilit 
series  ad  Armeniam,  Cappadociam,  Sardes  (Lydiam),  Joni- 
am.  Porro  nomine  leguntur  Scythae  transmarini.  Tum 
sequuntur  populi ,  qui   a   Persis  vocantur:  Sk\idra,  Jau- 

na,  Takbara,  Pu a,  K'ushija,  Madija,  Karaka.  Nul- 

lum  ex  his  nomen  evidenter  explicare  possumus,  ne  qui- 
dem  repperimur,  ubi  illi  habitarint  populi.  Verisimiliter 
eorum  sedes  fuit  ad  Pontum  Euxinum,  sed  quinam  sin- 
guli  sint  adhuc  incertum.  Affatim  conjecturarum  sunt; 
Sk'udra,  de  sententia  Lasseni  est  regio  Scytharum  Eu- 
ropae;  idem  nomen  componit  cum  2xu3tjs_,  quod  primum 
nomen  fuerit  tribus  Scythicae,  proinde  ac  Saka.  Illud  apud 
Graecos,hoc  apud  Persas  pro  nomine  generali  praevaluit; 
Yid.  Z.  f.  d.  K.  d.  M.  ¥1,  p.  95  sqq.  Sic  suspicatur  Las- 
sen,  sed  nihil  nisi  suspicionem  illum  protulisse  vides.  Jau- 
na,  i.  e.  Graeci,  sequuntur;  quinam  autem  Graeci?  Colo- 
ni  in  littore  Thraciae,  et  Thessali,  aut  coloni  circaPon- 
tum  Euxinum  ?  Si  Takbara  pertineret  ad  Jauna,  tum  sen- 
tentia  Benfeyi  aliquam  speciem  haberet,  eos  scilicet  esse 
Graecos  Tauricos.  Quum  autem  ne  hoc  quidem  constet, 
Takbara  significare  Tauricos,  adhuc  sub  judice  lis  manet. 
Pu — a.infeliciter  depravatum  est.  K^ushija  judice  Lasseno 
sunt  Cossaei  in  finibus  Mediae,  Madija  eidem  pars  est 
Medorum.  De  sententia  autem    Westero;aardii  Lassen.ex- 

plicare  Madija  porro  mavult  per  Matianas.  Karaka  (Kar- 
ka)  per  Colchos. 

Benfey,  quorl  supra  jam  verbo  attigimus,  Takbara  ap- 
positionem  credit  vocabuli  Jauna;  denotaret  igitur  Iones 
seu  Graecos  Tauricos,  i.  e.  colonos  Graecos  ad  Pontum 
Euxinum.  Ceteros  idem  populos  collocat  in  Thracia;  Ma- 
dija  ei  srnit  Maedi  ad  Strymonem  tluvium,  ICushija,  sunt 
Gaudae,  Pu — a  aliquantum  convenit  cum  Pyrogeris,  Ka- 
raka  denotat  XaXxi#»cous  in  Macedonia.  *)  Aliam  autem 
interpretationem  ex  communicatione  Clarissimi  Grotefend 
exhibet  idem  Benfey  iii  d.  P.  K.  in  pagina,  qua  conti- 
netur  Nachtrclgliches  post  Prooemium;  Pu — a  sint  Bos- 
porani,  K'ushija  iidem,  qui  Cosaci  apud  Tanain,  Ma- 
dija  erunt  (Sar)matae,  Karaka  denique  KgpcsTai.  xid 
hocce  autem  obiter  annotabo,  nomen  K^ushija  non  qua- 
drare  posse  ad  eos,  qui  hodie  vocantur  Cosaci,  de  pluri- 
bus  quidem  causis ,  et  maxima  quidem ,  quoniam  Cosaci 
nomen  est  populo  in  recentiore  aevo  inditum  et  appel- 
lativum ,  signirlcans  Caprearum  <pastor ;  is  enim  est  sen- 
sus  vocabuli  Kozak  in  lingua  slavica. 

Omnium ,  quos  diximus  virorum  sententias  niti  su- 
spicionibus,  statim  percipies;  attamen  haud  sine  ratione 
illi  populi  partim  collocantur  circa  Pontum  Euxinum  et 
propter  ordinem  in  enumerando,  et  propterea,  quod  il- 
lorum  nomina  m  duabus  ceteris  Inscriptionibus  plane  de- 
siderantur.     Itaque   per   ea  intelligi    videntur  ii    populi, 


*)  Benfey,  in  d.  P.  K.  pag.  60.  //Die  Medi  am  Strymon 
konnten  die  Madija  sein,  die  Gaudae  am  Ister  die  Klmshija, 
die  Pyrogeri  am  Hebrus  die  Pu — a.  Doch  bleiben  diese  Be- 
stimmungen  bei  dem  Wechsel  der  Volkerpraponderanz  in  dieser 
Gegend  natiirlich  ganz  unsicher  und  es  lassen  sich  auch  andre 
Namen  substituiren.  Karaka  dagegen  mochte  ich  mit  XalxLo, 
der  Hauptstadt  von  XaXnud^  m  Macedonien  indentificiren , 
zumal    da  Herod.  I,  57  Xaludwbv  yivoq  hervorgehoben  wird, 

quos  Darius  sibi  subegit,  vel  se  subegisse  prae  se  tulit 
in  expeditione  adversus  Scythas.  K'ushija  vero  erunt 
Aethiopes,  nara  Kkuz  est  noraen  Aethiopibus  a  populis 
orientalibus  inditum.  Si  porro  KarJcd  erunt  Colchi ,  ordo 
enumerandi  explicari  poterit  ex  Her.  III,  97,  quo  legi- 
mus,  Aethiopes  et  Colchos  esse  non  tributarios,  sed  dona 
ferentes.  Mddijd  erunt  Matiani,  nam  non  soli  Colchi 
donaferebant  sed,  ut  Herodoti  verbis  utar  xai  ol  itpoaeyieq 
p.eXpL  T0^  Kaujtadwg  ovpeog  y  1.  c.  Matiani  vere  finitimi  Col- 
chis  dici  possunt 

Adhuc  aliquid  dicendum  restat  de  duabus  Scythicis  gen- 
tibus  in  Inscr.  N.  R.  25.  Lectio  npud  priorem  gentem  non 
constat;  Lassen  legit  Saka  Humava[rg]a,  Benfey  vero  Hu- 
mava[tj]a.  Ille  explicat  per  Scythas  'Ap.vpyioug  y  hic  autem 
per  //Scythas,  ad  Imaum  montem  habitantes."  vid.  d.  P. 
K,  pag.  59.  Explicatio  Benfeyana  hac  laborat  difficultate, 
ut  non  facile  expediatur,  quomodo  quae  forma  esset  Sans- 
critica  Eimavatjds  in  lingua  Persica  sonaret  Humavatja 
eum  litera  u  pro  i ;  quae  difficnltas  ne  ipsum  quidem  vi- 
rum  eruditissimum  latet.  At  Lasseni  propositio  minorem 
etiam  habet  speciem  quod  spatium  liturae  non  admittit 
signa  r.  g.,  neque  prima  litera  in  * kpupyioi  convenit  cum 
Hu  in  Humavarga.  Vid.  Z.  f.  d.  K.  d.  M.  VI,  pag.  94. 
Ees  igitur  nondum  composita;  mihi  nihil  in  mentem  ve- 
nit,  quo  difficultas  sit  diluenda.  At  quod  ad  Saka  Ti- 
grak'uda  attinet,  gens  Scythica  esse  debet  ad  Tigrim 
habitans;  derivationem  vocabuli,  a  Benfeyo  propositam, 
videas  in  d.  P.  K.  pag.  54.  Situs  geographicus  hujus 
populi  erit  in  regione  Sacasene  Armeniae,  quae  tamen  la- 
tius  patuisse  debet,  quam  eam  facit  Strabo ,  aut  sedes 
TigraFudorum  non  erat  in  Sacasene.  Vide  Strab.  XI , 
8.  Tribus,  quos  attulimus  Inscriptionibus  inter  sese  corn- 
positis  ,  earum  testimonium  cum  Herodoti  conferendi  locus 

erit ,  atque  in  hoc  negotio  alterum  fontem  ex  altero  com^ 
plere  nobis  quam  maxime  cordi  erit. 

Initium  facit  Herodotus  ab  occidente,  inde  pergens 
ad  orientem ;  satrapias  ejus  (vopovs)  subjecimus  compositas 
cum  Persicis. 


satrafiae  herodoteae 

sunt: 

1.  Iones,  Magnetes,  Aeolen- 
ses,  Cares,  Lycii ,  Mily- 
enses ,,  Pamphili. 

2.  Mysi ,  Lydi  ,  Lasonii , 
Hygennenses. 

3.  Hellespontii ,  Phryges  , 
Thraces  Asiae,  Paphlago- 
nes,  Syrii,  (Leucosyrii  seu 
Cappadoces.) 

4.  Cilicia. 

5.  Phoenice,  Palaestina,  Cy» 
prus. 

6.  Aegyptus,  Cyrene,  Barce. 

7.  Sattagydes ,  Gandarii , 
Dadicae,  Aparytae. 

8.  Susa  sive  terra  Cissiorum. 

9.  Babylon  et  Assyria. 

10.  Media, 

11.  Caspii ,  Pausi,  Panti- 
mathi,  Daritae. 

12.  Bactria. 

13.  Pactyica  et  Armenia. 


CONVENIT    PRAEEEOTURA 

persica  : 
Jauna. 


Sparda  (Sardes). 

Katpafuka ;  tres  priores  po- 
puli  aimumerati  fuerint 
Lydiae. 

Adjuncta  Cappadociae. 
Maritimi  ,    (tj ij  a    daraj  ah  ja) 

Cf.pag.  51.  Palaestinapars 

fuerit  Babyloniae. 
M^udraja,  Hebr.  Mizraim. 

Thatag'ush. 

Gadara 
Uvag'a. 
I  Babirush. 
(  Athura. 
Mada. 
Saka?  (Scythica  terrainun^ 

versum)  Pu — a  ? 
Bakhtarish. 
Arnvina. 

Asagarta. 


14.  Sagartii,  Saranges  Tha-     \  , 

<  Ziaraka. 
manaei,  Utn,  %c*.  |  Maka 

15.  Sacae  et  Caspii.  Saka  (Tigrak'uda?) 

(  Parthva. 

16.  Parthi,  Chorasmii,  Sogdi     1  Uvarazm'ija. 
et  Arii.  )  Sug^uda. 

\  Hariva. 

17.  Paricanii   et   Aethiopes     Maka. 
Asiae. 

18.  Matiani,   Alarodii,  Sa-     Madija? 
spires. 

19.  Moschi,  Tibareni,  Ma-     ? 
crones,  Mosynoeci. 

20.  Indi.  Hidush. 

His  viginti  praefecturis  seriore  aetate,  ex  Herodoti 
testimonio,  addita  est  Europae  pars  usque  ad  Thessaliam, 
unde  regi  Persarum  tributa  redibant;  huc  autem  referendi 
sunt  Jaund,  Graeci  in  N.  R.  Deinceps  Herodotus  popu- 
los  memorat ,  qui  dona ,  non  vero  tributa  ferebant ,  de 
quibus  vide  hujus  commentationis  pag.  55. 

Herodoti  testimonis  cum  documentis  Persicis  compa- 
rato,  inquirere  nos  oportet,  quatenus  pater  historiae  vera 
literis  mandarit,  atque  indagare  ad  quem  potissimum 
modum  diversitas  in  divisione  regionum  sit  explicanda. 
Utrum  historicus  veritatis  amicissimus  divisionem  imperii 
Persici  nulla  ratione  tradiderit,  an  enumeratio  regio- 
num    in    Darii     monumentis     magis    spectet    ad   situm 

x)  Non  tamen  tota  India  significatur ,  sed  regio ,  Indo  fluvio 
adjacens.  Nomen  India  a  Graecis  ex  Persico  sermone  desump- 
tum,  apud  illos  invaluit  pro  tota  regione  quam  adhuc  nos 
lndiam  vocamus. 

geographicum,quam  ad  satrapiarum  tributorumque  clistribu- 
tionem  inquiremus.  An  satrapiarum  quoque  conditio  saepius 
mutata  est?  Si  seriem  Herodoteam  accurate  inspiciemus, 
ordine  quodam  ea  ac  ratione  confecta  nobis  apparebit. 
Aliquot  populi  confines  in  unum  collati  unam  efficiunt 
praefecturam ;  etiam  populi  inter  sese  magno  remoti  spa- 
tio.  Ad  quam  autem  normam  distributio  facta  sit,  liac 
de  re  ex  ipso  Herodoto  nihil  comperimus;  non  vero  ad 
magnitudinem  spectasse  rex  Persarum  videtur>  nam  6a 
praefectura,  Aegyptum  amplexa,  Libyae  partem,  Cyrenen 
ac  Barcam  multo  major  est  quam  Cilicia  seu  4a  praefec- 
tura.  Neque  ratio  habita  videtur  opum  regionis  alicujus 
vel  copiarum.  Attamen  animum  non  inducere  possum, 
Herodotum  nulla  ratione  nulloque  argumento  divisionem 
finxisse.  At  in  Inscriptionibus ,  contendet  quis,  et  cum 
specie  quidem  veritatis  contendet,  nomina  inveniuntur 
regionum  vel  populorum  ex  diversitate  situs  geographici 
vel  gentis,  non  vero  nomina  sunt  satrapiarum.  Neque 
Darius  dicit,  //hae  sunt  satrapiae  meae,"  sed  //hae  sunt 
regiones."  *)  Huic  autem  id  obstat  sententiae,  quod  a 
Dario  diligenter  additur,  eas  regiones  sibi  ferre  tributa; 
id  spectat  opinor,  ad  divisionem  in  satrapias.  Nam  si 
regiones  in  catalogis  Persicis  enumeratae  non  essent  prae- 
fecturae,  quare  tum  Darius  non  addidisset  complures 
alias  regiones,  quae  sub  ditione  sua  erant,  atque  ab  ipso 
hic  illic  commemorantur?  Exemplum  afferamus.  In  Col. 
II,  7,  III,  11,  IV,  25.  I.  5  text.  Hawl.  regio  occurrit, 
quae   Persice  nuncupatur    Martfush,  procul  dubio  Mar- 


l)  Vocabulum  Persicum  est  dakju,  et  in  universo  significat 
regionem.  Vocabulum  vero  Satrapia  in  textu  Persico  nondum 
reperitur,  quamquam  Satrapa  occurrit  sub  forma  Jchshatkra- 
pclvd,  in  Col.  III,  14,  ubi  mentio  fit  Satrapae  Bactriae,  no- 
mine  Dadarshish. 

giana.  *)  Contra  Margianos  rebelles  a  Dario  missus  est 
Dadarshish,  Bactriae  Satrapa,  Col.  III,  14.  Haec  autem 
Margiana  etiam  dahju,  regio  appellatur,  sed  inibi  non 
fuisse  sedem  Satrapae  apparet  luce  clarius  ex  additis  in 
Col.  III,  13,  verbis  //tum  ego  demisi  Dadarshish  nomine 
Persam,  ministrum  meum,  Bactriae  Satrapam  adversus 
istum  [ducem  defectoruin)?  Hoc  igitur  unum  exemplum 
sufficit,  credo,  ad  demonstrandum ,  Darium  in  11.  cc.  In- 
scriptionum  in  Col.  I,  I  et  N.  E.  nomina  reddidisse 
praefecturarum ,  aut  certe  populorum,  qui  praecipui  erant 
in  quaque  quisque  Satrapia. 

Alterum  exemplum  afferre  lubet,  non  tam  ad  senten- 
tiam  nostram  illustrandam,  quam  quia  occasio  se  prae- 
bebit,  rebellionem  narrare  contra  Darium  satis  ut  videtur 
gravem.  Locus  ex  Col.  III,  &&  sqq.  descriptus  Latine 
haec  dicit:  „Quidam  homo  (fuit) ,  Vahjazdata  nomine; 
Tarva  nomine  urbs  est  in  Jutija  nomine  regione  Persi- 
dis;  ibi  habitabat.  Iste  denuo  2)  insurrexit  in  Perside 
(et)  exercitui  (seu  parti  militanti  incolarum)  sic  locutus 
est:  ego  Bard'ija  sum,  Cyri  filius.  Tum  exercitus  Per- 
sicus,  qui  in  illa  terra  (erat),  ab  obedientia  (mei)  dis- 
cessit;  is  a  me  descivit,  ad  istum  Vahjazdatam  transfu- 
git;  iste  rex  erat  in  Perside.  Edicit  Darius  rex :  tum  ego 
exercitum  Persicum  et  Medicum  misi,  qui  a  mea  parte 
stabat.    Artavard*ija  nomine  Persa    (fuit),  minister  meus; 


^)  Comnmtata  litera  u  (Marg'ush)  in  i  (Margiana)  facillime 
explicatur,  si  tenebis  Adjectivum  a  substantivo  Marg'ush  Persice 
sonare  tum  Mdrgaja  tum  Mdrgava. 

2)  Sensus,  quem  verbatim  ex  Persico  reddidi  est  hic:  Vah- 
jazdata  secundus  fuit,  qui  se  Smerdin  fingens,  rebellionem  ex- 
citavit.  Ea  de  causa  interposui  (et);  non  autem  sibi  vult  Da- 
rius:  Vahjazdata  id  temporis  itermn  rebellavit.  D'  utfitij am  enim 
tam  ad  athalia  est  referendum,  quam  ad  udapatatd. 

hunc  eorum  ducein  feci.  Alter  exercitus  Persicus  me  se- 
cutus  est  in  Mediam.  Tum  ArtavarcTija,  cum  exercitu 
profectus  est  in  Persidem;  quum  is  in  Persidem  venis- 
set  —  Rakha  nomine  urbs  est  Persidis  —  ibi  iste  Vah- 
jazdata,  qui  Bard'rjam  se  nuncupabat ,  tetendit  cum 
exercitu  contra  Artavardljam  proelium  consertum.  Tum 
proelium  inierunt.  Auramazdes  mihi  opem  tulit;  volun- 
tate  Auramazdae  exercitus  meus  istum  exercitum  Vahjaz- 
datae  cecidit  vi."  Pergit  Darius  in  narrando ,  Vahjaz- 
datam  inde  fugere  Pishijauvadam ;  deinde,  manu  sibi 
comparata  istum  in  proeiio  contra  Artavardyam  vinci; 
quo  factb  captus  est,  et  postea  interfectus.  Ex  tenore 
narrationis  apud  Darium  prodire  videtur,  regionem  Ju- 
tijam  sitam  fuisse  Persidem  inter  et  Mediam.  Sed  Graeci 
scriptores  ejusmodi  nominis  terram  non  memorant.  He- 
rodotus  quidem  populi  meminit  Ouitwv,  qui  quod  ad 
sonum  vocis,  profecto  non  multum  difTerunt  ab  illo  Ju- 
tija,  sed  quum  Herodotus  in  1.  ITI,  93.  Utios  collocet 
cum  omne  genus  populis,  Thamanaeis,  Sagartiis,  Mycis, 
nihil  pronuntiare  audemus. 

Ne  a  proposito  longius  aberremus,  haec  sufficiant  ad 
demonstrandum,  vocabulum  dahju  pertinere  ad  multas 
regiones  imperii  Persici,  quarum  nomen  non  legitur  in 
catalogo  11.  cc.  Monumentorum.  Ex  omissis  autem  tot 
regionibus  colligimus  Darium  seriem  prodidisse  prae- 
fecturarum.  Numeri  earum  neque  in  tribus  catalogis  si- 
bimet  ipsis  constant,  neque  accurate  conveniunt  cum 
Herodoteo  numero.  Discrimen  vero  est  oppido  parvum, 
et  omnia  recte  se  habebunt,  si  pro  viginti  praefecturis 
fuisse  dicemus  prope  viginti.  Manifesto  Herodotus  alio 
usus  est  catalogo,  ac  quem  in  Monumentis  reperimus, 
catalogo  tamen,  arbitror,  qui  per  aiiquod  tempus  valebat 
tamquam  ex  ipso   rege  proiectus.    Haud  enim,   ut  supra. 

dixi,  in  animum  inducere  possum,  parentem  historiae, 
in  minutissima  quidem  tam  diligenter  accurateque  inqui- 
rentem ,  nulla  ratione  adliibita  catalogum  suum  pepigisse. 
Non  vero  mirum,  si  aliquando  lapsus  sit  (quamquam  ne 
hoc  quidem  ex  comparatis  catalogis  Persicis  nobis  judicare 
licet) ,  lapsus  sit,  inquam,  quippe  cui  documentis  Persicis 
per  imperitiam  linguae  uti  non  licuerit.  Eum  autem  sermonis 
Persici  prorsus  fuisse  ignarum ,  loco  opportuno  ostendam. 

Hisce  disputatis ,  inquisitionem  faciemus  in  historiam 
Darii,  et  Persarum,  eo  regnante ,  et  quaeremus,  quatenus 
diversa  de  ea  testimonia  conjungi  possint.  Eandem  qua 
praecedentia  tractavimus  rationem  sequemur.  Initium 
igitur  erit  in  narratione  Ctesiana,  quae  de  expeditione 
Darii  in  Scythas  haec  nobis  tradit.  Ariaramnes  Cap- 
padociae  Satrapa  regis  jussu  in  terram  Scytharum 
trajecit,  ut  viros  feminasque  captivos  duceret.  Quum 
triginta  navibus  quinquaginta  remorum  trajecisset, 
imperatum  exsecutus  est,  interque  captivos  duxit  Marsa- 
geten ,  Scytharum  regis  fratrem ,  quem  a  fratre  in  vincula 
conjectum  Persae  invenerant.  Scytharbes  rex  Scytharum 
ira  commotus  ad  Darium  superbe  scripsit,  et  simile  tulit 
responsum.  Darius,exercitu  octingentorum  millium  coacto, 
pontes  supra  Bosporo  et  Istro  trajecit  et  per  quindecim 
dies  progressus  est.  Scythae  vincunt,  Darius  fugit,magna 
exercitus  parte  relicta;  Chalcedonii  a  rege  Persarum  pu- 
niti ,  quoniam  pontem  dissolvere  tentaverant,  aramque 
quam  rex  transiens  Jovi  Diabaterio  dedicaverat,  everte- 
rant.  Ad  istum  modum  bellum  in  Scythas  narratur  sine 
ulla  cohaerentia,  cujus  rei  culpa  tamen  non  cadere 
debet  in  Ctesiam.  Illico  sequitur  bellum  cum  Graecis, 
causa  belli  omissa,  quod,  quia  singulae  potius  tractandae 
res  nobis  videntur,  postea  tractabimus. 

Secundum  Herodotum  Darius  Scythis  arma  intulit,  ut 

injurias,  quibus  ex  Scythis  Medi  affecti  essent ,  ulciscere- 
tur.  L.  IV,  c.  1.  Ipse  exercitum  rex  duxit.  Susis  pro- 
fectus,  tandem  venit  ad  Bosporum,  quem  ponte  junxit. 
Bosporo  deinde  trajecto  ad  littus  duas  rex  posuit  colum- 
nas,  in  quas  incisa  erant,  in  alteram  literis  Assyriis,  in 
alteram  Graecis,  nomina  omnium  populorum  *) ,  quos  se- 
cum  traxit.  Numerus  exercitus  erat  septingentorum  mil- 
lium,  classiariis  exceptis.  Darius  progressus,  quum  Is- 
trum  ponte  junxisset,  eumque  Ionibus  custodiendum 
reliquisset,  Scythas  continuo  retro  cedentes  insecutus 
est  donec  impatiens  ad  Idanthyrsum ,  Scytharum  regem 
nuntium  mitteret,  ut  aut  dimicaretur  aut  se  dederet. 
Quid  Idanthyrsus  responderit,  vide  in  Her.  IV,  127. 
Post  proeliola  nihil  decernentia  Darius  dona  illa  a  rege 
Scytharum  accepit ,  et  Gobrya  auctore ,  qui  recte  doni 
significationem  interpretatns  erat,  retrocedere  statuit.  Ne- 
quicquam  igitur  expeditio  suscepta  erat,  ac  nisi  Histiaeus 
Istri  pontem  servasset,  misere  rex  Persarum  cum  toto 
exercitu  a  Scythis  occisus  fuisset.  Per  Thraciam  Darius 
itinere  facto  Sesto  in  Asiam  trajecit,  Megabazo  duce  in 
Europa  relicto. 

Justinus  super  bello,  a  Dario  adversus  Scythas  gesto, 
valde  brevis  est.  Ei  causa  belli  est,  quod  Darius  flliam 
Iancyri,  Scytharum  regis,  frustra  sibi  in  matrimonium 
poposcerit.  Rex  Persarum'  deinde  cum  septingentis  mil- 
libus  Scythiam  ingressus,  quum  non  facerent  hostes  pug- 
nae  potestatem  metuens ,  ne  interrupto   Istri   ponte ,  redi- 


l)  Hoc  loco  Her.  1.  IV,  87,  testimonium  Herodoti  liabe- 
mus  de  inscriptionibus ,  cum  Assyriis  literis  incisis.  Argumen- 
tum  hujus  inscriptionis  ad  Bosporum  convenit  cum  argumento 
Inscrip.  I  apud  Lassen ,  quae  niliil  ferme  continet  nisi  populos 
subjectos  enumeratos. 

tus  sibi  intercluderetur,  amissis  octoginta  millibus  homi- 
num  trepidus  refugit. 

Quae  apud  Ctesiam  legimus  relationem  Herodoteam 
quasi  supplere  possunt;  nam  ab  illo  solo  mentio  injecta 
est  expeditionis  Ariaramnae,  satrapae  Cappadociae,  in 
Scythas;  in  quamnam  autem  Scytharum  partem ,  non 
dilucide  ostenditur,  sed  quia  Ariaramnes  erat  satrapa 
Cappadociae,  itaque  expeditio  ex  Cappadocia  suscepta 
est,  ii  Scytharum,  meo  judicio,  intelliguntur,  qui  in 
Chersonneso  Taurica  aut  in  vicinia  habitabant.  Hoc  vero 
obstat,  quod  infra  dicuntur  copiae  a  Dario  relictae  cae- 
sae  ab  eodem  Scytharbe,  cujus  fratrem  Marsageten  Ari- 
aramnes  captivum  duxerat.  Sed  haec,  quamvis  ita  sint, 
non  excludunt  opinionem ,  ex  qua  Scythae,  in  quos  mis- 
sus  erat  Ariaramnes  habitarent  prope  Chersonnesum  Tau- 
ricam.  Cur  enim  ex  Cappadocia  profecta  foret  expeditio? 
Confirmatur  ea  opinio  ex  Ctesia,  quum  paullo  porro  dicitur 
§  18.  //Aari;  dk  ev.avitev  m  Hovxov"  Graeciam  aggressus  est. 
Igitur  Persae  in  Ponto  quoque  bellum  gesserint  necesse  est. 
Res  mihi  sic  explicanda  videtur.  Constitutum  fuit,  ut  ab 
altera  parte  Ariaramnes,  ab  altera  Darius  Scythas  preme- 
ret,  atque  ad  deditionem  cogeret;  Ariaramnae  res  pros- 
pere  successit,  Darius  autem  refugere  coactus  est.  Si 
conferemus  Inscript.  N.  R.  suspicio  nos  subit,  aliquot 
gentes  Scythicas  revera  in  potestatem  redactas  esse  regis 
Persarum,  majorem  tamen  partem  libertatem  tuitos  esse. 
Infeliciter  omnia  nomina  in  N.  E.  post  verba  //Scythae 
transmarini"  tam  obscura  sunt,  ut  ex  meris  conjecturis 
assequi  conemur,  quinam  populi  a  Dario  in  bello  Scy- 
thico  subacti  sint.  De  ipso  bello  Monumenta  nobis  nul- 
lam  iucem  afferunt.  Neque  mirum  esset,  Darium  de 
fortuna  sua  adversa  tacere  maluisse,  sed  vera  causa,  quod 
in  Monumentis  nihil  habemus,  ad  bellum  Scythicum  ner- 

tinens,  est  quia  Inscriptio  Behistunensis  ante  expedi- 
tionem  confecta  est,  et  ceterae  inscriptiones  omnino 
res  gestas  non  continent.  An  ut  aliae  reperiantur 
futurum  sit  inscriptiones,  quibus  alia,  quam  adhuc  co- 
gnovimus,  facinora  Darii,  contineantur,  tempus  docebit. 
Breviter  tractare  liceat  monumentum ,  quod  Herodotus 
Darium  apud  Tearum  fiuvium  exstruxisse  dicit  in  1.  IV, 
93,  quod  monumentum  his  ornatum  fuerit  verbis:  //Teari 
fluvii  fontes  aquam  praebent  praestantissimam  ac  pulcher- 
rimam  omnium  fiuviorum ;  et  ad  eos  venit,  exercitum  in 
Scythas  ducens ,  vir  praestantissimus  ac  pulcherrimus 
omnium'  hominum,  Darius  Hystaspis,  Persarum  univer- 
saeque  continentis  rex."  Percipis  autem,  quam  haec  ab- 
surda  sint  m  ore  illius,  qui  imperium  suum  prudenter 
in  Satrapias  divisit.  Pieri  potest,  ut  Darius  columnam 
erexerit,  sed  profecto  non  tali  jactatione,  tam  absurda, 
tam  puerili  ornatam.  Herodotus  columnam  istam  certo 
ipse  non  vidit,  inde  ei  ignoscere  possumus,  verumtamen 
non  hegandum  est,  Herodotum  pravo  uti  judicio,  ubi  de 
superbia  regis  Persarum  loquitur;  quod  ad  Xerxem  valet 
regesque  recentiores  nondum  valet  ad  Darium.  Sed 
odium  Graecorum  in  eum,  qui  perfectam  iis  referebat 
imaginem  tyranni,  tantum  erat,  ut  ipse  Herodotus ,  se 
invito  contagi  non  expero  videatur.  Maximo  sententiae 
nostrae  argumento  est  oratio  in  illa  columna  plane  ab 
oratione  in  Monumentis  aliena. 

Bellum  Persarum  contra  Graecos  paucis  absolvere  pos- 
sumus,  nam  hac  in  re  Herodoto  quam  maxime  est  flden- 
dum,  quum  ex  Ctesia  nihil  ferme  super  illo  bello  legi- 
mus.  Omnibus  notae  sunt  causae  belli  Persas  inter  et 
Graecos.  Sin  vero  excerptum  Photianum  eas  non  expo- 
nit,  id  inde  factum  videtur,  quod  Ctesias  omnino  cum 
Herodoto  consentiret,  neque  adeo  opus  esset  illum  ipsum 

audire.  Aeque-  nota  est  clades  Persarum  ad  Marathonem; 
Datis,  dux  Persarum  secundum  Ctesiam  in  proelio  occu- 
buit,  secundum  Herodotum  vero  integer  in  Asiam  rever- 
sus  est,  in  1.  VI,  118.  Haec  unica  est  inter  scriptores 
nostros  dissensio  ,  atque  ejusmodi  quidem,  ut  in  ea  mo- 
rari  supersedeamus.  Yid.  quae  disserit  Mullerus  in  Ctes. 
frag.  pag.  65.  Deinde  mox  post  nuntium  acceptum  infe- 
licis  in  Athenas  expeditionis  Darius  diem  obiit ;  sic  le- 
gimus  in  excerpto.  At  apud  Herodotum  rex  moritur, 
dum  alteram  parat  expeditionem. 

Jam  res  admodum  memorabilis  ex  Darii  vita  nobis 
exploranda  est.  Defectionem  intelligo  Babylonis,  eamque 
urbem  per  dolum  Zopyri  recuperatam ,  quae  res  tanto 
copiosius  est  tractanda,  quoniam  maximi  est  momenti 
ac  de  ea  sententiae  oppido  diversae  sunt.  Defectionem 
Babyloniorum  Herodotus  in  1.  III,  90  sqq.  ad  hunc 
ferme  modum  memoriae  mandavit. 

Babylonii  turbidis  Magi  temporibus  ad  obsidionem  sese 
paraverant.  Ut  frumentum  per  longum  tempus  sufficeret 
omnes  suflbcatae  sunt  feminae,  praeter  matres  unamque 
ex  uxoribus,  quam  quisque  sibi  potissimum  retineret,  ad 
panem  conficiendum.  Palam  autem  desciverunt  Babylonii 
tempore,  quo  exercitus  Persicus  navalis  Samum  erat  pro- 
fectus.  Darius ,  ubi  nuntium  defectae  urbis  accepit  co- 
piasque  contraxit,  Babylonem  oppugnare  coepit.  Baby- 
lonii  vero  securi  Per&as  insultabant,  exque  iis  quidam 
sic  loqui  ausus  est :  // Quid  hic  sedetis,  Persae?  tunc 
nos  capietis ,  quando  mulae  pepererint."  Darius  septemde- 
cim  jam  menses  oppidum  obsederat ,  omnibus  machinis 
nequicquam  adhibitis,  quum  vicesimo  mense  Zopyro,Me- 
gabazi  filio  nuntiatum  est,  unam  ex  ipsius  mulis  pepe- 
risse.  Zopyrus ,  quum  ipse  prodigium  vidisset,  spe  Ba- 
bylonem    capiendi    commotus    ad    Darium  se  contulit  ro- 

gatum,  an  Babylonem  capere  magni  faceret?  Zopyrus 
simulac  rex  respondit  se  maximi  id  facere,  dolum  machi- 
navit,  quo  urbe  potiretur.  Itaque  ipse  se  mutilavit,  cum 
Dario  de  ratione  agendi  in  posterum  convenit,  ad  Ba- 
bylonios  transfugit,  denique  oppidum  dolose  in  regis 
potestatem  redegit.  Qua  id  ratione  fecerit  Zopyrus,  om- 
nibus  pernotum.  Babylonis  captae  a  Dario  muri  diruti 
portaeque  detractae  sunt,  ac  tria  millia  Babyloniorum  poe- 
nis  afiecti.  Zopyrus  semper  apud  regem  summo  honore 
ac  loco  est  habitus. 

Ctesias  defectionis  Babyloniorum  Dario  rege  non  me- 
minit,  sed  eam  ponit  sub  Xerxe,  Darii  filio ;  quae  tamen 
obsidionis  tempore  facta  sint,  quoque  consilio  urbs  a 
Persis  recuperata  sit,  in  universum  conveniunt  cum  his- 
toria  oppidi  a  Dario  circumsessi.  Id  quidem  intelligimus 
ex  verbis  Excerpti  aliquantum  confusis:  Proficiscitur 
Xerxes  Ecbatana  ac  nuntiatur  ei  defectio  Babyloniorum 
et  Zopyri  praefecti  caedes.  Hunc  in  modum  de  his  Cte- 
sias  loquitur,  et  non  veluti  Herodotus;  quae  Herodotus 
de  Zopyro  narrat,  nisi  quod  mula  ipsi  pepererit,  Ctesias 
tribuit  Megabyzo.  Megabyzus  propter  virtutem  dona  ae- 
stimatissima  inter  Persas  a  rege  accepit.  Quae  ex  Justino 
cognoscimus,  conveniunt  cum  Herodoto,  nisi  quod 
Zopyrus  illi  est  unus  ex  interfectoribus  Magi.  Eelatio 
Justini  hac  de  causa  magni  est  pretii,  quoniam  ex  ea 
apparet,  Herodotum  non  solum  fuisse,  qui  oppugnatio- 
nem  Babylonis  a  Dario  ejusmodi  narraverit,  sed  complu- 
res  auctores  nescio  quos  universim  cum  eo  consentire. 
Neque  Justinus  totam  historiolam  ex  Herodoto  desump- 
sit,  nam  tum  Zopyrum  non  nominasset  unum  ex  septem 
contra  Magum  conjuratis.  Traditio  ergo  non  modo  Hero- 
dotea  est,  verum  etiam  aliorum.  An  tamen  vel  sic  nar- 
ratio  Herodoli  vera  sit ,  collatis  documentis  Persicis  in- 


67 


fra  explorabitur.  Locus ,  quo  primo  sermo  est  de  Baby- 
lone  defecta  Dario  regnante  est  in  Col.  I,  77  sqq.  text. 
Rawl.,   ubi  haec  leguntur :  „Et  aliquis  Babylonius,  Na- 

d'itabira  nomine,  Aina filius,  is  insurrexit  Baby- 

lone.  Exercitum  sic  decepit :  //  ego  Nabuk'udrak'ara  sum , 
Nabunitae  filius.  Tum  exercitus  Babylonius  totus  ad  is- 
tum  Nad'itabiram  transfugit;  Babylon  rebellavit;  regno 
Babylonio  iste  potitus  est.  —  Edicit  Darius  rex:  tum 
ego  Babyloriem  profectus  sum  contra  istum  Nad'itabiram , 
qui  NabuFudrak'aram  se  appellabat.  Exercitus  NacVita- 
birae  Tigrim  tenebat,  illuc  profecti  erant  et  apud  eos  clas- 
sis  erat,  Tum  ego  exercitum  [in  partes  ?]  [divisi  ?]  ,  alteram 
[elephantibus  ferendam]  *)  feci,  alteram  [ipse]  2)  duxi. 
Auramazdes  mihi  opem  tulit,  voluntate  Auramazdae  Ti- 
grim  [trajeci  ?] ;  —  illum  exercitum  Nad'itabirae  ego 
cecidi  vi.  Athrijad'ijae  mensis  27°  die  fuit ,  quum 
proelium  fecimus.  Edicit  Darius  rex:  deinde  ego  Baby- 
lonem  profectus  sum;  quum  [ad  Babylonem  venissem?] 
Zazana  nomine  locus  (est)  ad  Euphratem ;  ibi  iste  Nad'i- 
tabira,  qui  NabuFudraVaram  se  appellabat,  tetendit 
cum  exercitu  adversus  me  proelium  consertum  Tum 
proelium  fecimus,  Auramazdes  mihi  opem  tulit,  volun- 
tate  Auramazdae  exercitum  Nad'itabirae  ego  ceGidi  vi/1 
Sequuntur  in  Col.  I  verba  nonnulla  incertae  lectionis, 
deinde  dies,  quo  pugna  facta  est.  In  Col.  II  sic  pergit 
Darius.  //Edicit  Darius  rex:  tum  Nad'itabira  cum  amicis 
equitibus  Babylonem  profectus  est;  deinde  ego  Baby- 
lonem  profcctus  sum  ,  —  et  Babylonem  cepi,  atque  is- 
tum    Nad'itabiram   cepi.    Deinde  istum  Nad'itabiram  ego 


i)  Vocabulum  Persicum  dasJiahdrim  est  incertae  significati- 
onis.   Vid.  Benfey,  in  d.  P.  K.  pag.  13. 

2)  Lacuna  est  in  posteriore  parte  voc.  asm  — ;  sensus  col- 
ligitur  ex  contextu. 

Babylone  interfeci."  His  verbis  continetur  historia  Baby- 
lonis  defectae  et  a  Dario  expugnatae;  iterum  vero  rebel- 
laverunt  Babylonii,  ut  comperimus  ex  Col.  III,  75  sqq., 
quem  locum  subjecimus. 

„  Edicit  Darius  rex:  dum  ego  in  Perside  et  Media 
eram ,  iterum  Babylonii  desciverunt  a  me  Aliquis  homo , 
Arakha  nomine,  Armenius,  Nafld^itae  i)  filius,  is  insur- 
rexit  Babylone.  D'ubana  nomine  regio  (est) ;  inde  iste 
insurrexit,  sic  mentitus  est:  ego  Nabuk'udrak'ara  sum , 
Nabunitae  filius.  Tum  exercitus  Babylonius  a  me  desci- 
vit,  ad  istum  Arakham  transfugit,  Babylone  iste  potitus 
est ,  iste  rex  erat  Babylonis.  Edicit  Darius  rex :  tum  ego 
exercitum  misi  Babylonem.  Vidafra  nomine  Medus  (erat) , 
meus  minister ;  eum  ducem  feci .  sic  ad  eos  locutus 
sum :  proficiscimini  2),  istum  exercitum  Babylonis  caedi- 
te,  qui  mihi  non  obedit.  Tum  Vidafra  cum  exercitu 
profectus  est  adversus  Babylonem ;  Auramazdes  mihi  opem 
tulit;    voluntate  Auramazdae    Vidafra    Babylonem  cepit. 


x)  Literae  n,  quae  tantum  in  duobus  Nominibus  Propriis, 
Nandfita  et  D'ubaria  occurrit  ignota  est  vis,  neque  ea  habe- 
re  potuit  sonum  vere  Persicum.  Aeque  incertus  est  situs  re- 
gionis  D'ubana.  Benfey  vult  Dubium,  aut  regionem,  quae 
hodie  dicitur  Dourouperan.  Melius  autem  ad  sonum  convenit 
J&firitva  in  Mesopotamia. 

2)  Pro  vulgari  lectione  pritti  malim  paraita ,  quod  legendo 
nihil  obstat.  Paraitd  igitur  esset  2  pers.  Plur.  Imper.  a  verbo 
ex  para  -f-  i  composito.  2  Pers.  Sing.  Imper.  est :  paraidHja , 
quod  alii  legunt  pridHja.  In  Imperf.  Ind.  3  Pers.  ut  par  est 
propter  augmentum  legitur  parditd ,  cum  a  producta.  Vid. 
Col.  II,  32,  38,  43,  52,  58.  Col.  III,  64.  coll.  Col.  II, 
30,  50  et  20,  83.  III,  57,  84.  Praeterea  valde  suspicionem 
movet  conjunetio  literarum  p  et  r,  etsi  ex  illo  aprydja  in 
Col.  I,  23.  prodire  videtur,  eam  conjunctionem  esse  admit- 
tendam  in  sermone  Persico.  Nulluni  sane  aliud  exemplum  ex- 
stat,  ubi  literam  p  sequitur  r.  cf.  paras  in  Partic.  u-frasta. 
(Num  pro  aprijdja  legendum  est  adarijtija  ?) 

[nomen  Proprium  mensis ;  nulla  litera  amplius  cerni  potest] 
mensis  £°  die  fuit,  quum  —  sequitur  magna  lacuna  — 
ad  crucem  interfectus  est." 

His  duobus  tantum  locis  Darius  agit  de  Babjloniis 
rebellantibus ,  sed  inde  non  concludere  possumus,  Baby- 
lonios  non  saepius  insurrexisse.  Quum  enim  Darius  in- 
scriptionem  Behistunensem  confiei  juberet,  nondum  bel- 
lum  in  Scythas  erat  susceptum ,  ut  patet  ex  catalogo  po- 
pulorum  in  Col.  I  comparato  cum  pleniore  in  Inscript. 
N.  E,.  Itaque  postea,  bello  Scythico  flnito,  fieri  potest , 
ut  Darius  rursus  Babylonem  oppugnare  coactus  fuerit. 
Sin  vero  tantum  bis  rebellaverint  Babylonii ,  sicuti  repe- 
rimus  ex  Inscriptione  Behistunensi ,  nobis  videndum  erit, 
ad  utram  ex  duabus  obsidionibus  Herodotea  quadrat  nar- 
ratio;  aut  etiam,  si  omnino  comparationi  apta  sit?  Meo 
judicio  Herodotus  aliam  refert  Babylonis  oppugnationem, 
quam  cujus  mentio  fit  in  Monumentis  Darii;  iflcircotes- 
timonium  utrumque  componemus.  In  priore  Babyloniorum 
defectione  Darius  ipse  exercitus  sui  dux  ingreditur  ad- 
versus  Nadcitabiram  quemdam,  qui  falso  titulo  se  esse 
Nabuk'udrak'aram ,  Nabunitae  filium  Babyloniis  praefuit. 
Apud  Tigrim,  quum  Darius  eam  trajecisset,  proelium 
initum  est,  quo  Babylonii  funduntur.  Paullo  post  iterum 
manus  conserunt  ad  Euphratem,  prope  urbem  Zazana,  ac 
Nad'itabira  denuo  fugatus,  se  Babylonem  recipit.  Darius 
autem  eum  insecutus  Babylonem  cepit  impostoremque 
Nad'itabiram  supplicio  dedit.  Ad  hunc  modum  Darius 
priore  vice  Babylonios  insurrectos  et  oppressos  dicit,bre- 
viter  sane,  verumtamen  ita,  ut  concludere  liceat,  ejus 
narrationem  non  convenire  cum  Herodotea.  In  1.  111,90 
Babylonii  descivisse  dicuntur  post  expeditionem  Persarum 
in  Samum,  ad  Sylosonti  auxilium  ferendum,  //nam",  ipse 
loquitur,  // dum  Magus  regnavit  et  septem  viri  insurre\p- 

runt  per  omne  hoc  tempus  et  perturbationem  rerum,sese 
pro  obsidione  paraverant.  Et  occulte  quodammodo  haec 
fecerant.  Quum  autem  palam  rebellassent ,  haec  fecerant 
cett".  Adeo  defectio  Babylonis  cadit  in  annum  516  a. 
Ch.  quo  circiter  tempore  Samus  in  Sylosontis  potestatem 
est  redacta.  In  documento  autem  Persico  ex  tenore  ora- 
tionis  colligendum  videtur,  Darium ,  mox  rerum  potitum , 
Mago  oppresso,  in  compluribus  imperii  partibus  populos 
rebeliantes  debuisse  de  integro  subigere.  Ante  ipsam  enim 
defectionem  Babylonis  rex  in  Col.  I  74,  sqq.  comme- 
morat  insurrectionem  in  Susiana,  a  quodam  Athrina  fa- 
ctam,  qua  oppressa  Babylonem  adortus  est.  Igitur  prior  in- 
surrectio  locum  habuit  in  primo  Darii  regni  anno,  et  de 
hac  insurrectione  Babylonis  Herodotus  nihil  compertum 
habuit.  [nde  non  meminit  auctoris  rebellionis,  quem  eum 
non  omisisse  credo,  si  istum  cognovisset.  Neque  con- 
venit  narratio  ipsa  Herodotea  cum  Darii  relatione,  ubi 
enim  Herodotus  est  fusior,  in  obsidionis  historia,  ibi 
Darius  est  brevissimus.  Objici  potest,  Darium  fortasse 
de  industria  reticuisse,  quomodo  Babylon  capta  sit,  quo 
gloria  expugnationis  magis  ad  sese  ipsum  quam  ad  Zopy- 
rum  pertineret ;  confiteri  se  per  dolum  alius  urbem  diu 
frustra  oppugnatam  cepisse ,  fortasse  regi  Persarum  oifen- 
dere  potuit.  Sic  profecto  res  explicari  potest,  sed  quod 
et  ex  scriptoribus  Graecis  et  ex  Monumentis  compertum 
habeamus,  Darius  non  is  fuit,  quem  ejusmodi  praeclare 
erga  se  factum  commemorare  puderet.  Videas  quae  exem- 
pla  gratitudinis  Darii  literis  prodiderit  Horodotus,  in  1. 
III,  140.  IV,  143.  V,  11.  VII,  194.  Etenim  eo  modo 
facinus  Zopyri  insigne  regi  memorare  licebat,  ut  et  sibi 
et  fideli  suo  ministro  decori  fuerit.  Sed  nunc  Darius 
quasi  obiter  mentionem  facit  Babylonis  recuperatae ;  //pro- 
fectus    sum  Babylonem ,  eamque  cepi  et  Nad'itabiram  ce- 

pi;  deinde  istum  Nad'itabiram  interfeci,  haec  sunt  ipsi, 
verba.  Si  expugnatio  Dario   tanto  labore  stetisset,  pluri- 
bus  verbis  et  superbioribus  usus  esset.    Adeo  satis  me  os- 
tendisse  puto,  narrationem   Herodoti  dissidere  a  relata  in 
Darii  monumento  priore  Babylonis  defectione. 

Teste  autem  ipso  Dario,  Babylonii  iterum  rebellaverunt, 
auctore  Armenio  quodam ,  nomine  Arakha ;  qui  item  se 
Nabuk'udrak'arain ,  Nabunitae  filium  finxit.  Quae  in  hoc 
bello  exponuntur  res  gestae  minus  etiam  conciliandae  sunt 
cum  narratione  Herodotea.  Nam  h.  1.  non  ipse  Darius 
exercitum  in  Babylonios  ducit,  sed  unum  ex  ducibus, 
Vidafra,  copiis  praeficit;  AHdafia  urbe  potitus  est.  Qui 
deinde  sequuntur  versus  infeliciter  depravati  sunt;  ex  ul- 
timis  vocabulis  colligendum  videtur  Arakham  supplicio  esse 
aftectum.  Conjecto  equidem,  totum  locum  corruptum, 
per  quatuor  tantum  versus  patentem ,  eadam  ferme  verba 
continuisse,  ac  quae  legimus  in  Col.  III,  vs.  49 — 52. 
Quum  igitur  neuter  locorum,  quos  attulimus  ex  Monu- 
mentis  Darii  concinant  cum  Herodoto,  aut  alia  quaedam 
defectio  apud  hunc  intelligitur  aut  facinus  Zopyri  est  fa- 
bula.  Equidem  quid  hac  de  re  tenendum  habeamus,  du- 
bius  haereo;  id  tamen  certum  est,  Herodotum  ignorare 
utramque,  quam  memorat  Darius  insurrectionem ,  nam 
rem  factam  scribit,  quasi  rebellio  de  qua  sermo  est  in  1. 
III,  90  fuerit  Dario  regnante  prima  et  unica. 

Inter  bella,  quae  Darius  gessit,  ab  Herodoto  memo- 
ratur  bellum  cum  populis  Indicis.  Quod  a  Monumentis 
confirmatum  vidimus,  quum  Catalogum  tractaremus  pro- 
vinciarum  in  imperio  Persico.  Quo  autem  tempore  pars 
Indorum  a  Dario  subjecta  sit,  Herodotus  non  definivit, 
neque  Inscriptiones  in  hac  quaestione  adjuvant.  Id  co- 
gnovimus  debellatos  Indos  fuisse  post  tempus,  de  quo  in 
Monumento  Behistunensi  sermo  est,  sed  porro  accuratius 

definire  nequimus.  De  Indis  subactis,  ut  legimus  in 
Herod.  1.  IV,  44  omnino  non  loquitur  excerptum  Pho- 
tianum. 

Aliae  a  Dario  res  gestae,  quas  in  Inscriptionibus  re- 
latas  reperimus,  neque  in  Herodoto,  neque  in  Ctesiae 
excerpto  inveniuntur;  nihil  tamen  aliud  Monumentum 
Behistunense  continet  nisi  historiam  defectionum  feliciter 
oppressarum.  Darii  igitur  historiam  illustrant  res  illae, 
sed  quoniam  a  nullo  alio  auctore  nobis  traduntur,  eas 
quocum  conferamus  non  habemus.  Contra  autem  in  bello 
Graeco  Herodotus  nobis  nisi  solus,  at  certe  fide  dignis- 
simus  est  auctor,  eoque  quidem  dignissimus,  quod  in 
illius  belli  historia  maxime  versatus  fuerit  necesse  est, 
et  adhuc  in  historia  Persarum  nullum  in  Herodoto  erro- 
rem  deprehendimus,  qui  ex  mala  fide  ortus  est.  Falsa 
tradere  Herodotus  poterat,  mentiri  vero  nequibat. 

Paucis  absolvere  poterimus  ,  quid  in  ultimis  Darii 
annis  factum  sit.  Post  nuntium  acceptum  cladis  Persa- 
rum  ad  Marathonem ,  Darius  ira  incensus  alteram  ex- 
peditionem  ac  majorem  in  Graeciam  meditabatur.  Eam 
per  tres  annos  praeparaverat ,  quum  quarto  anno  Aegjp- 
tus  descivit.  Darius,  quum  in  Aegyptum  prius  arma 
inferenda  censeret,  anno  post  defectionem  Aegypti ,  quum 
in  eo  esset,  ut  in  rebelles  tenderet,  mortem  obiit,  post 
quam  per  annos  regnavit  triginta  sex,  Vid.  Her.  VII, 
1 — 4.  Initium  regni  Darii  ex  chronologia  Herodoti  est 
annus  521  a.  Ch  n.  et  mortis  annus  fuit  485  a.  Ch.  n. 
Non  dicit  Herodotus,  quot  annos  vixerit  Darius,  sed 
hoc  consequi  possumus  eo,  quod  idem  Darii  aetatem 
tradit  in  1.  I,  209  fuisse  annorum  circiter  viginti,  quum 
Cyrus  cum  Massagetis  bellum  gereret.  Non  multum  post 
Cyrus  occubuit;  Cambyses  et  Magus  conjuncti  complent 
spatium    annorum  octo.    Vid.   Herod.  1.  III,  67.    Itaque 

Darius  regnare  coepit  anno  aetatis  vicesimo  octavo  vel 
nono,  anno  a.  Ch.  n.  521.  Adde  annos  regni  triginta 
sex  et  aetatem  Darii  fuisse  videbis  annorum  sexaginta 
quatuor.  Diversa  autem  Ctesias  habet;  apud  eum  enim 
Darius  regnavit  annos  triginta  unum  (Xa'),  et,  ex  lec- 
tione  Bekkeri,  vixit  annos  septuaginta  duos  (oj8'),  adeo- 
que  anno  fuit  aetatis  quadragesimo  primo,  quum  regnum 
occuparet.  Admonendum  tamen,  numeros  non  certos 
esse;  vulgata  lectio  erat:  ^riaaq  \kkv  exn  i(3'  izpo  xvjq  (3a<7i- 
~ke(aqy  ifiaoihvae  ^ezn  Xa\  Numerus  i(3'  sane  absurdus 
est,  sed  unde  irrepsit  illud  npo  x9jq  (3flunXs&$?  Manum 
abstinere  prudentius  est,  et  in  lectione  tamincerta,  neque 
Ctesiam  culpare,  aut  ei  fidem  contra  Herodotum  habere, 
neque  Herodoto  quicquam  diffidere  opus  est. 

Constare  videtur  apud  Ctesiam  numerus  pro  spatio 
regni,  nam  ex  verbis  in  §  19:  //Darius  reversus  in  Par- 
sas  et  sacrificiis  factis,  post  morbum  dierum  triginta 
mortuus  est,"  patet,  nisi  excerptor  fuerit  hebetissimus, 
regem  obiisse  non  diu  post  pugnam  Marathonensem.  At 
apud  Herodotum  Darius  vita  defungitur  anno  quinto  aut 
fortasse  sexto  post.  Hoc  ipsum  autem  discrimen  est 
inter  utrumque  scriptorem,  quod  ad  spatium  Darii  regni. 
Quo  vero  anno  Ctesias  mortem  regis  illius  posuerit,  ex 
chronologia  Graecorum  nescimus ;  feliciter  testimonio  ejus 
de  hac  re  non  egemus ,  et  si  cum  Herodoto  faciemus, 
Darium  obiisse  anno  sexto  post  pugnam  Marathonensem , 
tum  annus  mortis  cadat  necesse  est  in  annum  486  vel 
485  a.  Ch.  n. 

Darius  Aapehg ,  Persice  dictus  Darajavush,  ortus  erat 
genere  Persarum  nobilissimo  Achaemenidarum,  aeque  ac 
Cyrus  et  Cambyses.  Vid.  Col.  I,  28  text.  Rawl.  Stem- 
ma  Darii  invenimus  in  Col.  I,  3  sqq.,  ubi  haec:  //Edicit 
Darius    rex :   meus    pater    (erat)    Hystaspes    (Vishtaspa), 

Hystaspis  pater  Arsames  (Arshama),  Arsamis  pater  Aria- 
ramnes  (Arijaramana),  Ariaramnae  pater  (omissum  a 
lapidario  Teispes ,  K'ishpish),  Teispis  pater  Achaemenes 
(Hakhamanish).  Edicit  Darius  rex:  hac  de  causa  nos 
Achaemenidae  appellamur,  ab  antiquo  honoraii?  sumus, 
ab  antiquo  nostra  stirps  regnabat.  Edicit  Darius  rex: 
8  meae  stirpis  (fuere),  qui  pridem  reges  erant,  ego 
nonus  sum ;  in  longa  serie  nos  reges  sumus.11  Cf.  CoJ. 
V.  Nomina  Graeca,  quae  Persicis  apposuimus,  petita 
sunt  ex  Her.  VII,  11  ,  quo  Xerxem  sic  loquentem  facit: 
//  p?  yocp  etY\v  tov  Aapeiou  xov  'Taxdamoq  zov  'ApadpLeot; , 
rov  "'Apiapocu.veu ,  toO  Tefoneoq  ,  zov  Kupoi»^  xov  Ka^jSuaew^, 
tou  TeiGT:eo<;y  tov  'A^at^syeo;  yeyov&q"  Haec  igitur 
genealogia  accurate  convenit  cum  Inscriptione,  praeter 
tres  interjectos ,  Cyrum ,  Cambysen  ,  Teispim  alterum. 
Quum  autem  alii  alterum  Teispim  non  legant,  suspicio 
me  subit,  tria  illa  nomina  esse  interpolata,  non  ab  He- 
rodoto,  sed  ab  erudito  quodam  lectore.  Quomodo  enim 
fieri  potest,  ut  Herodotus,  qui  sciebat  Darium  Hystaspis 
fuisse  aequalem  juniorem  Cyri  Magni,  eundem  Cyro  pro- 
gnatum  scripserit  ?  An  alius  intelligitur  Cyrus ,  alius  Cam- 
byses,  quam  Cyrus  Magnus,  ejusque  pater?  Aut  hoc 
opinatus  est  Herodotus,  aut  locus  est  interpolatus.  Ex 
Inscriptione  quoque  prodit  Achaemenem  vixisse  annos  cir- 
citer  ducentos  ante  Darium ,  quod  hic  sextus  ad  genus 
ab  illo  absit.  Cf.  quae  de  stemmate  Cyri  disseruimus 
hujus  commentationis  pag.  16. 

Vita  Darii  ad.  finem  perducta  si  quaeremus ,  quibusnam 
ille  animi  dotibus  ornatus  fuerit,  quaenam  de  imperio 
Persico  ob  incrementa  sit  meritus ,  et  quem  locum  in  ordine 
regum  Persarum  ad  virtutem  obtineat,  tum  statimseno- 
bis  offeret,  regnum  Darii  imperio  Persico  fuisse  eam 
aetatem,  in  qua,  veluti  in  universarum  historia  civitatum 

reperimus,  civitas  et  interne  et  externe  summopere  flo- 
ruerit,  verum  ita  floruerit,  ut  summus  flos  imminentem 
roboris  deminutionem  praedicat.  Nam  illius  temporibus 
vetus  Persarum  bellica  virtus  pedetentim  diminuere  coe- 
perat,  et  deinde  foris  bella  cum  Graecis,  quorum  initi- 
um,  non  vero  finem  adspexerat  Darius ,  domi  autem 
mollities  luxuriaque  in  dies  augens,  imperium  usque 
adeo  debilitabant ,  ut  Alexandro  Magno  150  prope  annis 
post  Darii  obitum  imperium  labefactatum  sine  multo  la- 
bore  evertere  contigerit. 

Darius  vero  ipse  summopere  bene  meritus  est  deimpe- 
rii  distributione  atque  ordine,  et,  quamvis  multa,  in  his 
perniciosa  ipsi  bella  gesserit,  pacis  studiosior  fuisse,  quam 
belli  videtur.  Nam  quae  suscepit  bella  ad  auctoritatem 
dignitatemque  imperii  suamque  ipsius  necessaria  erant. 
Imperium  tueri  illum  oportuit  contra  injurias  populorum 
ferocium,  qui  saepius  fines  imperii  turbabant;  hincexpe- 
ditio  in  Scythas.  Vid.  Her.  1.  IV ,  1.  Unum  bellum  cum 
Graecis  inconsideratius  Darius  iniit,  sed,  quum  ab  Athe- 
niensibus  in  insurrectione  Ionica  lacessitus  et  ab  ex- 
sulibus  Graecis  esset  incitatus,  non  valdemirum  est,  quod 
ille  paululum  fortasse  vanitate  inductus  superbos  Grae- 
cos  subigendi  tandem  consilium  ceperit.  Cetera  tamen  quae 
Darius  gessit  bella  erant  adversus  rebelles.  Omnino  ani- 
madvertere  est,  illum  sese  ipsum  non  virum  belli  ar- 
tium  peritum  habuisse;  omnia  enim,  provectiore  certe 
aetate  satrapis  vel  ducibus  suis  gerenda  reliquit ,  excepto 
bello  Scythico,  cui  ipse  praefuit,  quippe  quod  Persis  sa- 
crum  quasi  bellum  videretur.  In  Monumentis  suis ,  quum 
de  se  ipse  loquitur,  se  magis  regem  profitetur,  subjectis 
consnlentem,  quam  ducem  bellicosum,  qui  ante  non  qui- 
escat ,  quam  totum  orbem  oppresserit.  Cyrus  ac  Camby- 
ses,  satis  et  nimis  bellaverant,   vicerant,  et  subegerant, 

Darius  autem  imperium  ordinandum  pereipiebat.  Ipsi 
quoque  Persae  dilucide  discrimen  inter  Darium  ac  prae- 
cessores  perspiciebant ,  illum  propter  tributa  ordinata  et 
aliahuic  similia  instituta  appellantes  xdmrikov  }  verum  Cam- 
bysem  <Je<77rdTy]v  _,  Cyrum  naxipa.  Etiam  in  Jnscriptioni- 
bus  perlucet  animus  Darii  atque  ingenium.  Nusquam 
ullum  ejusmodi,  qualem  Graeci  ei  imputarunt,  arrogan- 
tiae  exemplum  in  oratione  regis  Persarum  cernimus.  Po- 
test  sane  tleri,  quod  Darius  non  locutus  est,  sicuti  agere 
solebat,  sed  hoc  saltem  scire  ostendit,  quae  in  ore  regis 
Persarum  oratio  deceret  Cujusvis  jndicio  relinquemus, 
num  haec  sint  verba  oppressoris,  qualem  Graeci  regem 
quemquam  Persarum  arbitrantur.  Legimus  in  Col.  IV, 
59  sqq:  //Edicit  Darius  rex:  id,  quod  ego  feci,  omne 
perfeci  voluntate  Auramazdae;  Auramazdes  mihi  opem  tu- 
lit,  et  qui  ceteri  sunt  dii.  Edicit  Darius  rex:  hac  de 
causa  Auramazdes  opem  tulit ,  ac  qui  ceteri  sunt  dii ,  quia 
non  improbus  eram ,  neque  deceptor  eram,  neque  oppres- 
sor  eram."  Ejusdem  Col.  vs.  67.  //  Edicit  Darius  rex:tu, 
quisquis  rex  eris  in  posterum ,  qui  homo  deceptor  est  aut 
qui  —  est,  eos  ne  — ,  tamquam  severus  vindex  eos  pu- 
nito."  Cf.  ejusd.  Col  36  sqq.  //Tu,  quisquis  rex  eiis  in 
posterum,  cave  a  peccato;  homo,  qui  improbus  est,  eum 
severe  punito.  Si  sic  censebis,  imperium  meum  difficile 
vincetur."  Porro  inspicias  Col.  I,  £0  sqq.  // Hae  sunt 
regiones ,  quae  mihi  evenerunt ;  voluntate  Auramazdae  ser- 
vi  mei  erant ,  mihi  tributum  ferebant ;  quod  iis  a  me  im- 
perabatur,  nocte  dieve  id  factum  est.  Edicit  Darius  rex: 
in  his  regionibus  homo  qui  probus  erat,  eum  bene  tracta- 
bam ;  qui  improbus  erat,  eum  severe  puniebam.  Volun- 
tate  Auramazdae  hae  regiones  leges  meas  servabant;  si- 
cut  iis  a  me  imperabatur  sic  perficiebatur.v 

Praeter  haec  exempla    aliis   locis  adhortationes  occur- 

runt  Darii  ad  Auramazden  colendum  legesque  divinas  ser- 
vandas.  Constanter  repetitur  formula :  voluntate  Auramaz- 
daerex  sum  aut  hoc  illuc  feci,  Auramazdes  mihi  regnum , 
opem  obtulit."  Sufficient  haec  exempla  ad  demonstran- 
dum,  Darium  Hystaspis  diligenter  sejostendere  principem 
subditorum  salutis  studiosum  ac  deorum  pium  cultorem. 
Neque  vana  specie  in  Monumentis  Darius  suis  pie  lo- 
quitur,  nam  ex  ipsis  scriptoribus  Graecis  multa  nobis  de 
illo  prodita  sunt,  quae  mite  praestansque  ingenium  ma- 
nifestant;  quanta  gratitudinis  Darii  exempla  Herodotus 
memorat  notum.  Quae  autem  idem  Darium  in  columna  ad 
Tearum  fiuvium  jactantem  facit ,  regis  sapientis  prorsus  alie- 
na  sunt,  et  ridiculum  exemplum  praebent,  quo  odium  popu- 
lare  probum  hominem  cogat.  Ad  reges  Persarum  vituperan- 
dos  Herodotus  est  promptissimus ,  sed  Graeco,  tempore 
quo  alterum  bellum  a  Persis  Graeciae  imminebat  nato, 
id  facile  condonari  poterit,  dummodo  istiusmodi  puerili- 
bus  fabulis  fidem  negare  nobis  liceat. 

Darii  regno  fuse  pertractato,  transeundi  locus  est  ad 
regnum  Xerxis,  ad  quem  imperium  quidem  paternum, 
verum  nullae  animi ,  nullae  ingenii  dotes  transierant. 
Hominem  nullius  virtutis  fuisse  scriptores  Graeci  cuncti 
Xerxem  ajunt.  Exstant  autem  ipsius  Xerxis  documenta: 
an  ea  nos  alia,  ac  quae  jam  ex  exteris  scriptis  audivimus, 
doceant,  id  in  capite  sequenti  indagandum  erit. 


CAPUT   V. 

XERXES,    DARII   EILIUS ,   REX. 


Xerxes,  simulac  regnum  occupavit,  arma  in  Graeciam 
inferre  parabat.  Ctesias,  quem  priorem  sequemur  narran- 
tem,  causas  expeditionis  reddit,  quod  Chalcedonenses 
pontem  solvere  conati  essent,  quod  iidem  aram  a  Dario 
erectam  diruissent,  et  quod  Athenienses  Datin  occisum 
non  reddidissent.  Eas  tamen  non  veras  fuisse  causas,  de 
quibus  bellum  iterum  a  Persis  susceptum  sit,  quisque 
intelligit,  neque  ipsum  Ctesiam  rationem  tanti  belli  po- 
suisse  credo  in  rebus  per  sese  ipsas  parvi  momenti; 
profecto  injuriae  illae  recentes  filium  ad  expeditionem  a 
patre  inchoatam  perferendam  acrius  incitabant.  At  He- 
rodotus  Xerxem  non  nisi  postquam  diu  dubitavit  cum- 
que  Persarum  nobilissimis  deliberavit,  expeditionem  sus- 
cipiendum  statuisse  dicit,  Mardonio  praecipuo  belli  ad- 
monitore.  Mardonius  secundum  Ctesiam  quoque  apud 
Xerxem  in  primis  valebat  auctoritate.  Sed  Xerxes  ante 
quam  Graeciam  adortus  est,  Aegyptum  rebellatam  per- 
domuit,    quo    facto    Graeciam    petivit.     Sic    Herodotus, 

contra  vero  Ctesias  de  rebellione  Aegyptiorum  tacet,  sed 
ante  bellum  Graecum  inceptum  memorat  defectionem 
Babyloniorum ,  quae  oppressa  est  per  Megabyzum ,  Zo- 
pyri  filium,  eodem  fere  consilio,  quo  ex  Herodoto 
Zopyrus  urbem  cepit.  Jam  supra  de  ea  re  quid  sen- 
tiamus  diximus. 

Ante  bellum  Xerxis  cum  Graecis  tractandum,  quae- 
dam  annotare  lubet  ad  locum  excerpti  Ctesiae  in  §  20, 
quo  aliquid  memoratur  ad  genealogiam  pertinens.  Xer- 
xes  illo  teste,  uxorem  duxit  Amestrin,  filiam  Onophae, 
ex  qua  sibi  gignuntur  tres  filii  Dariaeus,  Hystaspes,  Ar- 
toxerxes,  et  duae  fiiiae,  Amytis,  nomine  aviae  vocata , 
ac  Rodogune.  Quoque  ab  Herodoto  Amestris  Xerxis  uxor 
dicitur  ,  sed  filia  Otanis,  non  Onophae,  Her.  "VII,  61. 
Ut  supra  vidimus,  is  ex  conjuratis  contra  Magum , 
quem  Herodotus  nuncupat  Otanen  a  Ctesia  appellatur 
Onophas.  Scriptores  igitur  ita  inter  se  dissentiunt,  ut 
sibimet  ipsis  constent.  Nomen  ">Ov6(pxq  composuimus  cum 
*Av«^y];_,  filio  Otanis,  qui  fuit  Cissiorum  in  Xerxis  exer- 
citu  dux,  Her.  VII,  62.  Adeo  Ctesias  Otanis  filium 
cum  eo  ipso  confudisse  videtur,  filium  Otanis  inquam, 
nam  nomen  Ovoyxc,  ad  patrem  Otanis  pertinuisse  nequit, 
quoniam  pater  Otanis  in  versione  Medica  nomen  habet 
B'huggara.  Yid.  Benfey,  d.  P.  K.  pag.  40. 

De  liberis  Xerxis  Herodotus  non  loquitur,  quam  ob 
rem  eum  comparandi  cum  Ctesia  locus  non  est,  sed  ante 
quam  ad  aliud  quid  transeam,  obiter  attingam  annotati- 
onem  Mulleri,  pag.  66  ad  Ctesiae  §  20.  H.  1.  Mullero 
arridet  conjectura  Baehrii,  sic  cogitantis:  verba  xaTa 
xyjv  oyo/xaffiav  vn;  [xd^ric,  non  ad  Amytin,  sed  ad  Rhodo- 
gunen  esse  referenda  propter  locum  Suidae,  ubi  haec: 
Vodoyjvn  ,  ywh  plv  'Yox<xgtzov  ,  Sepfou  £e  >ca:  Aapetov  pj- 
xyp.    Quisque    videbit    credo,    sententiam    Baehrii    nullo 

stare  argumento.  Annotatio  Suidae  primo  locO  absurda 
est,  si  locus  bene  se  habeat;  Darius  non  fuit  Oedipus, 
et  Xerxes,  secundum  Herodotum,  meliorem  quam  Suida 
est,  testem,  fuit  filius  Atossae.  Ceteroquin  per  r\  \uxwn 
potest  intelligi  tam  avia  Xerxis,  quam  Amytis.  Ctesias 
autem  Xerxis  aviam  intelligit,  et  tum  res  perlucida  est, 
ex  ipsius  enim  Ctesiae  testimonio  ,  uxorem  Cyri,  i.  e., 
aviam  Xerxis  per  Atossam,  fuisse  Amytin  audivimus. 

Bellum  Graecum  in  excerpto  Photiano  copiose  et  pro- 
lixe  narratur.  Quamvis  eo  de  bello  Inscriptionum  testi- 
monium  omnino  desideremus ,  attamen  ex  comparatis 
Herodoto  ac  Ctesia  quaeremus,  quos  fructus  ex  illis  in- 
ter  se  compositis ,  etiam  sine  documentis  Persicis  perci- 
pere  possimus.  Ctesiae  excerptum  haec  fere  continet. 
Xerxes,  quum  octingentorum  millium  exercitum  coegis- 
set,  Graeciam  petivit.  Hellesponto  ponte  juncto,  quum 
in  eo  esset  exercitus  ,  ut  pergeret  in  Graeciam,  Demara- 
tus  Lacedaemonius ,  qui  regi  trajicienti  aderat  ei  auctor 
fuit,  ne  in  Spartam  invaderet  *).  Xerxes  ad  Thermopy- 
las  per  Artapanum  cum  decem  millibus  Leonidam  aggres- 
sus,  quum  opias  eas  amisisset,  rursus  viginti  milliaPer- 
sarum  immisit,  qui  item  caesi  sunt.  Postremo  Xerxes, 
consilio  adhibito  Thoracis  Thessali,  et  optimatum  Tra- 
chinensium ,  Calliadis,  Timaphernisque,  etiam  Demarati 
atque  Hegiae  Ephesii  ,*  Lacedaemonios  circumcingere  sta- 
tuit.  At  Trachinensibus  istis  semita  occulta  Persis  mon- 
strata,  Leonidas    cum   suis  a  tergo  pressus,  fortiter  pug- 


*)    Locum  in  excerpto  turbatum  credo.  Pro   Jtj/idgaroq   de  6 

Aay.tdwiiAoruoq  crvaQtytvfTo  rj&y  ttqcotov  xal  ovrjjv  avro)  tv  rij 
foafi&oei,  nal  aTtfZQyt  xri  ,  legere  malim  :  Jrj^&Qazoqdtb  AaKtdat,- 
[Aovboq ,   bq  TTaQfyhfxo  jjdfj  TtQovtQOv  ,    Ovtijv  xrf.    Si     lta    legemus 

non  obloquetur  Ctesias  Herodoto  dicenti  Demaratum  jam  ad 
Darium  venisse. 

nans  occuhuit.  Xerxes  exercitum  Mardonio  duce  mittit 
ad  Plataeas;  Pausanias  cum  trecentis  Spartanis,  mille 
perioecis,  sex  millibus  ex  ceteris  civitatibus  Persas  fudit, 
atque  ipse  Mardonius  vulneratus  fugit.  Mardonius  deinde 
a  Xerxe  templum  Apollinis  direptum  Delphos  missus, 
ingruente  grandine  est  obrutus.  Ipse  Xerxes  Athenas 
petit,  quas  vacuas  praeter  areem  a  paucis  defensam  in- 
venit.  Ceteri  Athenienses  Salaminem  fugerant,  centum 
et  decem  triremibus  armatis.  Xerxes  autem ,  quum  ad 
angustissimum  Atticae  locum  (Heracleum  vocatum)  per- 
venisset,  aggerem  Salaminem  versus  duxit,  qua  pedestri 
itinere  ad  insulam  transiret.  Consilio  Themistoclis  Aris- 
tidisque  sagittarii  ex  Creta  arcessuntur,  et  veniunt. 
Deinde  pugna  navalis  fit  inter  Persas  cum  plus  mille 
navibus,  et  Graecos  cum  septingentis.  Graeci  vincunt, 
Persae  quingentas  naves  amittunt  et  Xerxes ,  auctoribus 
Themistocle  atque  Aristide,  fugit.  Is,  quum  in  Asiam 
trajecisset  Sardes  profectus  est ,  Megabyzo  misso,  qui 
Delphorum  templum  diriperet.  Illo  recusante  mittitur 
Matakas  eunuchus,  a  quo  res  perflcitur. 

Sic  Ctesias  de  bello  Xerxis  in  Graecia  gesto ;  quatenus 
ab  Herodoto  dissensiat,  euique  manifestum  erit.  De  nu- 
meris  diversis  disputare  inutile  puto ,  nam,  quum  nihil 
certi  de  iis  possit  pronuntiari,  neque  discrimen  tantum 
sit,  ut  utri  numerum  suum  culpae  demus,  aliis  cupidio- 
ribus  harum  rerum  dijudicationem  relinquo.  Profecto 
numerus  Herodoteus  in  1.  VII,  60  septuaginta  et  centum 
myriadum,  ingens  est,  sed  neuter  accurate  tradidit, 
neque  tradere  potuit.  Herodotus  copiose  exponit,  quinam 
populi  quibus  ducibus  in  Xerxis  exercitu  militarent ,  quod 
tam  diligenter  fecit,  ut  nonnulli  cogitarint,  Herodoto  haec 
scribenti  ab  oculos  fuisse  documentum  Persicum.  Quod 
si    negare    audeam    ex    argumentis,    quae   posthac   dabo, 

tamen  hoc  libenter  concedo,  Herodotum  enumerationem 
suam    hausisse    ex    fonte    haud   parvae  fidei.    Distributio 
populorum     aliquantum    differt   a   divisione    Satrapiarum 
apud    Herodotum.    Si   nomina  singula  inspexerimus ,  for- 
tasse  de  ratione  hujus  differentiae  aliquid  dicere  poterimus. 
Praeeunt  omnes  Persae;  sequunter  2°  Medi,  3°  Cissii, 
4°  Hyrcani,    5°  Assyrii,    6°   Bactri   et   Sacae    Amyrgii, 
7°  Indi,  8«  Arii,  9»  Parthi,  Chorasmii ,  10°  Sogdi,  llo 
Gandarii  etDadicae,  12°  Caspii,  13°  Sarangae,  14°  Pac- 
tyes,    15°  Utii   et  Myci,   16°  Paricanii,   17°  Arabes  et 
Aethiopes,  18°  Libyes,  19°  Paphlagones  et  Matiani,  20° 
Mariandyni,  Ligyes,  Syri  (Cappadoces) ,  21°  Phryges   et 
Armenii,   22°   Lydi  et   Mysi,    23°  Thraces,  24°  Nomen 
populi    non    legibile,  Cabelenses,  Milyes,  25°  Moschi  et 
Tibareni,  26°  Macrones  et  Mosynoeci,  27°  Mares  et  Col- 
chi ,  28°  Alarodii  et  Saspires ,  29°  Insulani  ex  mari  Ru- 
bro.    Distributio  igitur   populorum,   qui  sub  Xerxe  mi- 
litant ,  distat  a  divisione  Praefecturarum ,  unde  colligendum 
est,    populos   1.   c.   allatos   ducesque    eorum   non    fuisse 
quemque  ex  quaque  satrapia  cum  eorum  satrapa,  sed  ra- 
tio   divisionis  fuisse   videtur   militaris.    Duces  maximam 
partem   nisi   cuncti  erant  Persae,  sicuti  probatur  ex  no- 
minibus  vere  Persicis ,  quibus  illi  utuntur;   omnes  autem 
duces   satrapae  esse  nequeunt,  quia  plures    enumerantur 
populi,   quam  satrapiae,  tam  apud  Herodotum,  quam  in 
Monumentis   Darii.    Pieri   tamen  potest,   ut  Xerxes  dis- 
tributionem  paternam  mutaverit.  Ex  quo  fonte  Herodotea 
manarint  de  populis  militantibus  eorumque  ducibus,  dif- 
ficile  est  confectu.    Non   temere   eum   populos    divisisse 
coarguit   ordo  enumerationis ,   nomina    ducum    una   cum 
patrum  nomine.    Persicis    vero    documentis  uti  nequibat. 
Quid  tunc?  Num  Herodotus  catalogum  suum  pepigit  ex 
testimonio   testium    oculatorum   et  aequalium  bello?  Vix 

credimus,  quoniam  tantum  temporis  spatium  praelapsum 
erat.  An  documentum  Persicum  translatum  inspexit  ?  Sar- 
dibus  v.  c.  aut  in  alio  quodam  capite  imperii  Persici  ta- 
lia  documenta  fortasse  exstabant  in  pluribus  linguis 
conscripta.  Si  inter  Inscriptiones  catalogus ,  de  quo  ser- 
mo  est  superesset,  tum  sane  facile  foret  dijudicatu,  He- 
rodotusne  documentum  fidei  dignum  inspexerit  an  aliun- 
de  sua  deduxerit.  Quum  autem  in  Inscriptionibus  nihil 
ejusmodi  reperiamus,  quae  vera  sint,  quae  falsa,  si  non 
lateat,  at  certe  non  sine  ullo  dubio  cognoscendum  est. 

Quod  ad  ipsius  expeditionis  historiam,  operae  pretium 
est  conferre  ea,  quae  Ctesias  mandat  super  pugna  Ther- 
mopylarum  cum  Herodoti  narratione.  Ctesias  Xerxem, 
consilio  habito  manum  misisse  ait ,  ducibus  Calliade  et 
Timapherne  Trachiniis,  qui  semitam  occultam  Per- 
sis  monstrarent.  Hoc  facto  occubuere  Lacedaemonii.  At 
vero  Herodotus  Lacedaemonios  perditos  scribit  traditione 
Epialtis  cujusdam,  et  ejus  Trachinii,  quamvis  in  1. 
"VII,  214,  distincte  meminerit,  traditorem  secundum  non- 
nullos  non  fuisse  Epialten ,  sed  Onetam  Carystium  ac  Co- 
rydalum  Anticyrensem.  Id  autem  Herodoto  eo  falsum  vi- 
detur,  quod  Pylagori  non  duos  allatos  proscripsissent, 
sed  Epialtem  Trachinium.  Res  igitur  aliquo  certe  du- 
bio  laborat.  Paullo  porro  certissime  hallucinatur  Cte~ 
sias,  siquidem  pugnam  Plataeensem  ponit  brevi  post  pu- 
gnam  Thermopylarum.  Ut  apud  omnes  constat  proelium 
ad  Plataeas  factum  est  anno  post  pugnam  navalem  apud 
Salaminem,  non  vero  ante.  Unde  Ctesias  tam  absonam 
sententiam  habuerit  nescio,  et  plane  non  assequor,  quo 
modo  fieri  potuerit,  ut  Graecus,  ut  erat  Ctesias,  tam 
ignarus  esset  Graecorum  historiae.  Excerptorem  per  sese 
ipsum  ejusmodi  mendum  commisisse  non  arbritor;  tem- 
pus   proelii  Plataeensis    ei   notius   erat,    quam  quo  esset 

lapsus.  Necessario  igitur  error  ipsi  Ctesiae  imputandus 
est.  Porro  in  narratione  pugnae  Plataeensis,  ut  numeros 
copiarum  apud  utrumque  omittam,  etiam  eo  dissentiunt 
Ctesias  et  Herodotus,  quod  apud  hunc  Mardonius,  Per- 
sarum  dux,  in  certamine  periit,  apud  illum  vero  vulne- 
ratus  aufugit,  et  aliquanto  post  demum  per  grandinem 
interiit,  quum  Xerxis  jussu  templum  Apollinis  direpturus 
esset.  De  ea  Persarum  in  Delphos  expeditione  etiam  in 
Herodoto  aliquid  legimus,  sed  quisnam  fuerit  dux  non 
memoratur.  Secundum  Herodotum  expeditio  ista  facta  est 
ante  proelium  Salaminense,  ut  quoque  apud  Ctesiam,hoc 
vero  discrimine,  quod  in  Ctesia  expeditio  sequitur  pug- 
nam  ad  Plataeas.  Cur  Mardonium  in  proelio  Plataeensi 
non  occisum  fecerit  Ctesias  clarum  est.  Bes  autem  ipsa 
declarat,  hac  in  re  Ctesiae  omnem  fldem  esse  abjudican- 
dam  quippe  qui  et~  tempora  et  res  gestas  confuderit. 
Pleraque  in  eo  tam  falsa  sunt,  ut  nihil  explicemus,  si 
cum  Mullero,  Ctes.  frag.  pag.  67  omnem  differentiam  tri- 
buemus  //vanitati  Persarum."  Addit  idem  vir  doctissimus: 
//Hinc  sua  hausit  Ctesias,  quem  inter  Persas  composuisse 
belli  Medici  historiam  totius  narrationis  tenor  coarguit." 
Non  capio,  quid  ad  vanitatem  Persarum  pertineat  cla- 
dem  Plataeensem  uno  anno  prius  ponere,  aut  quid  glo- 
riae  Persis  fuerit  Matacam  diripuisse  templum  Delphicum. 
Si  ea  opinio  vera  esset,  etiam  ex  Persarum  vanitate  Cte- 
sias  hausit  mortem  Mardonii  ante  aedem  Apollinis  per 
grandinem  ingruentem.  An  etiam  hoc  ejusmodi  erat,  de 
quo  gloriarentur  Persae?  Prudentius  est  arbitrari,  Cte- 
siam  suapte  auctoritate  sua  conscripsisse. 

Porro  dissidet  uterque  scriptor  in  narratione  certaminis 
Salaminensis.  Quod  Xerxes  aggerem  fodit  ad  Heracleum, 
id  quoque  ab  Herodoto  commemoratur,  sed  id  factum 
ait    pugna   finita  in   1.    VIII,  97.    Si  deinde  apud   Cte- 

siain  Themistocles  et  Aristides  sagittarios  arcessunt 
Cretenses,  solus  est,  qui  id  tradit;  eo  modo,  quo  in 
excerpto  hoc  factum  legitur,  percipere  nequimus,  quo 
consilio  duo  illi  Athenienses  id  fecerint.  Dueem  Persa- 
rum  in  proelio  Ctesias  nuncupat  Onopham;  Herodotus 
autem  plures  classi  praefectos  dicit  in  1.  VII,  c.  97. 
Post  cladem  acceptam  Xerxes  fugit.  auctoribus  Aristide 
ac  Themistocle,  ut  Ctesius  vult,  uno  vero  auctore  The- 
mistocle  apud  ceteros.  Vid.  Her.  VIII,  110.  De  direp- 
to  templo  Delphico  per  Matacam  eunuchum  (fortasse 
idem,  qui  §  20  dicitur  Natacas)  tacet  Herodotus  aeque 
atque  Justinus,  qui  de  altera  expeditione  his  verbis 
loquitur  in  1.  II ,  12:  //ante  navalis  proelii  congressionem 
miserat  Xerxes  quatuor  millia  armatorum  Delphos,  ad 
templum  Apollinis  diripiendum;  prorsus,  quasi  non  cum 
Graecis,  sed  et  cum  diis  immortalibus  bellum  gereret; 
quae  manus  tota  imbribus  et  fulminibus  deleta  est,  cett." 
Ad  quem  igitur  modum  miraculum  illud  factum  sit,  id 
profecto  prope  accidit  ad  verba  Ctesiae,  attamen  sua  Jus- 
timus  ex  Ctesia  non  deprompsit,  quum  sic  non  silentio 
praeteriisset  Mardonium  ducem.  Non  Justinus  oblo- 
quitur  Ctesiae ,  dicenti  Mardonium  ad  Plataeas  non  oc- 
cubuisse,  sed  profugisse  *).  Vid.  Just.  II,  14.  Quisque 
de  istis  contra  Apollinem  expeditionibus  credat,  quid 
sibi  potissimum  videatur.  Sin  autem  Mullerus  1.  c. ,  ad 
secundam  expeditionem  a  Mataca  ductam,  annotat: 
//haec  procul  dubio  referenda  Persarum  vanitati,"  aequo, 
quin  meliore  etiam  jure  dicere  licet:  //Persarum,  quae 
perhibetur   contra  templum  Apollinis  expeditio  atque  exi- 


l)  De  morte  Mardonii  ad  Delphos  Ctesias  unicus  fuisse  vi- 
detur  auctor.  Ipse  exceptor  ergo  id  in  dubium  vocavitj  quo 
enim  alias  illud  q>ijai  in  §.  25  exc.  Phot.  ? 

tium  per  grandinem  et  miracula,  referenda  sunt  Grae- 
corum  superstitioni."  Argumenti  reddendi  labore  super- 
sedere  nobis  licebit. 

Xerxes,  quum  rem  bello  infeliciter  gessisset,  in  Asiam 
reversus  Sardes  pervenit  ibique  nefariis  amoribus  indu- 
gebat.  Deinceps  Susa  profectus  illic  cum  sui  filii  uxore 
adulterium  commisit;  Masisten  fratrem  interficiendum 
curavit,  Her.  IX,  108 — 113.  Pluribus  ejusmodi  facino- 
ribus  secundum  Herodotum  se  Xerxes  inquinavit. 

De  morte  Xerxis  testimonio  caremus  Herodoti,  sed 
feliciter  Ctesias  de  ea  talia  refert,  qualia  sine  magna  du- 
bitatione  credere  licet,  praesertim  quia  aliorum  accedit 
auctoritas.  Necem  Xerxi  struunt  aulici,  et  in  istorum 
historia  totus  est  Ctesias,  qui  de  omnibus  Persarum  re- 
bus  judicabat  ex  moribus  corruptis  suae  aetatis  atque 
aulae  Artaxerxis  Mnemonis.  Conjurationem  contra  Xer- 
xem  agitat  Artapanus  apud  regem  plurimum  auctoritate 
valens,  cum  Aspamitra  eunucho.  Hi,  quum  consilium 
exsecuti  essent ,  Artoxerxem,  Xerxis  filium,  regia  digni- 
tate  ornant,  alterum  vero  filium  Dariaeum  tamquam  pa- 
tris  interfectorem  accusant.  Dariaeus  frustra  apud  Ar- 
toxerxem  parricidam  se  esse  negans  interficitur.  At  non 
diu  latebat  Artapani  perfidia,  nam  a  Megabyzo ,  quem 
consilii  socium  Artoxerxem  interimendi  assumpserat  pro- 
ditus  pro  duplici  caede  Xerxis  et  Dariaei  poenas  luit. 
Aspamitras  conscius  perfidiae  cxa^suerai.  Artapano  mor- 
tuo  proelium  oritur  inter  eos,  qui  ab  istius  parte  sta- 
bant  cum  ceteris  Persis,  quo  certamine  tres  cadunt  Arta- 
pani  filii,  Megabyzus  vero  vulneratur.  Hic  autem  sanatus 
est  Apollonidae  Coi  diligentia. 

Sic  Ctesias  de  Xerxe  interempto  et  Artapano  punito. 
Justinus  haec  exhibet:  Xerxis  majestate  in  dies  deficiente 
Artabanus,    praefectus    regis,   cum    filiis  suis  vesperi  re- 

giarn   ingreditur   (nam  amicitiae  jure  semper  illi  patebat) 
regemque  trucidat.     Artaxerxe   puero  admodum,  simulat, 
Darium  patrem  Xerxem  occidisse,  eumque  impellit  parri- 
cidium    vindicare.    Darius    dormiens  interficitur.    Deinde 
Artabanus  contra  Artaxerxem  conjurat  et  socium  consilii 
assumit  Bacabasum,   qui  rem  Artaxerxi  prodit,  ut  pater 
ejus  occisus  sit,  ut  frater  falsa    parricidii  suspicione  op- 
pressus,  ut  denique  ipsi  insidiae  pararentur.    His  cogni- 
tis   Artaxerxes   prudenter   et  per  dolum  Artabanum  ipse 
interfecit,  ejusque  filios  interimi  jussit.    Vid.  Justin.  III, 
1.    Haec    narratio    Justini,    de  sententia  Mulleri  sumpta 
est  ex  Ctesia;  non  facile  equidem  crediderim,  nam  prae- 
ter  differentiam  nominum,  Aitabani  pro  Artapano,  Baca- 
basi   pro    Megabyzo,    Justinus    etiamsi    non    summatim, 
tamen  in  minutioribus  recedit  a  Ctesia.    Darius  (Ctesiae 
Aapetaw;)   Justino   interficitur   dormiens,   Ctesiae,  quum 
domum  Artoxerxis  ductus,  se  parricidam  esse  nequicquam 
negaret.    Deinde,   ut  mentionem  Ctesiae  de  Amyti,  Ma- 
gabyzi  uxore  omittam,   diversis  modis  ab  utroque  tradi- 
tur  conjuratio  ab  Artaxerxe  oppressa.  Non  quidem  multum 
uterque    scriptor    dissidet,    sed    satis    ad    monstrandum, 
Justinum  non  exhibere  Ctesiana.    Herodotus  noster  mor- 
tem  Xerxis    literis  non  mandavit.    Artabanus  quidam  ta- 
men  apud  eum  occurrit,  sed  non  idem  fuit,  qui  Ctesiae 
est    Artapanus,    Justino   Artabanus.    Quod  liquet  exiis, 
quae    Herodotus    de   Artabano,   Xerxis  patruo  scribit   in 
1.  IV,  83,  VII,  46 — 52.    Artapanus  autem  seu   Artaba- 
nus,   qui  in  Xerxem  scelestum  istuc  facinus  perpetravit, 
fuit  filius  Artasyrae  Hyrcani.    Inde  Diodorus  Siculus  eum 
genere    Hyrcanum  ait,    in  1.  XI,    c.  69,   cf.  Ctes.  Pers. 
§   9  et  20.    Ceteroquin  Diodorus  qui  1.  c.    mortem  Xer- 
xis  memorat ,   rem  suo  modo  narrat.  In  universum  Dio- 
dorus ,    Justinus    ac    Ctesias    inter   sese  non  dissentiunt; 

inde  constat,  quo  modo  Xerxes,  Darii  filius  exitium  in- 
venerit.  Regnavit  annos  circiter  viginti ,  vid.  Diod.  XI,  69. 

Scriptoribus  Graecis  auditis,  circumspiciamus  ad  docu- 
menta  Persica.  Exstant  quidem  monumenta  Xerxis,  ve- 
luti  Darii ,  sed  multo  minore  numero ,  ac  nihil  exhibentia, 
nisi  titulos  quasi  aedificiorum,  quae  Xerxes  exstruxerat. 
Adeoque  ad  historiam  Xerxis  nihil  proficiunt.  Monumen- 
ta  Xerxis  universa  ad  ipsam  Persepolin  aut  in  vicinia 
reperta  sunt ;  pleraque  in  ruderibus  aedium  regum  Per- 
sarum,  quas  Darius  aedificare  coeperat,  Xerxis  per- 
fecit.  Quaerendum  est,  quid  ex  illis  monumentis  histo- 
riae  Xerxis  utile  prodeat. 

Inscriptiones  Xerxis  eundum  referunt  sermonem,  ac 
Darii.  Pleramque  partem  continent  titulos  regis  preces- 
que  ad  deum  Auramazden,  ut  quae  a  rege  condita  sunt 
tueatur.  Quibus  locis  in  quibusque  aedificii  Persepoli- 
tani  partibus  Inscriptiones  legantur,  inspicere  licet  in 
Niebuhr,  Beschr.  Arab.  et  Lassen,  in  Z.  f.  d.  K.  d.  M. 
VI,  passim.  Exempli  loco  sit  una  ex  Inscriptionibus  Xer- 
xis,  quam  totam  subjiciam;  signatur  ea  apud  Lassen  per 
literam  A. 

//Deus  magnus  (est)  Auramazdes,  qui  hanc  terram  cre- 
avit,  qui  illud  coelum  creavit,  qui  hominem  creavit,  qui 
fortunam  *)  creavit  hominis ,  qui  Xerxem  regem  fecit ,  uni- 
cum  multorum  regem,  unicum  multorum  imperatorem. 
Ego  (sum)  Xerxes,  rex  magnus,  rexregum,rex  regionum, 
a  multis  gentibus  cultarum,  rex  hujus  terrae  magnaepro- 
cul  (et)  prope,  Darii  regis  filius,  Achaemenida.  Edicit 
Xerxes,  rex  magnus,  quod  a  me  conditum  hic,  et  quod 


l)  Voc.  sMjdti  per  magnificentiam  interpretatur  Benfey  d. 
P.  K.  p.  95  in  v.  Significationem  vero ,  quam  Lassen  ei  sup- 
ponit,  praeferendam  puto. 

a  me  aliis  locis  conditum,  haec  omnia  voluntate  Aura- 
mazdae  feci.  Me  Auramazdes  tueatur  cum  diis,  et  meum 
imperium  et  quod  a  me  conditum."  Oratio  hujus  Inscrip- 
tionis  eadem  est,  ac  quae  invenitur  in  nonnullis  Darii 
monumentis,  e.  g.  in  Inscr.  N.  E.  cujus  initium  eadem 
exhibet,  et  in  Inscr.  0.  Preces  Xerxis  ad  Auramazden 
aliquanto  aliis  verbis  continentur ,  quam  Darii;  cf.  N.  R. 
47  ad  finem.  Grammaticae  differentiae  prorsus  nullaein- 
sunt  inter  utriusque  Monumenta;  sermo  Persicus  adhuc 
incorruptus  vigebat.  At  vero  novum  vocabulum,  in  Darii 
scilicet  monumentis  non  usitatum  occurrit  pro  hksJidja- 
thija,  quod  Lassen  legit  narpa,  Rawlinson  naaa.  Etymo- 
logiae  gratia  praeferendum  est  narpa,  licet  non  infitias 
eamus,  quin  literae  forma  in  narpa  proprium  habuerit 
sonum;  quemnam  autem  sonum,  nescimus;  fortasse  pro- 
nuntiabatur  tamquam  duplex  p  aut  r.  Hoc  vocabulum 
narpa  non  legitur  in  Monumentis  Darii ,  nisi  unum  ex- 
cipies,  Inscript.  L,  quae  dicit :  //  Altum  aedificium  (atha- 
gina.)  Darii  regis  jussu  factum."  Hoc  unicum  est  exem- 
pluin.  An  fortasse  ea  Inscriptio  non  fuerit  Darii  Hystas- 
pis,  qui  nusquam  tam  brevis  est?  Pieri  potest,  ut  alter 
Darius  aedificium,  de  quo  sermo  est,  exstruxerit,  aut 
ut  unus  ex  successoribus  Darii  I,  v.  c.  Xerxes  ipse, 
in  illud  aedificium,  quod  Darius  exstruxerat,  non  tamen 
titulo  ornarat,  verba  allata  incidenda  curaverit.  Argumen- 
to  pro  hacce  sententia  quoque  sit,  exili  sane,  quod  Da- 
rius  nusquam  alibi  de  se  loquitur  in  tertia  persona,  cf. 
verba  ejus  in  Inscript  B.  Scimus  Xerxi  aedificia  patris 
maximopere  cordi  fuisse  ex  Inscrip.  C,  a,  et  D,  20. 
Porro  in  eadem  Inscript.  D  memoratu  dignum  est,  quod 
dicit  Xerxes ,  vs.  12  //  hoc  opus ,  omnes  populos  exhibens ," 
omnes  populos  videlicet  qui  regi  Persarum  erant  subdi- 
ti.  Horum    populorum    imagines    cernuntur    in    pariete, 

apud   ipsam  Inscriptionem;   eos*tamen  distinguere  diffi- 
cile  est. 

Itaque  non  multum  promovent  Inscriptiones  Xerxis  ad 
historiam  ejus  cognoscendam.  Comperimus  vero,  nomen 
Persicum  pro  Xerxe  fuisse  Khshjarshan  seu  Khshaj&rshan, 
(in  Nominativo  Khshjarsha),  eumque  regiam  Persepoli- 
tanam  a  Dario  patre  inchoatam,  perfecisse.  In  ceteris 
rebus  a  Xerxe  gestis  nobis  Monumenta  Persica  nullam 
lucem  afferunt.  Num  alia  exstent  monumenta  ex  Xerxis 
aetate  ejusque  jussu  exstructa,  tempus  docebit;  ad  hunc 
usque  diem  nihil  repertum  est,  quod  in  Persico  sermone 
res  gestas  alicujus  regis  Persarum  refert  eo  modo,  quo 
id  facit  Inscriptio  Darii  ad  Behistun.  Non  mirum  est, 
quod  ad  Persepolin  inter  omnes  Inscriptiones  nulla  exstat, 
quae  de  rebus  Xerxis  gestis  agit ,  nam  ne  Darius  quidem 
facinora  sua  praeclara  eo  loco  memoriae  prodidit.  Magis 
autem  miror,  quod  Xerxes  non  tradidit  catalogum  po- 
pulorum,  qui  ei  parebant;  Darius  enim  id  fecit,  ne  lo- 
quar  de  inscriptione  sepulcrali  ad  Nakshi  Eustam,  in 
regiae  Perspolitanae  Inscr.  I. 


CAPUT   VI. 


ARTAXERXES   LONGlMANUS   REX. 


De  Artaxerxe  seu  quae  Herodotea  ac  Gtesiana  est  ratio 
scribendi,  Artoxerxe  breves  erimus,  siquidem  nullum  ha- 
bemus  monumentum,  quocum  scriptores  exteros  compo- 
namus,  nisi  unum  parvi  momenti,  idque  non  sine  con- 
troversia  ad  Artaxerxem  Longimanum  pertinens.  Quae 
Ctesias  de  hoc  rege  scripta  reliquit  percurrere  parum 
proderit,  quum  plerosque  sub  Artaxerxe  res  gestas  ex 
aliis  sciamus,  in  his  defectionis  Aegyptiorum  historiam 
ducibus  Inaro  et  Amyrtaeo.  Historiam  vero  defectionis 
Megabyzi  a  rege  Otesiae  debemus  et  aliis  testibus  defi- 
cientibus  gratiores  ex  illo  accipimus.  Meminit  quoque 
Ctesias  insurrecti  Artapani,  Bactriae  satrapae,  initio  regni 
Artaxerxis;  mox  vero  Bactria  a  rege  rursus  subigitur. 

Aegyptios  defectos  memorat  Thucydides,  in  1.1,  109, 
110,  et  Diodorus  in  .  XI,  71.  Prioris  expeditionis 
contra  Aegyptios  rebe^es  dux  fuit  Achaemenides,  seu 
Achaemenes  secundum  Diodorum  1.  XI,  74,  qui  ab 
Inaro   cum  exercitu  caesus  est.    Quaesiverunt  autem  viri 

docti,  num  hic  Achaemenides  fuerit  idem,  qui  apud  He- 
rodotum  vocetur  Achaemenes,  et  qui  a  Xerxe  Aegypto 
oppressae  praefectus  factus,  postea  ab  Inaro  occisus  sit? 
Her.  VTI,  7.  Certissime  eundem  fuisse  affirmare  nolu- 
mus  Achaemenem  Herodoteum  et  Achaemenidem  Ctesia- 
num  vel  Photianum.  (Photio  enim  potius  vel  librario 
patronymici  formam  imputarem,  quam  Ctesiae.  Achae- 
menides  per  sese  ipsum  non  Persicum  nomen,  sed  Patro- 
nymicum  Graecum  est  ex  nomine  Persico  Achaemenes 
(Hakhamanish)  derivatum).  Eundem  intelligi  credideris 
quod  Diodorus  eundem  vocat  Achaemenem ,  1.  c.  Cf. 
Muller.  Ctes.  fragm.  pag.  67.  Atqui  res  eo  obscura 
manet,  quod  Ctesias  Achaemenidem  suum  (seu  Achaeme- 
nem)  non  dicit  fratrem  Xerxis ,  ut  facit  Herodotus  1.  VII, 
7,  sed  ipsius  Artaxerxis.  Hinc  recte  pro  Amytis  in  §  36 
legendum  censere  Amestris.  Potest  fieri  ut  revera  Achae- 
menes  praefectus  Aegypto  ab  Inaro  interfectus  sit;  dein- 
de  alter  Achaemenes  consobrinus  illius  adversus  Inarum 
in  proelio  occubuerit. 

Non  agemus  de  Aegypto  a  Megabyzo  recuperata, 
neque  de  defectione  hujus  viri ,  quoniam  de  bello  Aegyp- 
tiaco  cuique  satis  erit  scriptores  Graecos  de  ea  re  inter 
sese  componere,  et  quoniam  de  defectione  Megabyzi  Cte- 
sias  solus  est  auctor,  adeoque  nobis  copia  non  data  est 
hujus  narrationem  cum  aliorum  conferre.  Yid.  Ctes.  Pers. 
a  §  36  usque  ad  §  42.  Porro  ipse  legas  a  §  42  res, 
quae  Ctesiae  sunt  in  deliciis ,  sed  ad  historiam  non 
pertinent.  Artaxerxes  obiit,  postquam  regnavit  annos 
quadraginta  duos,  aut  secundum  Diod.  XII,  64  qua- 
draginta. 

Inter  monumenta  Persica  unum  modo,  ut  supra  dixi- 
mus,  ad  Artaxerxem  Longimanum  referri  potest.  Quod 
invenies   in   Z.   f.    d.   K.    d.   M.    VI  in    tabula    ultima; 

exstat  inscriptio  in  urna  Venetiana,  in  triplici  genere 
literarum  et  Hieroglyphicis  conscripta.  Exhibet  haec 
verba:  //Ardakhk'asda.  narpa  vazarka/1  Latine :  Ardakh- 
k'asda,  rex  magnus.v  Qua  in  inscriptione  hoc  animad- 
versu  est  dignum  ,  quod  nomen  Artaxerxis  scribitur 
Ardahhh 'asda  ,  quum  forma  propria  est:  Artahhsliatlira , 
quam  habet  Inscript.  Persepolitana  P.  Westergaard  autem 
in  Z.  f.  d.  K.  d.  M.  YI,  p.  450  legit  Ardakkhk'asi , 
aut  etiam  Ardahhtiastlira,  sed  ductus  literae  ultimae  pro- 
pius  accedit  ad  signum  literae  d,  quam  i  et  procul  du- 
bio  Benfey  recte  legit  Ardaklih' asda.  Cui  formae  consi- 
milem  cernis  Hebraicum  Artachshashta ,  vid.  Benfey,  de 
P.  K.  pag.  67.  Inscriptionem  autem  esse  Artaxerxis 
Longimani  hinc  conficitur.  Artaxerxis  secundi  Mne- 
monis  cogromine  ea  non  esse  potest  propter  signa  hie- 
roglyphica,  nam  eo  regnante  Aegyptus  regi  Persarum  non 
parebat.  Neque  Artaxerxi  tertio  seu  Ocho  ea  attribuenda 
est ,  quia  illum  in  Inscript.  P  se  vocantem  videmus  Ar- 
takhshathram ,  non  ut  in  urna  Ardakhk'asda.  Aegypto 
a  Megabyzo  oppressa  occasio  Artaxerxi  Longimano  ido- 
nea  erat,  qua  se  etiam  in  Hieroglyphicis  praedicaret: 
//Artaxerxem  regem  magnum." 

Non  abs  re  videtur,  ut  pauca  dicamus  de  significati- 
one  nominis  Artakhshathra  (ea  enim  est  genuina  forma.) 
Ulterior  pars  compositionis  hhshatJira  apud  Graecos  abiit 
in  —  £spfyjSj  quasi  esset  compositum  ex  arta  et  Xerxes. 
Errore  autem  hoc  factum  esse  liquet;  Xerxes  enim  Per- 
sice  sonat  Khshjarsha.  Itaque  Herodotus  in  errorem  lap- 
sus  est,  quum  nomen  Seplws  interpretatur  per  apwoq , 
verum  'ApTofepfyjs  per  \t£yaq  <xpwo$*  "VT,  98.  Nomina  illa 
nihil  inter  se  commune  habent.  Q.uod  ad  sensum  voca- 
buli  Artakhshathra  Herodotum  non  al)sona  docuisse  exi- 

stimo,  nam  hhshathra  optime  significare  proterit  lellato- 
rem,  si  confers  Sanscriticum  xatra.  Non  qnidem  exstat 
in  Inscriptionibus  illud  hhshathra  Masculini  generis, 
nam  hhshatram  Neutr.  generis  est  regnum,  sed  in 
lingua  Sanscritica  xatra  tam  usitatum  est,  ut  sine 
magna  dubitatione  etiam  Persico  nomini  Artakhshathfa 
eam  significationem  supponere  liceat.  Artakhshathfa  igi- 
tur  esset  tamquam:  //verus,  germanus,  egregius  bella- 
tor,"  quod  non  tam  multum  distat  ab  Herodoti  senten- 
tia.  Lassen  nomen  explicat  per:  //ille,  cujus  imperium 
est  honorificum ,"  adeoque  in  compositione,  quae  dicitur 
Bahuvrihi,  quum  nostro  judicio  est  compositio  Kar- 
madaraja.  Cf.  Z.  f.  d.  K.  d.  M.  Vl.pag.  ]61.  At  quid  si- 
nificet  Khshjarsha  seu  Khshajarsha  me  nescire  confiteor 
verum  Herodoti  certe  sententia  falsa  est.  In  priori  parte 
hhshaja  regnandi  sensus  insit  necesse  est,  sed  quid  deinde 
cum  drshd  aut  arshd?  Benfey  arshd  componit  cum  San- 
scr.  rshi,  et  Khshajarsha  dubifcanter  componit  cum  ra- 
garshi.  Eadicem,  quem  in  priori  habemus  parte  reperi- 
mus  in  voc.  hhshdjathyja,  quae  propter  vrdclhi  in  prima 
syllaba  primitive  est  Adjectivum  cum  sensu:  regius  a  ra- 
dice  hhshi.  Quo  autem  fugiat  Herodoteum  apwoq?  Nun> 
ille  sine  ullo  argumento  interpretationem  suam  scripsit? 
Vix  credo ,  potius  cogito ,  an  Khshajarsha  fuerit  nomen 
antiquum,  cujus  propriam  vim  ne  Persae  quidem  illius 
aetatis  sentirent,  quodque  ipsis  Persis  auctoribus,  ab  He- 
rodoto  male  sit  explicatum. 

Praeter  illa ,  quae  modo  disputavimus  quaeque  magis  ad 
sermonis  Persici  studium  pertinent,  quam  historiae  pro- 
sunt,  non  habemus,  quod  super  Artaxerxe  annotemus. 
Testimonia  auctorum  de  illo  sibimet  invicem  componere, 
dum   gravissimo    Inscriptionum   caremus   testimonio,    ac 


95 

non  levi  Herodoti,  a  proposito  nostro  abhorret.  Idem 
quod  ad  Artaxerxem  Longimanum  ad  successorum  quo- 
que  valet  historiam,  at  vero  ad  ordinem  non  interrum- 
pendum ,  breviter  relata  referemus ,  quaeque  nobis  in  Cte- 
sia  offenderit  exponemus,  si  forte  futurum  sit,  ut  totam 
ejus  narrationem  percurrere  utititatis  quid  afferat  ad  ejus- 
dem  rldem  dijudicandam. 


CAPUT  VII. 


XERXES    II.    80GD1ANUS.    DARIUS    II. 


Artaxerxes  successorein  reliquit  Xerxem,  unum  ex 
filiorum  numero  legitimum.  Simulac  regnum  occupavit 
insidiae  ei  struuntur  a  fratre  spurio  Secydiano  *),  a  quo 
postquam  dies  regnavit  quinque  et  quinquaginta ,  ebrius 
in  regia  dormiens  trucidatur.  Cadaver  ejus,  una  cum 
patris  reliquiis  in  Persas  (Pasargadas  ?)  transportavere. 
Socydianus,  eunucho  Phanacya  et  Menostane  praecipuis 
adjutoribus  adhibitis  regno  potitur  ac  Menostanem 
azahariten    2)    sibi   creat.    Bagorazus  vero,  qui  Xerxe  II 


1)  Vulgaris  lectio  erat  ZexwdLnvoq ,  Bekkeri  est  Sexv&luvoq» 
Equidem  legerim  Hoxvdluvog.  Quum  enim  semel  irrepsisset 
lectio  cum  *,  libraiji  nomen  in  Romanum  refinxerunt  Secun- 
dianum.  Lectioni  ZoxvdLuvoq  non  obstat,  quod  ea  paululum 
differt  a  forma  Sogdianus ;  nam  discrimen  explicatur  si  consi- 
derabis,  nomen  populi  Sogdorum  in  sermone  Persarum  tam 
sonare:  Sug^da ,  quam  Sug\da. 

2)  De  significatione  vocabuli  alafiuqLxtiq  non  constat,  neque 
de  forma  Persica.  Componunt  viri  docti  cum  Hesycliii : 
d^uqunuTrjc, ,  haud  scio  an  non  recte.  In  a^aqanuxriq  ulterior 
profecto  pars  est  patish  i.  e.  dominus;  altera  autem  pars  con- 

regnante  primus  erat  in  auctoritate,  ob  delictum  quod- 
dam,  non  clare  definitum ,  supplicio  datus  est,  cum 
magno  exercitus  dolore,  apud  quem  Socydianus  postea 
in  gratiam  redire  frustra  quaerebat.  Arcessit  Socvdianus 
Ochum  fratrem,  jam  tunc  certo  sibi  suspectum,  quod  ta- 
men  Photius  non  tantis  verbis  exprimit.  Ochustvero,  se 
venturum  saepe  pollicitus  numquam  venit;  ad  eum  de- 
nique  palam  rebellare  molientem  ,  deficiunt  Arbarius, 
Socydiani  magister  equitum,  deinde  Arxanes,  Aegypti 
Satrapa  et  Artoxares  eunuchus,  ex  Armenia  accedens, 
quibus  incitantibus  Ochus  regem  se  proclamat,  iiomen- 
que  sibi  assumit  Dariaeum.  Deinde  Socydianus,  Menosta- 
nis  admonitu  neglecto ,  cum  Ocho  pactus,  ab  hoc,  qui 
a  Parysatide  uxore  instigabatur ,  contra  juramenta  capitur 
atque  in  favillam  conjectus  moritur,  sex  mensibus  et 
quindecim  diebus  regni  exactis.  Diodorus  historiam  Xer- 
xis  II  ac  Socydiani  his  verbis  comprehendit,  in  1.  XII, 
71.  // In  Asia  Xerxes  rex  vitam  flnivit,  quum  regnasset 
annum,  verum  velut  alii  scribunt,  menses  duos.  In  re- 
gnum  succedens  frater  ejus  Sogdianus  (Eoy&iavoq)^  regna- 
vit  menses  septem.  Quem  quum  interfecisset  Darius 
regnavit  annos  unum  de  vicnnti." 

Eegnum  Dariaei  copiosius  solito  in  excerpto  Photii 
narratur;  pleraeque  res  gestae  prodeunt  ex  gynaeceis; 
mulieres,  eunuchi ,  aulici  primas  agunt  partes.  Cum 
studio  id  genus  res  describit  Ctesias  ac  de  sua  quibus 
regia  utebatur  morum  peritia  quasi  glorians.  Praeter  dolos 
mulierum,  audimus   eum   narrantem  bella  intestina,  sup- 


venire  potest  cum  Sanscr.  dfcdra ,  mos ,  ratio  vive?idi.  Adeoque 
dk' drapatisk  seu  d^aQa7tdc7]q  sensum  habuisse  potest :  ceremonia- 
rum  magister.  Confitemur ,  hanc  interpretationem  non  qua- 
drare  ad  Hesychianam  ,  ex  qua  d^aQaTtdcrjq  est  dqayyfXtvq. 

plicia  in  rebelles  contra  fas  et  juramenta,  dissensiones 
domesticas.  Omnia  doiose,  crudeliter,  corrupte  aguntur. 
Primo  rebellantium  meninit  Ctesias  Arsitae ,  regis  fratris , 
atque  Artyphii,  filii  Megabyzi.  Qiium  ab  utraqne  parte 
aliquamdiu  varia  fortuna  esset  dimicatum,  rebelles  fide 
accepta  se  dederunt,  sed  Parysatidis,  quae  apud  maritum 
maxime  valebat  opera  supplicio  immani  affecti  sunt.  Morte 
quoque  plectitur  Pharnacyas,  Socydiano  olim  in  Xerxe 
interficiendo  adjutor;  Menostanes  autem,  jam  captus,  sibi 
ipse  mortem  conscivit. 

Alteram  defectionem  molitur  Pisuthnes,  adjutus  copiis 
Graecis  sub  Lycone  Atheniensi.  Ab  hoc  inde  tempore 
frequentissime  Graecos  in  exercitibus  insurgentium  vide- 
mus,  ut  etiam  inter  copias  Artyphii  et  Arsitae.  Missi 
adversus  Pisuthnem  Tisaphernes,  Spithradates  Parmisesque 
Graecos  pecunia  corrumpunt  ac  Pisuthnem,  juramento 
interposito  ad  regem  ducunt ,  qui  fidei  datae  securus 
eum  in  favillam  conjici  jubet.  Tisaphernes  quam  Pisu- 
thes  tenuerat  satrapiam  accepit,  Lyco  autem  urbes 
regionesque  proditionis  mercedem.  Conjurationem  agi- 
tat  Artoxares  eunuchus,  regnandi  cupidus,  sed  de- 
tectus  a  Parisatide  interimitur.  Sequitur  in  excerpto 
vere  Ctesianum  quid ,  stupra ,  incestus ,  caedes ;  cuilibet 
inspiciendi  copia  est  §l  53  —  §  57.  Aliquid  autem  at- 
tingere  in  animo  est,  quod  Plutarchus  ex  Ctesia  desum- 
psisse  videtur.  Arsicas,  postea  Artaxerxes  nominatus,  a 
parientibus  impetravit,  ut  uxorem  suam  Statiram  sibi 
servaret ,  quum  propinqui  mulieris  propter  facinus  Teri- 
tuchmae  (Ctes.  §  54)  interempti  essent.  Plutarchus  enim 
in  Yita  Artox.  c.  £  haec  scribit:  Arsicas  uxorem  forma 
virtuteque  egregiam  duxit  parentum  jussu,  eamque  di- 
mittere  vetuit,  quum  Darius  pater  fratre  mulieris  occiso, 
etiam   iliam   perdere   statuisset,    Arsicas   a   matre  multo 


99 


cum   fletu    obtinuit,    ut    uxorem   suam    vivam    et   apud 
sese  retineret.     De  nonnullis  Dario  regnante  rebus  gestis 
testem  habemus  Thucydidem.    Vid.  Thuc.  T,  115.  VIII, 
5,  £8.     De    seditione   vero    Arsitae  atque  Artyphii  apud 
ceteros    scriptores    nihil    legimus.     De    Dariaeo    mortuo 
breviter  loquitur  Diodorus  in  1.  XII,  71,  quum  regnas- 
set  per   annos   unum   deviginti.    At  contra  Photius  Da- 
riaeum    morbo  afflictum    Babylone    obiisse   ait    postquam* 
regnavit  per  annos  triginta  quinque  (Ae').     Unde  Ctesias 
suam   computationem   habet?     Tam   recens   factum    quo- 
niam  ei  pernotum  fuerit,  numerum  depravatum  arbitratur 
Mullerus,  Ctes.  fragm.  pag.  69,70,  cui  -libenter  assentior. 
De    Dariaeo    monumenta    Persica    nulla   exstant.    An- 
tequam   autem    ad  Artaxerxis  II  regnum  transeamus,   in 
animo   est   disputare   quaedam  de  nominibus  Dariaei  fili- 
orum,    de    quibus    est    controversia,    quam    dirimere   ex 
linguae    Persicae     cognitione    conabimur.     Inter    liberos 
Dariaei   et   Parysatidis,   tredecim   numero,   a  Photio  no- 
minantur   Arsacas,   Amestris ,   Cyrus,  Artoste,  et  Oxen- 
dras;   reliqui  mature  e  vita  diseesserunt.    Arsacas  autem 
postea  nomine  mutato  appellabatur  Artoxerxes.  Phot.  exc. 
§  49.     Aliquantum    recedunt  ea,  quae  Plutarchus  habet 
nomina,    Cyrum,    Ostanem,    Oxathrem    et  Arsicam,   qui 
postea   Artoxerxes.    Haec   a  Dinone  sumpserit,  quem  in 
vita   Artaxerxis   conscribenda   adhibuit,    vid.  Vit.  Artox. 
1.  c.     Unum   nomen   Arsicas   (vel    Arsacas,    ut    legimus 
apud   Photium,    quod    discrimen  non  moror,  etsi  probat 
librarios  parum  accurate  nomina  descripsisse)  nomen  Ar- 
sicas  inquam  a  Plutarcho  ex  Ctesia  est  desumptum,  ipso 
testante,  1.  c. ;    apud  Dinonem   vero  Arsicas  nuncupatur 
Oarses.   Quare  autem  Plutarchus  majorem  in  hac  re  Cte- 
siae  habeat  fidem,  his  ostendit  verbis:  'AXXa  xbv  Ktyigiolv, 
et    koCi  xdXka.    ^uS-wy    amQdLvoav    xat   itapaapoptev    £/x(3e(3Xyjxev 

et;  xd  |3tj3Ata  TraVTOo^aTiyjv  Tivkaiav  ,  oux.  eHtos  eariv  ayvoeti/ 
Touvo^a  tou  (3aa-tXeGa;  Trap'  w  difapifie  SepaTceuwv  auTOV  xtI. 
Recte  quidem  ille,  sed  quid,  si  et  Dino  et  Ctesias 
nomen  primitivum  Artaxerxis  optime  tradiderint?  Argu- 
menta  mea  expromam.  'Apamaq  seu  'Apadxaq  Persice 
fuerit  Arshaha,  'Occpbriq  autem  TJvdrsha.  Quisque  sermo- 
nis  Persici  gnarus  perspicit,  nomina  esse  ejusdem  signi- 
ficationis.  Terminatio  ha  in  Arshaka  vocabuli  cui  post- 
posita  est  sensum  non  mutat,  nisi  quod  forte  vim  habeat 
Deminutivi,  non  necessario  tamen.  Si  Arshaka  igitur 
erit    honorandus,   venerabilis ,    TJvarsha  erit    valde  hono- 


Secundus  Dariaei  filius,  Cyrus,  auctoribus  Ctesia  ac 
Plutarcho,  nomen  ducebat  a  sole.  >/0  \th  Kvpog  dizo  Kt/- 
pov  xov  izalatov  Touvoj/a  eayev ,  exetvcd  $'  dno  tou  riliov 
yeveaQai  yaai.  Kvpov  ydp  xalelv  Tiipaaq  rov  Yjkiov.  Yit. 
Art.  1.  c.  Cf.  Ctes.  §  49.  De  hac  derivatione  exquisitissime 
disserit  Lassen,  in  Z.  f.  d.  K.  d.  M.  VI,  p.  154.  Addit 
vir  ille  eruditissimus  Ctesiam  derivafcionem  fortasse  ha- 
buisse  ex  ipsis  Persis ,  quamvis  sit  falsa.  Equidem  rem 
mihi  sic  potissimum  explicarem,  ut  apud  Persas,  qui 
aetate  vivebant  Ctesiae,  in  dialecto  quadam,  revera  vi- 
geret  pronuntiatio  hhura  pro  Zendico  hvare ,  (Persico 
hura?),  proindc  atque  in  sermone,  quo  hodierni  utuntur 
Persae,  sol  sonat  hhur1)  Ne  mireris,  si  ipsi  Persae  Cte- 
sia   vivente   nomen  Cyrum  recte  derivare  nescirent,  nam 


x)  Optime  scio,  significationem  vocabuli  drsha  vel  arsha  non 
constare,  sed  nihil  id  facit  ad  nostram  explicationem ,  hoc 
enim  probare  volui,  Oarsem  et  Arsicam  idem  esse  nomen, 
leviter  sensu  immutato. 

2)  De  literis  h  et  hh  commutatis,  conferas  linguae  Zendicae 
usum;  etiam  Graecam  formam  '  Aq&imtqc,  pro  Persico  Harau- 
vatish. 

in  Inscr.  P,  ab  Artaxerxe  III  confecta,  sermonem  Persa- 
rum  in  corruptissima  vides  conditione. 

Cetera  nomina  apud  Plutarchum  'OaiaV/js  et  'O£a0p?s 
sunt  genuina  Persica,  JJstdna  videlicet  et  UJchshathra. 
Apud  Photium  tertius  filius  vocatur  '0|ev^yjs,  Ctesias 
dederit  '0£«<5pyjs ,  opinor.  At  certe  est  idem  atque 
Oxathres. 


CAPUT    VIII. 


ARTAXERXES    MNEMON.    ARTAXERXES    OCHU&. 


Pervenimus  ad  eam  rerum  Persiearum  partem,  in  qua 
medico  Cnidio,  nemine  magnopere  vituperante,  sibi  in- 
dulgere  licet  in  sceleribus  dolisque  narrandis.  Aifatim  enim 
id  genus  rerum  Artaxerxe  Mnemone  regnante  evenere. 
Tamquam  testis  oculatus  tamen  Ctesias  aliquid  habet  au- 
ctoritatis.  Ipse  Xenophon,  gravissimus  ille  historicus,  scri- 
pta  Ctesiana  percurrisse  videtur,  exque  iis  hausisse,  vid. 
Anab.  I,  8,  £6,  in  re  sane  minutissima.  Et  Plutarchus, 
cujus  judicium  numquam  ex  acerrimis  habebatur,  Ctesi- 
ana  refert,  sed  opera  supersedet,  ut  quae  Ctesias  scri- 
bit  cum  Dinonis  pensitet  testimonio,  ac  facilius  esse  pu- 
tat,  si  ipsi  lectori  dijudicandam  utramque  narrationem 
relinquit.  Non  libet  omnia  percurrere,  quae  Plutar- 
chus  et  ex  Ctesia  et  ex  Dinone  petivit,  neque  Pho- 
tianum  describere  excerptum  quo  historia  continetur  Ar- 
taxerxis  II;  vid.  Exc.  a  §  58  usque  ad  finem. 

Quae  apud  Photium  raptim  narrantur,  partim  fusius 
relata  reperies   in   Plutarchi   vita   Artoxerxis,  partim  in 

Xenophontis  Anabasi.  Plutarchus ,  uti  ex  collato  excerpto 
apparet  Photiano,  sequitur  Ctesiam  in  ultione  narranda 
Parysatidis  in  Bagapatem,  in  Carem,  qui  Cyrum  vulnera- 
verat,  ac  Mitradatem  ,  quamquam  nomina  aliter  scribuntur 
atque  apud  Photium.  Bagapates  enim  Ctesianus  ei  est 
Masabates,  Mitradates  leviore  discrimine  Mithridates. 
Scribendi  ratio  Masdbates  *)  non  Codicibus,  sed  Plutar- 
cho  imputanda  erit,  siquidem  hoc  nomen  ex  Dinone  de- 
sumpsisse  potest.  Verum  Mithridates  pro  Mitradates  est 
ex  pronuntiatione  recentiorum;  ad  illum  quoque  modum 
apud  Eomanos  semper  scribitur  nomen  regis  Pontici.  Eor- 
ma  Mitradates,  qua  etiam  utitur  Herodotus,  1.  I,  110, 
propius  accedit  ad  formam  Persicam,  M'itkradata. 

Investigemus  quaenam  ex  Monumentis  Achaemenidarum 
ad  Artaxerxis  Mnemonis  aetatem  possint  referri.  Et  duae 
quidem  exstant  Inscriptiones,  M  et  P,  quarum  altera  no- 
men  exhibet  Cyri,  altera  Artaxerxis.  Illam  vero,  in  qua 
leguntur  haec :  //Ego  (sum)  Cyrus ,  rex  (vel  potius  princeps), 
Achaemenida,"  Lasseno  praeeunte,  tribuimus  Cyro  Mi- 
nori,  propter  argumenta,  quae  invenies  ad  pag.  13  hujus 
Commentationis.  Alteram  autem  Inscript.  P,  quam  Ben- 
fey,  nulla  reddita  ratione  tribuit  Artaxerxi  Mnemoni, 
totam  describemus ,  ut  per  sese  ipsa  loquatur.  Latine  haec 
dicit :  //  Deus  magnus  (est)  Auramazdes ,  qui  hanc  terram 
creavit,  qui  illud  coeluin  creavit,  qui  hominem  creavit, 
qui  fortunam  creavit  hominis,  qui  me  Artaxerxem  (Ar- 
takhshathra)  regem  fecit,  unicum  multorum  regem,  uni- 
cum  multorum  imperatorem.  Edicit  Artaxerxes,  rexmag- 
nus ,  rex  regum ,  rex  regionum ,  rex  hujus  terrae.  Ego  (sum) 


*)  An  in  Plutarcho  legebatur  May.afidvfjq?  Tum,  excepta 
usitata  literarum  b  et  m  permutatione ,  magis  conveniret  cum 
Bagapates ;  forma  Persica  est  Bagapatish  aut  Bagapata. 

Artaxerxis  regis  fllius,  Artaxerxes  (erat)  Darii  regis  fi- 
lius,  Darius  Artaxerxis  regis  filios,  Artaxerxes  Xerxis 
regis  filius ,  Xerxes  Darii  regis  filius ,  Darius  Hystaspis 
nomine  filius,  Hystaspes  Arsamis  nomine  filius,  Achaeme- 
nida.  Edicit  Artaxerxes  rex:  hoc  alte  erectum  aedificium 
a  me  pro  me  conditum  est.  Edicit  Artaxerxes  rex:  me 
Auramazdes  et  M'ithra  deus  servet,  et  hanc  regionem,  et 
quod  a  me  conditum."  Animadvertis  auctorem  Inscripti- 
onis  fuisse  Artaxerxem  tertium ,  cui  cognomen  fuit|Ochus. 
Lassen,  qui  in  Z.  f.  d.  K.  d.  M.  VI,  pag.  159  sqq.  Ar- 
taxerxi  Mnemoni  eam  tribuit,  errorem  suum  perspexit, 
in  ejusd.  lib.  pag.  486. 

Praeter  soloecismos,  quibus  haec  scatet  Inscriptio  — 
hoc  enim  ad  studium  sermonis  Persici ,  non  vero  ad  hi- 
storiam  pertinet — animadversu  est  dignum,  quod  Arta- 
xerxes  III  aliis  quibusdam  utitur  formulis ,  quam  fecere 
praedecessores.  Tituli  ejus  enim  sunt:  //  Artaxerxes ,  rex 
magnus,  rex  regum,  rex  regionum,  rex  hujus  terrae," 
quum  in  aliis,  in  A  e.  g.  legimus :  //  Ego  Xerxes,  rex 
magnus,  rex  regum  ,  rex  regionum,  a  multis  populis  cul- 
tarum,  rex  hujus  terrae  magnae  procul  (et)  prope."  Ean- 
dem  formulam  habent  C.  a. ,  G,  b.,  D,  E.  E.  b.,  P,quae 
cunctae  sunt  Xerxis,  deinde  N.  JL  et  O  Dani.  An  Ar- 
taxerxem  puduisset  titulos  assumere,  quibus  Darius  se 
ornabat  ac  Xerxes  ?  Concludendum  eo  videtur,  quod, 
quum  tam  anxie  in  ceteris  praedecessores  sequitur,  aliquot 
tutulos  omittet.  Inscriptionis  quoque  clausula,  preces  con- 
tinens  ad  deos,  eo  recedit  a  ceteris,  quo  praeter  Aura- 
mazdes  invocetur  deus  M'ithfa;  in  ceteris  enim  aut  solus 
imploratur  Auramazdes,  ut  in  D,  aut  una  cum  diis,  ut 
in  A,  C.  a. ,  C,  C.  b.,  E,  E.  b.,  aut  cum  diis  gentili- 
c*is,  ut  in  H.  Sed  Mithra  nusquam  occurrit,  nisi  n.  1., 
unde  colligit  Lassen  cultum  Mithrae  a  Xerxe  Iinderege, 

pedetentim  invaluisse  apud  Persas,  donec  temporibus  im- 
perii  Eomani  cultus  Mithrae  fuerit  ex  notissimis  ac  maxi- 
me  latens.  i). 

Ad  verba,  quae  infra  attulimus  Lassen  citat  locum  ex 
Clem.  Alex.  Protr.  57,  quo  Artaxerxes  IT  innovasse  di- 
citur  veterem  Persarum  religionem.  Quod  omnino  confir- 
matur  testimonio  Ctesiae  in  Phot.  exc.  §  57 ,  quo  doce- 
ruur,  non  fuisse  ex  more  Persarum  concremare  cadavera, 
sed  Artaxerxem  II  hujus  moris  rationem  non  habuisse. 

Porro  Inscriptione  P  nihil  continetur,  quod  cognitioni 
rerum  gestarum  prosit.  Ordo  successionis  partim  tantum 
ex  ea  patet,  nam  Artaxerxes  non  praedecessores  enumerat 
suos,  verum  majores,  unde  flt,  ut  desiderentur  nomina 
Xerxis  II  ac  Sogdiani.  Attamen  eos  regnasse  ex  scripto- 
ribus  Graecis  usque  adeo  constat,  ut  nulla  controversia 
de  iis  orta  sit.  Nomen  vero  Sogdiani  libenter  in  forma 
Persica  adspexerim,  nam  dubius  haereo,  quamnam  vim 
terminatio  in  Sogdianus  haberet. 

Cum  Artaxerxe  IIE  flnem  imponimus  rerum  Persarum 
historiae;  ab  ejus  inde  aetate  nulla  monumenta  regia  ad- 
huc  sunt  reperta,  neque  probabiliter  reperientur,  nam  non 
multo  post  Artaxerxem  III  imperium  Persicum  ab  Alex- 
andro  Magno  est  eversum,  ac  si  corruptissimum  conside- 


*)  Icli  erwahne  dieser  Unstande  hier  nur  um  bemerklich  zu 
machen,  dass  die  Anrufung  des  Mitlira  in  der  Inschrift  des 
Artaxerxes  deutlich  beweist ,  dass  in  der  Periode  zwischen  Xer- 
xes  I  und  Artaxerxes  II  eine  Aenderung  in  der  Altpersischen 
Eeligion  vor  sich  gegangen  war;  es  tritt  Mithras  bedeutsamer 
hervor.  Artaxerxes  II  erscheint  besonders  als  Beforderer  einer 
neuen  Eichtung  der  Eeligion ,  er  hat  zuerst  Bilderdienst  in  die 
Persischen  Lander  eingefiihrt.  Z.  f.  d.  K.  d.  M.  VI,  p.  167. 
Haec  vera  manent,  quamquam  Inscr.  P  non  est  Artaxerxis  II, 
sed  Artaxerxis  III. 

ramus  in  Monumento  Artaxerxis  sermonem,  nos  subit 
persuasio,  nullam  Inscriptionem  in  vetere  saltem  Persa- 
rum  lingua  fuisse  confectam.  Monumenta  Sassanidarum 
Pehlvice  conscripta  suos  invenere  interpretes.  Jam  bre- 
ves  aliquot  annotationes  adjiciemus  ad  locos  Herodoteos, 
obiter  quoque  aliorum  auctorum ,  in  quibus  sermo  est  de 
moribus,  institutis,  lingua  Persarum. 


C  APUT    IX. 


ANNOTATIONES   DIVERSI  GENERIS. 


Non  oinnia,  quae  Herodotus  super  Persis  scripta  re- 
liquit,  ad  nostram  pertinent  indagationem,  quoniam  ea 
praesertim,  quae  ad  religionem  spectant  Persarum  ube- 
rius  ex  libro,  qui  inscritibur  Zend  Avesta  cognosci  po- 
terunt,  ac  cum  Herodoteis  conferri.  Atqui  eos  locos 
Herodoti  aliorumque  eligere  licebit,  quibus  res  continen- 
tur  aut  luculenter  ab  Inscriptionibus  Achaemenidarum 
confirmatae,  aut  aperte  falsae. 

Ex  iis,  quae  Herodotus  de  Persarum  nos  docet  insti-^ 
tutis  quaedam  confirmari  possunt  ex  Monumentis,  plura 
ex  Zend  Avesta.  Comprobantur  autem ,  quae  Herodotus , 
1  I,  136,  138,  de  studio  veritatis  apud  Persas  summo 
testatur  in  Monumentis.  In  Col.  IV.  text  Eawl.  vs.  37 
dicit  Darius:  „Tu,  quisquis  rex  posthac  eris,  a  peccato 
valde  caveto.,'  Peccatum,  quod  Persice  dicitur  daruga 
radicem  habet  d^urug' ,  cum  sensu  tum  mentiendi  tum^^c- 
candi,  nam  proinde  ac  apud  Persas  veritas  omnem  com- 
prehendit   virtutem,   sic    quoque  mendacio   omnia  conti- 

nentur  vitia.  De  tfurug*  vid.  Benfey,  d.  P.  K.  in  v. 
85.  Aliunde  notum  est  Persas  ab  Arimane,  spiritu  men- 
dacii,  omnia  derivare  mala.  Mendacium  igitur  tamquam 
unum  ex  pessimis  malis  deprecatur  Darius  in  H.  17, 
sic  locutus :  „hanc  terram  Auramazdes  defendet  ab  hoste, 
a  sterilitate,  a  mendacio.""  Plura  afferre  non  opus  est. 
Si  igitur  Persae  mendacium  vehementer  oderant,  ab  al- 
tera  parte  reverebantur  ea  elementa ,  quae  tamquam  sym- 
bola  sunt  puri  animi,  ignem  scilicet  et  aquam.  Inde 
Persae  cadavera  non  comburere  solebant,  sed  defodere , 
quod  IJerodoto  innotuit,  etsi  imprudenter  Croesum  in 
rogum  impositum  ait,  qua  de  re  eum  avide  vituperavit 
Ctesias,  Yid.  Phot.  Exc.  §  75  *).  Sin  vero  Herodotus 
ignem  a  Persis  deum  duci  meminit,  1.  III,  16,  id  sic 
erit  sumendum,  ut  opinione  populari  revera  ignis  pro 
deo  haberetur.  Aliud  Persis  numen  erat  secundum  He- 
rodotum  dea  Mitra,  consimilis  Graecorum  Aphroditae> 
Assyriorum  Mylittae.  Hic  procul  dubio  veracissimus  ille 
paullulum  lapsus  est,  atque  omnes  ceteri  inter  Graecos 
scriptores  Mitram  deum  affirmant  esse,  et  numen  quidem 
solis.  Eecte  idcirco  Strabo  1.  XV,  c.  3.,  xi^gi  $k  ncri 
tov  riliov  }  ov  Y.oLkovai  MiSpyjv  mi\  Mithram  deum  Persis 
esse  honoratissimum,  imprimis  apparet  ex  multis  nomi- 
nibus  propriis,  e<  g.  ex  nomine  usitatissimo :  Mithrada- 
tes ,  Persice  M'ithradata ,  i.  e. ,  a  Mitra  creatus  aut  datus." 
Mitrabates  autem  ortum  crediderim  ex  Persico  M'ithra- 
pata,  i.  e.  n  a  Mithia  servatus  2)."  De  deo  Auramazda 
complures  inter  veteres  habemus  testes,  inter  hos  Plu- 
tarchum  in  Vita  Artox.  c.  29. ;  Graece  1.  c.  nomen  sonat 


i)    Cf.  Strabon.  XY.  pag.  1015. 

)    Pdta    hoc    sensu    nititur    in    Sanscritico   pdta    a   verbo 
$&->  tueri. 

'Qpoyid^,   at    contra    in  Plut.  Alex.  c.  30,   'Ooo^aV^. 
Locus,   quem    priorem    citavimus   colorem   habet  omnino 
Persicum :  evtppoiweoOe  an&wteg  w  Hepaoci  yuxl  \iyere  zotg  ocX- 
Xotg  y    oxi    xotg    aS"£0~p.a    xai    T.apdvo\xcL    fa&VQirfkiatv  6  [xiyocg 
'QpopLocfyg   cJunv    eVtteSsiJtevi     Illud  6  [xiyag  'Qpopoc^Yig  re- 
cordat  haga  vazarha  Auramazdd.    Plutarchus  quoque  me- 
morat  Arimanium,    deum    mali,   in    Vita    Them.    c.   28. 
Praeter  hos  nominatur  Anaitis  dea,  in  Vita  Artox.  c.  27, 
quae  fueritne  dea  vere  Persica  necne  non  compertum  habeo. 
Sparsim   quoque   apud  Herodotum  injectas  videmus  de 
lingua   Persarum    annotationes.    In    1.   I,    189  contendit 
historicus   noster    nomina  propria  Persarum  cuncta  desi- 
nere  in  literam  s.    Id  falsum  est,   feliciter  vero  non  fal- 
lax;    qui  in    Inscriptionum    sermone  versatus  est,  novit, 
quid  hac  de  re  tenendum  habeamus.    Illud  vero  Herodoti 
testimonium  nobis  est  valde  utilis,  hac  quidem  decausa, 
quoniam  ex  uno  illo  satis  superque  conficitur,  Herodoto 
ne  minimum  quidem  super    lingua    Persarum  innotuisse. 
Supra  nobis    nomina   Xerxis   et  Artaxerxis    tractantibus 
occasio   erat   demonstrandi,  Herodoteam  interpretationem 
esse   falsam;    quod    autem   idem   1.  VI,  98  nomen  Darii 
explicat    per    epf/yjs    hoc    propius   ad    veritatem    accedit; 
vid.  Z.  f.   d.  K.  d.  M.  VI,   p.  4.    Quodsi    constat,    He- 
rodotum    imperitum    fuisse    sermonis    Persici,   etiam  ille 
nullo  documento  Persice  conscripto  usus  sit  necesse  est. 
Attamen   justitiae   gratia   ea  quoque  monstrare  nobis  ob- 
jacet,   quae   Herodotus   ex  veritate  tradidit.    Non  fallitur 
enim  ille  docens  Medos  canem  vocare  sermone  suo  anocxoc* 
Nam    quamvis    vocabulum    Persicum   pro  cane  in  Monu- 
mentis    non    exstet,   aliunde  confici  potest,  spaJca  signifi- 
casse    canem    in    lino-ua    Medica    seu    Persica.     Fortasse 

o 

minus   accurate    formae   sjpaJca   Herodotus  meminit;  sim- 
plicius  spa  magis    arrideret,  sed  quum  in  lingius  Aricis 

saepius  terminatio  ha  usurpatur  sensu  paene  non  mutato, 
spaha  frequentiore  fuisse  potest  usu.  Idcirco  tamen  He- 
rodotum  errasse  crediderim,  quia  facile  spaha  abstrahere 
potuerit  ex  nomine  Proprio  ^Traxw  y  quae  Persice  sine  dubio 
sonuerit]  Spahd,  litera  a  producta.  In  Spaka,  in  nomine 
igitur  proprio ,  terminatio  M  est  maxime  idonea  *).  Porro 
de  vocabulo  xmtol  ,  quasi  dicas  Graece  rileiog  nihil  habeo , 
quod  dicam ,  nisi  quod  conjecto  tuhta  esse  Part.  Perf. 
Pass.  a  verbo  tvahhsh,  adhuc  in  Monumentis  ignoto, 
sed  facto  ex  analogia  cum  Sanscritico  tvax.  Perinde  ac 
Sanscritice  Participium  v.  vah'  est  uhta,  sic  a  tvahhsh 
Participio  uti  potuerunt  tuhta.  Tvahhsh  vim  habuerit 
faciendi ,  perficiendi ,  igitur  tuhta  fuerit  perfectus.  Eadem 
est  sententia  Benfeyi,  quem  vid.  in  d.  P.  K.  pag.  83,  in  v. 
thahatd.  Deinde  aliud  vocabulum  Persicum  est  ayya.priiov, 
quod  munus  indicat  nuncii  equitis.  Her.  VII,  98.  JNTun- 
cius  ipse  dicitur  ccyyapoq ,  quod  apud  Uerodotum  quidem 
non  legitur ,  nam  ab  eo  nuncupatur  ejusmodi  nuntius 
ayyapriioq.  Yocabulum  Persicum  non  exstat  in  Mon.  et  ori- 
ginis  est  obscurae ;  maxime  quidem  in  promptu  est  radix 
Sanscriticus  ang ,  Latine  ire;  angara  tum  fuerit  inde 
ortum  cum  terminatione  ra.  Conferunt  Bohtlingk  ac 
Both  cum  angara  nomen  daemonum ,  Angiras.  Vid.  Sanscr. 
Worterb.  in  v.  angira.  Herodoteum  opoaayyag  y  hene 
meritos  derege  in  1.  VIII,  85  aptissime  comparat  Lassen 
cum  Zendico  hvarezangh,  in  Z.  f.  K.  d.  M.  VI,  p.  54. 
Omne  genus  scriptores  conferre  nos  longius  moraretur, 
pauca  autem  apponemus  ex  Strabone,  quatenus  ab -aliis 
ignota  refert,  aut  cum  aliis  dissidet.   In  plerisque  Strabo 


2)  Etiam  in  lingua  Eussica  pro  cane  tantum  exstat  producta 
forma  sohaka,  non  sba.  Sic  sane  etiam  in  Persico  sermone 
res  se  habuisse  potest. 

sequitur  Herodotum,  ut  videtur,  aut  certe  aequalem  He- 
rodoto    auctorem ,    nam    saepissime   cum   illo    consentit, 
praecipue  in  institutis  Persarum  memorandis..   Sed  in  his 
Strabonis  parva    est  auctoritas,   non   enim  opus  est  mo- 
nitu,  mores    institutaque  Persarum  temporibus  Herodoti 
et  Strabonis  esse  diversissima.    Affert  geographus  quaedam 
quoque  ex  Aristobulo  et   Onesicrito.    Secundum  Aristo- 
bulum  in  monumento   Cyri  sepulcrali  hoc  fuerit  epigram- 
ma:    w   av0p«7ie  ,    eydo  Kvpoq   eTiii  y  6  xyiv  ap^yjy  T0^  Hep- 
acuq  KTY)ad[JLevoQ  kolI  xvq   'Aaiciq   fioLGikevq'    [xyi  ovv  yBovYJGYiq 
poi  xov  pvYJpLaToq.    At  secundum  Onesicritum  epigramma 
erat   in    Cyri  monumento  Graecum,   Persicis  literis  con- 
scriptum:  iv6a$yey&  xetjj.at  Kvpoq  fiaaikevq  |3affiXyj&>v.    Quis- 
que  in   oratione   Monumentorum    versatus  omnem    fidem 
istorum   testimoniis   abjudicabit,   opinor.    Epigramma  A- 
ristobuli  a  Persa  profectum    esse   nequit;   illud   enim  yw 
ovv  (pBovYJGYjq  p.oi  xov  p.vYJ[xoLToq  nemo  nisi  Graecus  excogi- 
tare   potuit.     Deinde    Darii    sepulcrum    Onesicritus    haec 
verba  exhibens  facit :  „<j>t'Xoc;  y)v  xolq  cpdoiq'  litnevq  xal  xo^oxYjq 
ctpiaxoq  eyevou\Y]V  xtivyjycov  i'/tpdxovv  izdvxc/.  noielv  idvvdp.Yiv" 
Quot  verba.  tot  mendacia.   Inspice,  si  videbitur,  inscrip- 
tionem   Darii  in  sepulcro  suo  ad  Nakshi  Rustam.    Unde 
ista  petivit  Onesicritus?  Vehementer  credo  ex   suo  cere- 
bro  homo,  etiam  Arriano  mendax.  Yid.  Arr.  Anab.  VI,  2,  3. 
Magis  nobis  usui  est   annotatio  Strabonis  de  Persepo- 
li  et  Pasargadis.    Susa   inquit,   est  sedes  regis  praecipua, 
simul  cum  Persepoli  et  Pasargadis,  ubi  gaza  Persis  erant 
et  monumenta.    Quapropter  autem  Persepolis  ac  Pasarga- 
dae  in  tanto   essent  honore,   indicant   addita   verba:    xat 
Ta    p.vriu.ci.xoL    ivxavQa  r)v  xolq    Uipaouq,  wg  ev    T07rotg  ipvyvo 
xipoiq  Y.OLL  Sip.oL  Ttpoyoviy.olq.  Geog.  XV,    c.  3.    Ex  complu- 
ribus  autem  auctoribus  pernotum  est,  reges  Persarum  maxi- 
mam  anni  partem  degere  Susis,   Ecbatanis,   et  Babylone. 

Vid.  Athen.  XII,  2,  p.  513.  cf.  Xen.  Cyr.  VIII,  6,23. 
Quamvis  igitur  brevissimam  anni  partem  degerent  Perse- 
poli,  ex  multis  tamen  apparet,  Persepolin  opinione  Per- 
sarum  fuisse  totius  caput  imperii,  urbs  quasi  sancta, 
locus,  ut  Strabo  exprimit ,  ~  npoyovmoq,   *) 

Prope  ad  Persepolin  sunt  sepulcra  regia  ;  satis  mirum, 
quod  in  InscriptionibUs  neque  de  Persepoli,  neque  de 
Pasargadis  ulla  injecta  est  mentio.  At  vero  Ecbatana 
urbis  nomen  legitur,  item  Susae  et  Babylon.  Ecbata- 
na,  apud  Herodotum  ac  Ctesiam  Agbatana ,  Persice  so- 
nat,  cum  solita  literarum  labialium  permutatione ,  Haga- 
matan,  vid.  Col.  II  76,  78,  text.  Rawl. ;  locus  hodie 
dicitur  Hamadan.  Susa  Persis  est  Uvag'a,  Babylon  autem 
BamYush.  Pro  Persepoli  autem,  quum  nomen  Persicum 
non  reperiamus,  suspicor  nomen  urbi  idem  fuisse  quod 
regioni,  adeoque  Parsa  fuerit  nomen  et  Persepolis  et 
Persidis ,  proinde  ac  Babir*ush  est  nomen  terrae  et  urbis. 
Pro  nostra  pugnat  sententia  quod  Persepolis  est  Graece 
compositum  vocabulum,  et  quod  Ctesias  et  Plerodo- 
tus  saepe  loquuntur  elq  Hipaaq  y  ubi  necessario  subintelli- 
gere  debemus  Persepolin.  Vid.  exc.  Phot.  §  19  in  fine, 
et  §  44,  45,  ubi  cadaver  regis  mortui  deportari  dicitur 
elg  Uepaaq  2)  Pasargadae  autem  secundum  Stephanum  By- 
zantinum  significat  //castra  Persarum,"  qua  de  re  Lassen 
disserit  in  Z.  f.  d.  K.  d.  M.  VI,  p.  570;  vir  ille  eru- 
ditissimus  Pasargadas  explicat  per  Parsagadah  ex  hodier- 


i)  Etiam  apud  nos  discrimen  est  inter  caput  regni  (hoofd- 
stad)  ac  sedem  regis  (residentie).  Cf.  omnino  Z.  f.  d.  K.  d. 
M.  VI,  p.  574  sqq. 

i)  Nemo,  spero,  milri  vitio  dabit  me  rationem  non  habuisse 
opinionis  Lasseni,  ex  qua  Persepolis  responderet  Persico  Par- 
saharta;  constat  enim  vocabulum  karta  nunquam  alium  admit- 
tere  sensum ,  nisi  factus ,  sanscr.  Icrta. 

na  Persarum  lingua;  at  potias  crediderim  ,  Pasargadas 
numquam  fuisse  nomen  loci ,  invito  Stephano,  verumno- 
bilissimi  tantum  iu  Persis  generis.  Locus  ideo  ex  nomine 
generis  appellatus  fuerit,  quia  olim  fuerit  sedes  Pasar- 
gadarum,  quorum  nomen  in  Monumentis  Persicis  non  oc- 
currit.  De  Achaemenidis  tamen  quae  Herodotus  tradit, 
quam  vera  sint,  animadvertimus ,  quum  nostri  opusculi 
pag.  74  stemma  Dafii  tractaremus.  CfHer.  I,  125.111,65. 
Jam,  quum  in  praecedentibus  hic  illic  aliud  in  alio 
quid  aut  veritati  consentaneum  aut  incongruum  nobis  vi- 
sum  sit,  indicavimus,  in  capite  sequenti  sententiam 
nostram  concinnius  pronuntiare  instituimus,  quantam  cui- 
que  scriptori  tribuamus  auctoritatem ,  itaque  quasi  com- 
prehendemus,  quae  ante  sparsa  per  totam  interjecta  sunt 
commentationem. 


CAPUT    X. 


E  P  I  1,  O  G  U  S. 


In  iis ,  quae  hucusque  disputavimus ,  saepius  loeis  op- 
portunis  coacti  eramus  scriptores  de  rebus  Persicis  Grae- 
cos  vituperare  aut  ob  credulitatem ,  aut  ob  judicium  mi- 
nus  acriter  adhibitum ,  aut  etiam  ob  mendacitatem. 
Nunc  autem  non  modo  vituperandi,  verum  etiam  lau- 
dandi  locus  est.  nam  boni  est  judicis  tum  bona  laudare, 
tum  perversa  culpare.  Itaque  praecipuorum  nobis  aucto- 
rum ,  Herodoti  ac  Ctesiae  inter  sese  demetiri  nobis  obja- 
cet  fidem,  quapropter  iudagemus,  quantum  historiae  stu- 
dium  debeat  Herodoto,  quantum  Ctesiae?  Tandem  uni- 
versim,  quam  utilitatem  auctoritatemque  nobis  habeant 
fontes  Graeci  de  rebus  Persicis?  Quod  ad  Herodotum, 
in  eo  nobis  primo  ofiendit  aspectu  sinceritas  illa  qua- 
cum  omnia  a  sese  investigata  communicat,  nihil  con- 
scius  omittens  aut  addens.  Quae  enim  ille  viderat  et  ipsi 
aut  ex  aliis  audierat  libere  tradit  et  veritatis  exhibendae 
promptissimus ;  ea  tantum  narrat,  quae  vera  sunt  aut  ipsi 
certe  vera  videntur.     Quum  autem  in  re  dijudicanda  du- 

bius  haeret,  ab  aliis  aliter  tradita  lectoris  permittit  ju- 
dicio.  Si  igitur  semper  tam  acri  fuisset  judicio,  quam 
studiosus  veritatis,  pater  historiae  imitatores  superasset 
suos,  neque  palmam  concedere  debuisset  Thucydidi,  qui 
si  non  parens  historicae  orationis,  at  certe  pater  histo- 
ricae  critices  merito  appellatus  sit.  Herodotus  profecto 
saepius  crisin  desiderat ,  ac  tam  facile  aliis  credebat,  ut 
nobis  saepe  ei  non  credere  officio  sit.  Quod  tamen  cri- 
seos  desiderium  non  tam  originem  habet  ex  infirmojudi- 
cio,  quam  ex  hoc  praejudicio,  quod  omnia,  quae  fiunt, 
sub  numine  divino,  avv  3-ew  gesta  perspicere  sibi  videtur 
ac  manum  agnoscere  'Neuiiaewg.  Laudabile  licet  in  histo- 
rico  sit  germano ,  si  cuncta  deducere  studeat  ex  uno,quod 
res  humanas  movet  dirigitque  principio,  recordari  tamen 
opus  est  illud  principium  semper  prosequi  menti  non  li- 
cere  humanae.  In  multis  enim  rebus  a  nobis  nullus  ob- 
servatur  ordo,  nulla  convenientia,  verum  turbae  caecaque 
fortuna.  Quapropter  historico  longe  est  tutius  res  explo- 
rare  minutissime  quidem ,  quam  suopte  ingenio  ornare  ac 
disponere.  Herodotus  autem  eodem  laborat  vitio,  qnod 
nostra  aetate  historiographis  adhaeret  bonae  notae,  ut  hi- 
storiam  sibi  construant ,  eo  vero  ab  aequalibus  nostris 
distat  Graecus  ille,  ut  semper  inconscius  id  fecerit,  illi 
autem  de  industria  et  ratione.  Sed  non  boni  est  historici 
to  itoieiv ,  verum  xo  latopeiv. 

Huic  autem  vitio  cohaeret  alterum,  quod  Herodoto, 
Graeco  ut  erat,  reges  Persarum  perfectam  referunt  imagi- 
nem  (ideam  nos  diceremus)  monarchi  sensu  Graeco;  rex 
solus  liber  est  imperatque,  ceteri  cuncti  serviliter  parent. 
Quo  praejudicio,  quod  sane  non  omni  caret  fundamento, 
ductus  Herodotus  saepissime  bona  in  quodam  rege  prae- 
tervidet,  aut  saltem  minus  extollit,  quum  perversa  non 
sine  studio  in  lucem  profert.    Unde  factum  est ,  ut  Dario 

Hystaspis  filio  absurdissimam  istam  inscriptionem  ad  Te- 

arum  imputaret,  quas  menticiam  appellaremus,  nisi  modo 

sincerus  ille   eam   retulisset.    Nonnumquam  quoque  errat 

Herodotus,   quoniam    sermonis   Persarum  ignarus,  docu- 

menta  interna   de   rebus   Persicis   consulere  non  poterat. 

Quae  ergo  affert  ad  linguam  pertinentia  Persicam  neces- 

sario  ex  interpretibus    audire    debuit,    qui  tute  decipiunt 

aut    ipsi  falluntur.    Et   si   acta   Persica    ipse   percurrere 

potuisset,   minus  esset  nisus   traditionibus  in  ore  populi 

vigentibus.    Compertum  habuisset  e.  g. ,  recte  nomen  Ma- 

gi  impOstoris,  quoque  loco  iste  esset  interfectus.  Vel  sic 

tamen  omnium   plurimum    debemus  Herodoto  in  historia 

Persarum   cognoscenda,   et    duntanxat  judicium  nobis  i- 

psis  permittatur  grati  omnia  ab  eo  accipimus.    Sic  enim , 

ut  Herodotus  nobis    res   Persicas  in    exordiis  sub  Cyro, 

in   incrementis  sub  Dario   usque    ad  labefactatam  Xerxe 

regnante   civitatem    proponit,    ita    nobis    considerantibus 

imperii  Persici  historia  se  ostendit.    Cyrus,  egregius  ille 

bellator,   qui   Persas   suos    victores   Asiae  dominos  fecit, 

etiam  apud  nostrum  omnibus  iis  ornatus  est  dotibus,  qui- 

bus  novi  regni   conditori  opus  est.    Cambyses  vero  patri 

ingenio  inferior,    bellicam  ab   illo  haboit  virtutem  atque 

populos   finitimos   imperio   suo    subigendi  ardorem;    non 

vero  mite  ingenium ,  non  sapientia  patris  ad  filiun  trans- 

ierat.     Tertius   rex    Darius  non  tam   bello  et  regionibus 

acquirendis    studebat,    quam    ordinando    et    distribuende 

imperio  jam  late  patenti.    Pines   tueri  ac  defendere  opor- 

tuit  adversus  gentes  rapaces,  ut  erant  Scythae,  etsiquan- 

do  bella   a   Dario  ultro  inferantur,   ea  quies  dignitasque 

imperii  poscere  ei  videbantur.    Hinc  bellum  in  Scythas, 

qui    saepius   fines   erant    vastati ,    etiam    in    Athenienses, 

qui  dignitatem  imperii  laesissent.    Aequales  nostri  dicere 

solent  //honosimperii  hoc  illud  postulabat."   Darium  au- 

tem,  virum  strenuum  regemque  sapientem  secutus  est 
filius  Xerxes,  cui  non  sicut  patri  viara  ad  sedem  regi- 
am  sibi  munire  opus  erat.  Non  virtus  bellica,  non  con- 
silium  in  civitate  regenda  Xerxi  obtingebant,  verum  qui 
ipse  a  pristina  Persarum  degeneravit  virtute  et  fortitudine , 
Persas  aeque  degenerantes  populosque  omne  genus  in 
bello  contra  Graecos  trahebat.  Xerxis  temporibus  vis  Per- 
sarum  et  vigor  evanescebant ;  nulla  regio  imperio  addi- 
ta,  a  Graecis  in  dies  plus  imminebat  periculi,  et  ipse 
Xerxes  in  gynaeceum  perfugiens,  contemptui  est  suorum, 
donec  ab  aulicis  conjuratis  misere  interficitur.  Haec  fer- 
me  imago  est  rerum  Persarum  a  Cyro  usque  ad  Xerxem 
mortuum;  ad  hunc  quoque  moclum  eas  descriptas  cerni- 
mus  apud  Herodotum  qui  maximopere  promptus  est  ad 
ostendendum,  quam  perniciosa  Persis  bella  essent  in  Grae- 
ciam.  Non  vero  ex  Herodoto  dilucide  colligi  potest,  cui 
bono  fuerifAsiae  populis  dominatio  Persarum,  nam  Per- 
sas  sibi  semper  proponit  Graecis,  i.  e.  Europaeis  oppo- 
sitos,  et  non  cogitat,  quem  in  populos  subactos  effectum 
Persae  exercuerint.  Sed  dominationem  eorum  non  fuisse 
asperam,  libenter  credimus;  clementer  agunt  cum  filiis 
regum  rebellantium ,  Her.  III,  15;  facile  adsciscunt  mo- 
res  externos,  Her.  I,  135;  et  si  cum  hisce  componemus, 
quam  clementer  rebelles ,  in  his  Iones  tractentur ,  nos  sub- 
it  persuasio,  quod  jugum  ab  iis  impositum  fuerit  leve 
pro  illius  ratione  aetatis. 

In  universum  igitur  historicus  noster  vera  de  rebus 
Persicis  memoriae  prodidit,  et,  si  in  minutioribus  est 
lapsus ,  aliquid  ei  accidit  humani.  Ex  monumentis  Achae- 
menidarum  luce  clarius  prodit  Herodotum  plura  minoris 
etiam  momenti,  e.  g.  stemma  Darii,  diligenter  exploras- 
se,  et,  si  fidem  in  nonnullis  ei  abjudicare  censuimus, 
veluti  in  narrata  morte  Cyri,  non  ei  soli  id  vitiodamus, 

sed  ipsis  Persis ,  qui  fabulas  ex  aetate  heroica  confuderunt 
cum  rebus  tempore  gestis  historico.  Quam  autem  atti- 
gimus  historiam  Babylonis  a  Dario  expugnatae,  eam  us- 
que  adeo  veram  esse  negavimus  ut  Babyloniorum  Dario 
YegQprimam  saltem  defectionem  non  per  Zopyri  dolum  op- 
pressam  duxerimus.  IIoc  loco  proposito  nostro  non  alienum 
videtur,  ut  pauca  disseramus  de  sententia,  ex  qua  Nad'i- 
tabira,  Babyloniis  defectionis  auctor,  nomen  usurparit 
Cyri,  quippe  qui  idem  sit  ac  Nebucadnezar.  Colligitur 
ex  Inscr.  Behist.  Nadcitabiram ,  auctorem  defectionis  se 
finxisse  ,Nabuk'iidrak'aram,  fllium  Nabunitae.  Deinde 
autem  Nabuk'udrak'ara  idem  est  ac  Cyrus.  Sed,  quum 
Nebucadnezar  (Nabuk'udrak'ara)  sit  Cyrus,  sequitur  Cy- 
rum  fuisse  aequalem  Dario  Hystaspis,  et  ita  quidem  ae- 
qualem,  ut  Babylonii,  Dario  regnante,  a  Nad'itabira  de- 
cipi  potuerint,  quasi  ille  esset  vetus  Cyrus.  Nonne, 
quaeso,  hoc  est  quam  maxime  improbabile?  -Quae  nostra 
sit  hac  de  re  sententia  apponemus. 

Nabunita,  ab  Herodoto  dictus  Labynetus,  L.  I,  188, 
ultimus  fuit  rex  Babylonis;  eo  enim  regnante  Cyrus  ur- 
bem  occupavit ,  dum  incolae  in  festis  erant  immersi. 
Cyro  vivente  Babylon  fracta  rebellare  non  audebat,  sed 
per  diuturnam  Cambysis  in  Aegypto  absentiam  et  quod 
secutum  est  turbidum  Magi  interregnum,  Babylonii 
audaciores  facti  desciscere  parabant.  Babylonius  quidam, 
Nadcitabira  nomine,  nomen  usurpabat  filii  Labyneti  seu 
Nabunitae ;  hic  autem  filius  seu  mortuus ,  seu  apud  Per- 
sas  captivus  (nam  filius  quis  revera  Nabunitae  fuisse 
videtur)  hic  fifius  ergo  nomen  habuit  Nebucadnezarem 
(Nebuk  udrak'aram) ,  ex  nomine  alicujus  majorum  apud 
Babylonios  celeberrimo.  Quo  igitur  falso,  titulo  Nad'i- 
tabira  animos  Babyloniorum  sibi  concilians ,  eoque  fretus 
contra    Darium    insurrexit.    Quum    vero    postea    Darius 

urbem  expugnasset ,  impostor  iste  dux  defectionis,  morte 
plectebatur.  Nonne  haec  explicatio  se  cuique  ex  natura 
rei  se  offert?  Crediderim.  Ut  jam  demonstravimus ,  He- 
rodotus  nihil  audivit  de  Nab*ukadrak'ara  menticio  isto; 
neque  de  Nebucadnezare  antiquo  usquam  ille  loquitur. 
Non  mirum  loret,  si  Herodotus  Nebucadnezarem  ne 
quidem  noverit;  neque  Herodotus  reges  Assyrios  enu- 
merat  neque  fortasse  noverat  a  Nino  ad  Sardanapalum. 
Obiter  aliquid  annotabo  ad  derivationem  nominis  Arta- 
suras ,  ex  qua  esset  tamquam  magnus  Syrus  ;  quae  deri- 
vatio ,  a  quodam  proposita ,  mihi  ex  scientia  sermonis 
Persici  falsa  videtur.  Priore  enim  loco  arta  numquam 
significare  potest  magnus,  quod  Persice  sonat  vazarJca. 
Persicum  autem  arta  respondet  Sanscrit.  rta,  i.  e.verus; 
quum  autem  in  veritate  et  apud  Indos  et  apud  Persas 
summa  posita  est  virtus,  ita  ut  verus  idem  valeat  quod 
probus,  arta  poni  potest  sensu  prohi,  egregii  *).  Altera 
compositi  verbi  pars  suras  est  Persicum  zura,  exstans  in 
composito  zurahara.  Zura  autem  convenit  cum  Sanscrit. 
g'vara,  i.  e.  labor,  motestia,  deinde  cum  Zendico  zdvare 
i.  e.  vis,  violentia.  '  kpxaavpaq  igitur,  Persice  Artazura , 
propemodum  exprimit  in  compositione  Bahuvrihi :  //  egre- 
gias  vires  habens?  Cf.  Graeca  nomina  propria  EvpvoQivYiq, 
Meya.(jdivY}<;  cett. 

Eedeamus  ad  Herodotum,  cujus  honori  qui  ei  merito 
contingit,  non  obtrectari  volumus,  etsi  hic  illic  historico 
gravissimo  obloquimur  munere  nostro  fungentes.  Inde 
repetere  libet,  quae  alio  loco  diximus,  Herodotum 
non   vera   tradidisse    de   caede   Smerdis,  quod  attinet  ad 


J)  In  sermone  quideni  Sanscritico  mihi  non  innotuit  rta 
sensu  prohi ,  sed  satis  erit  indicare  vocabulum  sat ,  i.  e.  verus 
et  probus ,  unde  sati,  mulier  jproba,  casta. 

tempus,  quo  facinus  perpetratum  sit.  In  Col.  I,  29  sqq. 
enim  distincte  dicitur  Cambyses  fratrem  Smerdin  prius 
interemisse ,  quam  in  Aegyptum  sit  profectus.  //  Quum 
Cambyses  Smerdin  occidisset,  in  imperium  qui  successor 
foret  defuit,  quia  Smerdis  occisus  erat.  Deinde  (pasava) 
Cambyses  in  Aegyptum  tetendit."  Plura  addere  super- 
vacaneum  ad  demonstrandum  Herodotum  hac  in  re  er- 
rasse.  Neque  hac  sola  vice  lapsus  est  pater  historiae,  sed 
veluti  singulatim  ostendimus,  saepius.  Sed  egregia  plura 
numero  sunt  quam  falsa,  et  plerumque  falsa  aperte  falsa 
sunt,  itaque  damnum  non  afferunt.  Exemplo  sint  haec 
ab  illo  prodita: 

Medi,  si  illi  credas,  nomen  ducunt  a  Medea,  antea 
vero  vocabantur  Arii.  Quam  fabulosa  et  nugatoria  sunt 
illa,  quam  vera  haecce  et  alicunde  confirmata.  Libenter 
illi  nugas  super  Medea  condonamus ,  qunm  eidem  summi 
notitiam  debeamus  momenti ,  Medos  proprie  appellatos  esse 
Arios.  Splendide  Herodoti  testimonium  hodie  est  confirma- 
tum  tum  ex  antiquitate  Indorum  tum  ex  Achaemenidarum 
monumentis  i)  tum  ex  traditione  inter  Persas  nostrae 
aetatis.  Namque  Arii  (Arjas)  nomen  commune  est  Persis, 
Medis,  Bactris,  Indis,  qui  universim  se  nuncupabant  po- 
pulum  Aricum  seu  ex  pronuntiatione  hodierna,  Iranicum. 
Iran  est  nomen,  quod  incolae  regni  Persici  hodierni 
indunt  regionibus  apud  antiquos  Ariana  nuncupatis. 
Optimo  tamen  docnmento  est  linguarum  arctissima  co- 
gnatio. 

Herodoti  igitur  de  Persarum  historia  meritis  expositis, 
dijudicandum  erit,  quid  alteri  fonti  praecipuo  Ctesiae 
debeamus.     Quid    antiqui    de   Ctesia   senserint,  patet  ex 


l)  Vid.  Inscr.  N.  K.  14. 

Plutarcho,  in  vita  Artox.  passim;  ex  Luciano  in  Quom. 
hist.  conscr.  c.  39;  ex  Strabone  XI,  p.  774.  Ab  omni- 
bus,  videbis,  fere  culpatur,  verum  vituperatio  plerumque 
magis  ad  ejus  spectant  Indica,  quam  ad  Persica,  et  si 
complures  eum  mendacitatis  accusarunt,  non  minus  He- 
rodotum  criminantur  et  in  eodem  numero,  quo  Ctesiam 
habent.  Strabo  1.  c.  Vadiov,  inquit,  av  xiq  'Ho"t6$w  v,ai 
'Opjpw  maxevaeiev  Yjpjjoloyovoi  y,ai  xoiq  rpcx.yiy.olq  TtoiYi 
xalq  h  ILrnaia  y.ai  'Hpo^oro)  y,ai  'EXXav&w  v.ai  aXXoiq  xoi- 
ovxoiq.  Quo  autem  jure  Strabo  ita  in  illos,  nullo  discri- 
mine  facto,  invehatur,  ipse  respondeat ;  pro  ipsius  vero 
Strabonis  crisi  eum  inspicere  sufficit  omnibus,  quibus 
populorum  nomina  explicat  componitque  locis;  vid.  Strab. 
X,  p.  457,  ubi  contendit  Sintos ,  Saios  et  Sapas  unum 
idemque  esse  nomen.  Egregius  sane  criticus  ille  Hero- 
doti.  Plutarchus  autem,  alias  omnino  non  ex  criticis 
acerrimis,  Ctesiam  mihi  rectissime  judicasse  videtur.  Cte- 
sias  hoc  laborabat  vitio,  ut  magis  studeret  narrationem 
conscribere  jucundam  inauditisque  plenam,  quam  imperii 
historiam  Persici,  ratione  ceterorum  populorum  rerum 
habita.  Idem  is  fecit  constanter,  quod  Herodotus  inter- 
dum  nostra  fecit  opinione,  enoiei ,  non  ioropei.  Quod 
indicat  Plutarchus  in  Yit.  Art.  c.  6,  dicens :  ola  -Kaayei 
Ttollocxiq  6  Xoyoq  avxov  (Ctesiae  izpoq  xo  [AvQ&cJeq  xai 
S  pay.axiv,iv  ev,xpev:6p,evoq  rnq  akrfieiaq.  Eodem  spectant 
verba  Demetrii  Phalerei  in  de  Elocut.  §  221:  y,ai  oXwg 
de  6  TzoiY\xnq  ovxoq  (Ctesias)  TZoinxYiv  yap  avzov  ocv  koKoiyi 
ziq  rixQtwq ,  evapyziaq  cJmpLtovpyoq  eaziv  ev  xy  ypayr\  av^mdan» 
Haec  quidem  vera  sunt,  sed  quodammodo  quoque  ad 
Herodotum  valent,  nisi  sic  utrumque  distinguere  voles 
scriptorem,  ut  Herodotus  inconscius  et  in  errorem  du- 
ctus  tragica  exhiberet,  Ctesias  vero  conscius  ac  placendi 
commotus  studio.    Praeter  vitium  quod  diximus,  Ctesias 

affectus  erat  altero,  cujus  Herodotus  et  propter  suum 
ingenium  et  propter  aetatem ,  qua  vixit,  erat  alienus. 
Quo  vitio,  ab  antiquis,  quod  sciam ,  non  animadverso 
factum  est,  medicum  Artaxerxis  omnia  demetiri  ac  di- 
judicare  ex  depravatis  in  sua  aetate  Persarum  moribus. 
Hinc  ad  fastidium  usque  nobis  ubique  offendunt  aulici, 
eunuchi,  mulierculae;  apud  ipsum  Cyrum  Magnum  ma- 
gnas  istuc  genus  homines  agnnt  partes;  per  istos  omnia 
aguntur  ac  geruntur.  Apud  Cyrum  Petesacas,  apud  Cam- 
bysem  Izabates,  Bagapates  et  Artasyras,  apud  Darium 
Hystaspis  iidem  Artasyras  et  Bagapates  sunt  acceptis- 
simi.  Non  opus  est  ostendere,  arbitror,  quantopere  haec 
a  rei  absint  natura;  at  vero  Herodoto,  Graeco  non  diu 
post  bellum  Medicum  primum  nato  eunuchi  et  aulici  non 
digni  visi  sunt,  qui  commemorentur,  neque  umquam 
fortasse  audivit  de  istis  hominibus  apud  Cyrum,  virum 
fortissimum  et  conditorem  novi  imperii ,  neque  apud  Da- 
rium  regem  sapientem,  tantopere  pollentibus  auctoritate. 
Apud  Xerxem  autem  ^egtiozyiv  effeminatum,  res  se  aliter 
habuit,  atque  ab  eo  imperante  non  viri,  verum  mulieres, 
et  viri  mulieres  facti  in  scenam  prodeunt.  At,  inquiunt, 
quae  Herodoto  innota  erant,  hausit  Ctesias  ex  membra- 
nis  Persicis,  quas  vocat  xag  fioLGLhx.ocq  diySep&q  Diodorus 
1.  II,  c.  32;  in  quibus  res  antiquas  descriptas  habebant 
Persae,  quas,  ut  ipse  professus  est,  indagavit  Ctesias. 
Quaenam  cd  fixaikiKcd  diySzpou  essent  nescimus,  verum 
hoc  certissimum  est,  Ctesiam  aut  multa  perverse  vidisse, 
aut  mentitum  esse,  aut  illa  membrana  omnino  decedere 
ab  Inscriptionibus  Achaemenidarum.  Exemplo  sint  enu- 
-merati  septem  contra  Magum  conjurati  apud  Ctesiam. 
Nomina  enim  Ctesiana  non  omnia  conveniunt  cum  Inscr. 
Behist.,  Herodotea  contra  omnia,  quoad  per  depravatum 
eo   loco  textum    videre  licet;    unde  adeo  nomina  sua  ha- 

buit  Ctesias?  Nomina  in  actis  regiis  non  alia  fuerint, 
quain  quae  legimus  in  Inscr.  Darii;  ergo,  si  iis  usus 
sit,  male  usus  est,  et  tunc  nihil  nobis  prodest  cognitio, 
quam  Ctesias  illorum  habuit  membranorum.  Dubitarem 
autem,  num  omnino  documenta  illa  consuluerit  Cnidius; 
nam  ejusmodi  errores,  quales  apud  eum  invenimus,  non 
hominis  sunt,  qui  ea  ipse  inspexit,  quanto  minus  deli- 
genter  investigavit.  Ctesiae,  existimo,  acta  illa  intellectu 
erant  difficiliora,  nam  lingua  Persica  tempore  Artaxerxis 
II,  non  multum  igitur  ante  Artaxerxem  III  jam  usque 
adeo  corrupta  esset  necesse  est,  quod  concludendum  est 
ex  Inscr.  P,  ut  Persis  illiteratis,  eo  magis  peregrino 
interpretatio  esset  difficilis.  *).  Utut  est,  Ctesiae,  etiamsi 
non  tam  sincerus  fuerit,  neque  tanta  fiducia  dignus, 
quam  Herodotus,  nonnulla  debemus,  quae  apud  hunc 
frustra  quaerimus.  De  Cyro  veri  similiora  tradit,  quam 
fecit  Herodotus ,  quod  complures,  in  his  Dahlmannus  ac 
Baehrius  jamdudum  agnoverunt.  Id  laudis  Ctesiae 
concessum  dignitati  Herodoti  non  oifendet,  nam 

71oa1oc/.l  iiai  zy/7:wpo<;  dvhp  [lcQsOl  xaipiov  eir.ev. 

Nullo  quoque  modo  dubitandum  est,  quin  Herodotus 
Ctesiae  longe  excellat.  Nam  ille  etsi  aliquot  laborabat 
vitiis  persuasum  sibi  habebat,  omnia  quae  fiunt  continuo 
secum  cohaerere,  ac  siquidem  id  principium  est  historico 
necesssarium ,  jure  ille  appellari  potest  //  parens  historiae." 
Ctesias  vero  omni  carebat  principio  ac  ratione  adeoque 
narrator  quum  rerum  tum  fabularum  Graecis  ignotarum 
est,  sed  quid  munus  sit  genuini  historici  parum  perspexit- 
Itaque  solus  Herodotus  nobis  respondere  potest  percon- 
tantibus ,  quanti  momenti  nobis  historia  imperii  sit  Per- 
sici  quemque  locum  in  historia  gentium  teneant  Persae. 


l)  Cf.  quod  Ctesias  interpretatus  est  nomen  Cyri  per  sol* 

Pauca  denique  de  ceteris  rerum  Persicarum  scriptori- 
bus.  Ex  iis,  quae  in  nostro  indagavimus  opusculo  pro- 
dit  —  quod  saltem  spero —  ceteros  praeter  Herodotum  Cte- 
siamque  auctores  minoris  esse  pretii ,  quia  ex  aliis  sua  petunt 
aut  obiter  tantummodo  de  Persis  agunt.  Atqui  nequisquam 
eorum  est  despiciendus,  quum  ex  fontibus  nobis  ignotis 
eos  hausisse  fieri  possit.  Huc  pertinet  Justinus  testans 
Mago  nomen  fuisse  Comatis,  quod  cum  Gaumata  con- 
cinitin  MonumentisDarii.  SicXenophonti  nonnullas  spar- 
sas  debemus  notitias  aut  confirmatam  ab  eo  aliorum  nar- 
rationem;  sic  deinde  Diodoro,  sic  Plutarcho,  sic  Arriano 
aliquid  debemus,  sed  Herodotus  ac  Ctesias  semper  erunt 
testes  de  Persis  inter  exteros  praecipui,  quum  ab  altera 
parte  ad  hunc  usque  diem  primum,  quin  unicum  locum 
obtinent  monumenta  Achaemenidarum,  Sperant  quidem 
omnes  fore,  ut  plura  ex  illis  temporibus  documenta  Per- 
sica  aliquando  detegantur,  verum  adhuc  spes  nos  fefellit, 
et  quae  ad  alia  loca  reperta  sunt  monumenta  interpretem 
omnino  desiderant.  In  Inscriptionibus  autem  Persicis  pro- 
pitia  duxit  fortuna.  Utinam  eadem  in  monumentis  Ni- 
niviticis  faveat  curiosis !  Id  certe  ex  his  detectis  profeci- 
mus,  quod  in  dies  plures  ad  Inscriptionum  in  universum 
incitantur  indagationem;  quo  autem  plurium  in  ejusmodi 
rebus  versatur  diligentia,  eo  major  est  fiducia,  ut  aliquan- 
do  conjunctis  viribus  et  historiae  et  philogiae  Asiaticae 
promoveatur  studium.  Si  hocce  opusculum  ad  cogno- 
scenda  Monumenta  Persica  eorumque  ad  pretium  aesti- 
mandum  aliquantum  profuisse  cuidam  videbitur,  me  feli- 
cem  praedicabo. 

ris,   debet   esse  hun,  sin  vero  est  Plur.  Num.  et  Pemin. 
generis  kaar,  nullo  flrmo  nititur  argumento. 

XXII. 

Pronominibus  possessivis  hun  et  haar  rlexio  non  est 
necessaria. 

XXIII. 

Rectissime  a  nonnullis  Accus.  Plur.  pronominis  3ae  pers. 
scribitur  #e,  non  hen,  si  iyxkiTLK&q  pouitur. 

XXIV. 

Palsa  est  sententia  Clarissimi  t.  roorda  putantis  tlexi- 
onem  in  sermone  vernaculo  derivatam  esse  ex  lingua, 
quae  dicitur  Hoog-duitsch.  Yid.  over  het  onderscheid 
tusschen  spreeJctaal  etc.  passim. 

XXV. 

Errant  qui  pronomen  personale  U,  quo  utimur  urbane 
aliquem  compellantes ,  habeant  pro  casu  obliquo  prono- 
minis  gij.    Neque  scribendum  est   U ',  verum  Uw, 

XXVI. 

Porma  pluralis  numeri  in  sermone  Belgico  in  s  fluxit 
ex  lingua  Saxonica,  non  vero  ex  Pranco-Gallica. 


130 
XXVII. 

Non  sine  damno  orationis  plerique  scriptores  nostrates 
Inclinationis  nnllam  habent  rationem. 

XXVIII. 

Vocabula ,  quae  vir  Celeberrimus  holtzmann  enumerat 
in  libro,  cui  inscribitur  Kelten  und  Germanen  a  pag. 
90 — 120.  non  probant  Germanos  et  Gallos  pertinuisse  ad 
unam  familiam  inter  populos  Indo-Germanicos. 

XXIX. 

Inter  scriptores  antiquos  Tacitns  res  Germanicas  unus 
omnium  optime  callet. 

